
ti, Copyright © Editura Academiei Române, Toate drepturile asupra acestei ediŃii sunt rezervate editurii EDITURA ACADEMIEI ROMÂNE Calea Septembrie nr , sector , Bucure(ti, România Tel : < , < Fax: < E<mail: edacad@ear ro Adresa web: www ear ro ReferenŃi (tiinŃifici: Acad Alexandru Surdu Conf univ dr Viorel Vizureanu Descrierea CIP a Bibliotecii NaŃionale a României MAMULEA, MONA Teme filosofice în cultura populară românească / Mona Mamulea – Bucure(ti : Editura Academiei Române, ISBN < < < < Redactor: Mihai Popa Tehnoredactor: Daniela Florescu Coperta: Mariana Ferbănescu Bun de tipar: ; Format: / × C Z pentru biblioteci mari: : ( ) C Z pentru biblioteci mici: Profesorului Alexandru Surdu Nota autorului parte dintre studiile şi eseurile adunate în volumul de faţă au la bază comunicări susţinute cu prilejul diferitelor ediţii ale Simpozionului Naţional „Constantin Noica” Prime versiuni ale acestor texte au fost publicate după cum urmează: „Despre funcţia cognitivă a naraţiunii în ştiinţă şi mitologie” [„«La început a fost povestea » Despre funcţia cognitivă a naraţiunii în mitologie şi ştiinţă”]: Simpozionul Naţional „Constantin Noica”, ed a IV-a: La început era cuvântul , coord Alexandru Surdu, Bucureşti, Editura Academiei Române, , pp – ; „Răscrucea şi hotarul Cele două forme ale lui «ba» la Constantin Noica şi mitologia spaţiului în gândirea populară românească” [„Mitologia locului incert, diavolul şi cele două moduri de situare în cultură”]: Studii de istorie a filosofiei româneşti , vol VII [Supliment: Simpozionul Naţional „Constantin Noica”, ed a II-a: Bucuriile simple], coord Alexandru Surdu, Viorel Cernica, Bucureşti, Editura Academiei Române, , pp – ; „Lumea şi existenţa Elemente de ontologie populară” [„Pagini din zonele răzvrătite ale firii”]: Simpozionul Naţional „Constantin Noica”, ed a III-a: Pagini despre sufletul românesc, coord Alexandru O TEME FILOSOFICE ÎN CULTURA POPULARĂ ROMÂNEASCĂ Surdu, Bucureşti, Editura Academiei Române, , pp – „Despre raţionarea ipotetică în cultura românească tradiţională Elemente de epistemologie populară” [„«Ce-ar fi dacă?» Mitologia ca «teorie de fond» pentru experimentul de gândire”]: Studii de istorie a filosofiei româneşti, vol VIII: Mircea Vulcănescu, coord Viorel Cernica, Bucureşti, Editura Academiei Române, , pp – ; „«Revenirea dintru fiinţă» şi basmele nemuririi la români” [„«Revenirea dintru fiinţă» şi basmele nemuririi”]: Saeculum (Sibiu), anul IX (XI), nr ( ), , pp – „Problema «zidului părăsit» la Mircea Eliade şi legendele cosmogonice româneşti” constituie textul unei comunicări susţinute la conferinţa „Unity and Diversity in Knowledge Society” (Iaşi, Academia Română Filiala din Iaşi, – septembrie ) şi a fost publicat în Cogito [cu titlul: „The Narrative Imaginary of the Abandoned Wall: Eliade’s Puzzle and the Romanian ‘dualist’ legends”], Vol V, Nr , martie , pp – „Simion Mehedinţi şi coincidenţa dintre frumos şi bine în gândirea populară românească” şi „Fluierul fermecat, păstorul liturgic şi ideea de rânduială De la ordinea umană la ordinea divină” au la bază două comunicări susţinute la Zilele Simion Mehedinţi (Focşani, , respectiv ) şi publicate în Buletinul Nota autorului Asociaţiei „Simion Mehedinţi” (Focşani), anul , nr , octombrie , pp – [„«Venus la biserică!» Simion Mehedinţi şi coincidenţa arhetipală kalon kagathon”], respectiv Buletinul Asociaţiei „Simion Mehedinţi” (Focşani), anul , nr , octombrie , pp – [„Fluierul fermecat: de la dionisiac la apolinic”] Cuprins Despre funcţia cognitivă a naraţiunii în ştiinţă şi mitologie Note Răscrucea şi hotarul Cele două forme ale lui „ba” la Constantin Noica şi mitologia spaţiului în gândirea populară românească Note Lumea şi existenţa Elemente de ontologie populară Note Despre raţionarea ipotetică în cultura românească tradiţională Elemente de epistemologie populară Note Problema „zidului părăsit” la Mircea Eliade şi legendele cosmogonice româneşti Note Simion Mehedinţi şi coincidenţa dintre frumos şi bine în gândirea populară românească Note TEME FILOSOFICE ÎN CULTURA POPULARĂ ROMÂNEASCĂ Fluierul fermecat, păstorul liturgic şi ideea de rânduială De la ordinea umană la ordinea divină Note „Revenirea dintru fiinţă” şi basmele nemuririi la români Note Despre funcţia cognitivă a naraţiunii în ştiinţă şi mitologie „UNIVERSUL ESTE FĂCUT DIN POVEŞTI, NU DIN ATOMI” utem spune că în ultimele decenii a avut loc o „cotitură narativă” în lumea ştiinţelor Modelele explicative ale disciplinelor particulare capătă din ce în ce mai mult aspectul unor naraţiuni şi aproape nimic nu se mai expune în lipsa poveştii convenabile Această schimbare de perspectivă în contextul căreia teoriile noastre despre lume sunt nu doar prezentate, ci şi investigate ţinând cont de regulile naraţiunii are la bază presupoziţii legate atât de ( ) subiectul cunoaşterii (de identitatea şi structurile cognitive ale individului uman), cât şi de ( ) obiectul ei (de structurile realităţii înseşi) Le voi aminti pe scurt ( ) Identitatea individului a devenit o identitate narativă, ceea ce ne spune că, în această accepţie, individul este totuna cu propria sa poveste Prin acţiu- P TEME FILOSOFICE ÎN CULTURA POPULARĂ ROMÂNEASCĂ nile sale, omul este un „animal care povesteşte”, după cum îl caracteriza Umberto Eco, sau, şi mai precis, unul care se povesteşte , în calitate de protagonist al propriei sale biografii Însăşi problematica identităţii personale a devenit insolubilă în absenţa conceptului de naraţiune, cel care, se spune, conferă unitate eului, adică „personajului principal” În versiunea „forte” a acestei perspective, în spatele scenei nu se mai ascunde un eu care construieşte o poveste, ci o poveste care construieşte un eu Naraţiunea este cea care configurează identitatea personajului , susţinea Ricoeur, dar ideea pentru care este creditat fusese deja exploatată de Daniel Dennett, care arăta că eul nu e altceva decât centrul de greutate al propriei sale biografii Analogia lui Dennett este plină de consecinţe Aşa cum centrul de greutate al unui obiect fizic oarecare nu are nicio realitate cu excepţia unei situări aproximative (o poziţie spaţiotemporală care se modifică în funcţie de modul în care intervenim asupra obiectului), eul, credea Dennett, nu are nicio realitate în afara poveştii care îl creează Dennett vedea similitudini importante între modul în care s-a constituit ideea de „eu” şi modul în care s-a constitut ideea de centru de greutate În lumea fizicii, centrul de greutate este o entitate fictivă ale cărei singure proprietăţi sunt cele pe care i le conferă teoria care îl constituie Spunând că eul este un „centru de greutate al naraţiunii”, Dennett spune că eul este o ficţiune care nu are alte proprietăţi decât cele pe care i le atribuie povestea care îl creeaDespre funcţia cognitivă a naraţiunii în ştiinţă şi mitologie ză (Să remarcăm deocamdată că teoria şi povestea, ambele naraţiuni, îndeplinesc, pe planuri diferite, acelaşi rol constitutiv pentru „ficţiunile” pe care le alcătuiesc ) Precum centrul de greutate, eul este o entitate abstractă, deci construită, şi tot ce putem spune despre el ţine de caracterul său nedeterminat Dacă eul este dependent de naraţiune, nu mai puţin debitor naraţiunii este modul în care acesta îşi explică şi îşi organizează lumea De aici, ideea că realitatea însăşi este naraţiune ( ) Perspectiva care explică prin intermediul naraţiunii atât eul individual, cât şi modul în care individul îşi procură şi îşi organizează cunoaşterea despre lume merge în paralel cu o idee care îşi face loc în fizică, anume că însăşi structura lumii este de o asemenea factură încât orice altă formă de explicaţie, cu excepţia celei narative, este incapabilă să o surprindă Modelul fizicii newtoniene, care explică lumea în termenii unei structuri compuse din obiecte care suferă schimbare, este înlocuit cu un model care se revendică de la teoriile relativităţii şi mecanicii cuantice În cadrul acestuia din urmă, obiectul, ca realitate fizică, nu numai că şi-a pierdut stabilitatea, dar a dispărut cu totul din peisaj Deşi avem în continuare iluzia unei lumi alcătuite din obiecte şi procese, în realitate nu există decât procese Iar dacă obiectele pot fi descrise printr-un set de proprietăţi, procesele nu pot fi decât povestite Universul a devenit o vastă ţesătură de evenimente (adică de unităţi TEME FILOSOFICE ÎN CULTURA POPULARĂ ROMÂNEASCĂ ale schimbării) şi unicul mod adecvat de a da seamă de el este povestind relaţiile dintre aceste evenimente, mai precis – conexiunile lor cauzale Naraţiunea, ca succesiune de evenimente înlănţuite cauzal, devine astfel o formă de explicaţie a lumii care rezonează cu ceea ce se crede a fi însăşi structura acesteia „Universul este făcut din poveşti,/ nu din atomi” este intuiţia poetică care a devenit acum teorie „Cu alte cuvinte”, spune comentatorul rândului de mai sus , „pentru multe dintre obiectivele cercetării sociale (şi educaţionale), lumea pe care o locuim (perceptuală, existenţială, fenomenală, imaginată, virtuală etc ) poate fi cu folos înţeleasă ca fiind făcută din poveşti Ideea că universul este făcut din atomi nu e decât una dintre aceste poveşti” Pătrunderea modelului narativ în explicaţia de tip ştiinţific pare la prima vedere să o destabilizeze pe aceasta din urmă, să-i diminueze credibilitatea Dacă teoriile noastre despre lume sunt simple poveşti, atunci ce temeiuri avem să credem, de pildă, că teoriile noastre cosmologice sunt mai „adevărate” decât legendele cosmogonice ale comunităţilor mitologice? Nu mi-am propus să pledez pentru una sau cealaltă dintre cele două tipuri de explicaţie, ci să arăt că ele funcţionează în mod similar în interiorul comunităţilor lor specifice, respectiv comunitatea ştiinţifică, în cazul teoriei, şi comunitatea etnografică (sau cultura), în cazul mitologiei Despre funcţia cognitivă a naraţiunii în ştiinţă şi mitologie PE DRUMUL DE LA ŞARPELE CU PENE LA BIG BANG m văzut că naraţiunea a devenit un model care tinde să-şi facă loc în explicaţiile ştiinţifice asupra realităţii (uneori tinde chiar să înlocuiască realitatea însăşi, laolaltă cu cel care o explică), dacă prin naraţiune înţelegem un discurs care înfăţişează o secvenţă de evenimente legate între ele prin legături de tip cauzal Am văzut, totodată, că naraţiunii i se atribuie virtuţi constitutive şi cognitive Ea este procedeul complex prin care un construct al ei, eul individual, îşi dobândeşte, organizează şi transmite cunoaşterea Prin simplul fapt că individul uman îşi percepe lumea şi existenţa în timp ca pe o succesiune de evenimente înlănţuite cauzal, se crede că el este predestinat modelului narativ Într-un fel sau altul, structura narativă se strecoară în mod fatal între individ şi lume, între individ şi realitate Dar naraţiunea îndeplineşte aceeaşi funcţie constitutivă şi la nivelul culturilor particulare Şi aici avem o lume de explicat şi povestaşi înnăscuţi, adică indivizi pe care propria lor structură perceptivă i-a destinat inevitabil unei existenţe narative Dacă naraţiunea s-a strecurat relativ recent în „explicaţia ştiinţifică”, „explicaţia mitologică” a fost dintotdeauna teritoriul ei predilect, câtă vreme nu există sistem popular de credinţe care să poată fi exprimat altfel decât în formă narativă Se crede chiar că nu avem nicio altă cale prin care să putem înţelege o cultură, inclusiv pe a noastră proprie, decât prin depozitul ei de poveşti A TEME FILOSOFICE ÎN CULTURA POPULARĂ ROMÂNEASCĂ Am putea spune că, pentru orice cultură particulară, la început a fost povestea Nu la începutul lumii, pentru că natura nu povesteşte, ci la începutul cunoaşterii despre lume De altfel, cuvântul „mythos” însemna iniţial „poveste”, până să se impună cu sensul de „poveste neadevărată”, şi orice mit are la origine o întrebare, adică un gol de cunoaştere Întrebându-se cu privire la originea lumii, oamenii au început prin a-i spune povestea Imaginarul a suplinit astfel o informaţie pe care cunoaşterea empirică nu putea să o furnizeze Este neîndoielnic că toate aceste poveşti reprezentau – pentru cei care se raportau la ele – o cunoaştere legitimă despre ceea ce numim în mod convenţional realitate sau lume Populaţiile arhaice credeau că ele descriu în mod adecvat realitatea Acum nu se mai gândeşte nimeni în mod serios la posibilitatea ca lumea să fi luat naştere, de pildă, prin faptul că Şarpele cu pene şi-a dezmembrat soţia, făcând din jumătatea ei superioară cerul, iar din cea inferioară pământul Cu toate acestea, mulţi sunt convinşi că lumea a fost creată de Dumnezeu în şapte zile şi la fel de mulţi, poate, că ea ar fi luat naştere printr-o explozie misterioasă de acum aproximativ , miliarde de ani Naraţiunile cosmologice, indiferent de ecranul pe care rulează, al mitologiei sau al ştiinţei, sunt prin ele însele şi din principiu nedemonstrabile, şi este limpede că nu certitudinea teoretică este cea pe temeiul căreia o preferăm pe una în detrimentul tuturor celorlalte Căci oricât am căuta printre evidenţele noastre, fără Despre funcţia cognitivă a naraţiunii în ştiinţă şi mitologie să recurgem la factori care ţin de autoritate, de credinţă sau de ataşament cultural, nu găsim niciuna care să adeverească efectiv, incontestabil, un anume model explicativ Dar problema care se pune aici nu este pe ce criterii alegem noi între Şarpele cu pene şi Big Bang, adică între o naraţiune mitologică anume şi o naraţiune ştiinţifică anume, căci cele două rulează în săli diferite Problema este pe baza căror factori se aleg naraţiunile, ele însele, în cadrul aceluiaşi tip de model De ce unele obţin punctaj de trecere, dobândesc chiar prestanţă şi greutate, în vreme ce altele zac la marginea modelului sau se prăpădesc încă din gura povestaşului? Care sunt acei factori care decid între naraţiunile concurente din cadrul aceluiaşi tip de explicaţie? Să luăm, de pildă, povestea Big Bang-ului, care este acum modelul explicativ dominant în ştiinţă, şi povestea alternativă, a universului infinit, ambele la fel de puţin demonstrabile Deşi cea de a doua a fost vreme de veacuri singura opţiune ştiinţifică decentă, celebrată încă din Antichitate şi având ceva din strălucirea neclintită a dogmei, de câteva decenii rătăceşte, cu tot cu ucenicii ei, la frontierele ştiinţei şi în amărăciunea dizgraţiei Unul dintre motivele pentru care „centrul” a început să asculte cu interes o altă poveste este o întâmplare din asupra căreia se formulaseră supoziţii cu douăzeci de ani mai devreme În , cercetările de sinteză nucleară ale lui George Gamow , TEME FILOSOFICE ÎN CULTURA POPULARĂ ROMÂNEASCĂ Ralph Alpher şi Robert Herman conduc la o concluzie de principiu: marea explozie de la începuturile lumii, dacă a existat, trebuie să fi lăsat în urmă o radiaţie de fond Radiaţia de fond a fost descoperită din pură întâmplare douăzeci de ani mai târziu, în , şi lumea fizicii a sărbătorit acest eveniment ca pe o importantă mărturie în avantajul poveştii despre Big Bang şi în defavoarea teoriei concurente, susţinută pe atunci de Hoyle, a universului infinit, care nu dispunea de o explicaţie satisfăcătoare pentru prezenţa microundelor Desigur, această descoperire nu înseamnă implicit şi confirmarea naraţiunii care a ajuns să se impună sub numele de Big Bang (nume care, în mod ironic, este tocmai găselniţa sarcastică a lui Hoyle) Chiar dacă nu este o adeverire propriu- zisă, căci singurul raţionament care se poate construi pornind de la aceste date este un non sequitur (adevărul concluziei nu decurge în mod necesar din adevărul premiselor: „dacă a existat Big Bang-ul, atunci există radiaţie de fond; dar există radiaţie de fond, prin urmare a existat Big Bang-ul”), descoperirea a însemnat un certificat de încredere pentru actuala naraţiune oficială Exemplul de mai sus sugerează că, dincolo de pretenţiile de veridicitate pe care le poate ridica fiecare naraţiune cosmogonică în parte, funcţia lor cognitivă rezidă nu în faptul că se prezintă cu o informaţie certă despre lume, ci în virtuţile lor explicative Povestea Big-Bang-ului a izbutit să explice mai mult decât povestea universului infinit şi a câştigat preDespre funcţia cognitivă a naraţiunii în ştiinţă şi mitologie miul cel mare Şi a izbutit să explice mai mult întrucât a ştiut să se recomande ca fiind compatibilă cu datele empirice, pe de o parte, şi cu toate celelalte naraţiuni acceptate de comunitatea ştiinţifică, pe de altă parte Primul criteriu de selecţie a naraţiunilor este, aşadar, adecvarea la sistem Dacă unele pierd cursa, este întrucât le lipseşte capacitatea de adaptare la mediu Nu sunt capabile să explice noile date apărute prin observaţie şi nici să se pună în acord cu marile naraţiuni deja premiate Sunt poveşti declasate şi nereciclabile, pe care niciun efort onest nu le mai poate ajusta la sistem (în prezent, de pildă, mai toate strădaniile fizicii se îndreaptă spre o „teorie unificatoare” care să încheie tratatul de pace între două mari naraţiuni pe care s-a clădit o bună parte din civilizaţia tehnico-ştiinţifică a secolului : mecanica cuantică şi teoria relativităţii) Avem de-a face cu un mecanism de selecţie a celor mai apte poveşti , iar unul dintre criteriile de selecţie a fost deja amintit mai sus: capacitatea de adaptare Ceea ce voi arăta în continuare este că mecanismul despre care vorbesc a funcţionat dintotdeauna la aceiaşi parametri şi cu aceleaşi rezultate Factorii care ţin naraţiunile pe podium nu s-au schimbat pe drumul dintre Şarpele cu pene şi Big Bang DARWINIANUL MR HYDE ă ne întoarcem, aşadar, în paradigma mitologiei Cum se alege aici între naraţiunile concurente? O S TEME FILOSOFICE ÎN CULTURA POPULARĂ ROMÂNEASCĂ urmărire cronologică a poveştilor fondatoare şi a reputaţiei lor culturale este o întreprindere anevoioasă, mai ales acolo unde avem de-a face cu o cultură orală, adică în aproape toate cazurile În plus, în cazul mitologiei nu avem la dispoziţie decât colecţia de învingători, nu o avem şi pe cea de perdanţi Un mit consemnat este un mit care a fost cândva câştigător, care a circulat, a avut public şi a structurat mentalităţi Dacă o poveste şi-a ratat ţinta culturală, înseamnă că nu s-a difuzat, prin urmare nu există şi nu se poate vorbi despre ea Există însă mitologii înregistrate relativ timpuriu, care, în plus, ne permit să urmărim restructurările narative în paralel cu schimbările culturale Să luăm, de exemplu, situaţia paradoxală a tricksterului Loki şi să remarcăm că textele vechi ne prezintă un personaj cu o dublă identitate: un Loki năbădăios, farsor, nesocotit, dar cuceritor prin generozitatea şi candoarea sa, şi un Loki perfid, dezgustător, diabolic, ale cărui progenituri monstruoase urmau să facă prăpăd la sfârşitul lumii Să spunem doar că zeul păgân a fost demonizat sub influenţa creştinismului, un fenomen îndeajuns de comentat , e insuficient şi frivol, căci aspectul nu se reduce la aroganţa religiei învingătoare care alungă în zona diabolicului zeităţile învinse Evident, soarta lui Loki nu este o excepţie În faţa numeroaselor variante ale legendelor cosmogonice româneşti (şi nu numai), ne izbim de aceeaşi stranie dedublare Un drac nostim şi uşuratic care îl secondează pe Dumnezeu în creaţie şi care nu face niciun efort să intimideze un auditoriu Despre funcţia cognitivă a naraţiunii în ştiinţă şi mitologie mai degrabă înduioşat decât îngrozit este la concurenţă cu un diavol respectabil şi posomorât, posesor al unei admirabile recuzite infernale Greu de crezut că un demon cu o personalitate dublă de tipul „Dr Jekyll şi Mr Hyde” s-ar fi putut achita onorabil de sarcinile sale culturale Cine este însă acest Mr Hyde care însoţeşte, precum o umbră, triumful creştinismului în culturile mitologice? Vechiul trickster, deşi plin de vicii şi cusururi, era o apariţie mult prea cumsecade ca să se poată constitui într-o alternativă de temut a divinităţii şi, implicit, într-un veritabil mecanism de cenzură într-o cultură pusă pe baze spirituale creştine Mr Hyde este, aşadar, nimeni altcineva decât tricksterul adaptat, care îşi joacă noul rol întro naraţiune adaptată şi ea la modelul explicativ oficial A mai pierdut din farmecul personal şi din simpatia sălii, dar şi-a păstrat în felul acesta eficacitatea culturală Un al doilea factor de selecţie al naraţiunilor este, aşadar, flexibilitatea, adică potenţialul de schimbare În cazul ştiinţei, când apar fapte de observaţie care contrazic anumite elemente ale teoriei, aceasta din urmă supravieţuieşte numai în condiţiile în care conţine în ea acel potenţial de schimbare care îi îngăduie să se pună în acord cu noile date În caz contrar, teoria este compromisă definitiv şi se cere înlocuită integral; este ceea ce se întâmplă în cadrul revoluţiilor ştiinţifice, când noul model infirmă pentru totdeauna modelul vechi – cum s-au petrecut lucrurile cu modelul ptolemaic, care a fost înlocuit în întregime de cel copernican Înlocuirea teoriei este TEME FILOSOFICE ÎN CULTURA POPULARĂ ROMÂNEASCĂ însă o soluţie extremă, care antrenează pierderi, motiv pentru care se preferă una mai economică: reconsiderarea şi, implicit, salvarea ei, acolo unde teoria însăşi o permite La fel se petrec lucrurile şi în mitologie Când intervin elemente noi care nu pot fi ignorate, naraţiunea este corectată, aşa cum ne-au sugerat cele două personaje proteice menţionate mai sus, Loki din Scandinavia şi Nefârtatul din România Dacă textul vechi este încă funcţional în comunitate, rareori se trece la un act atât de radical şi cheltuitor precum substituirea În comunitatea tradiţională, sistemul de credinţe îndeplineşte, aşadar, acelaşi rol cognitiv pe care îl îndeplineşte teoria în comunitatea ştiinţifică: organizează în jurul lui întreaga reţea a cunoaşterii şi experienţei – într-o perioadă de timp determinată şi într-un spaţiu determinat Mai mult, transformările şi restructurările pe care le suportă cele două de-a lungul timpului urmează acelaşi tipar evoluţionist, bazat pe continuitatea prin adaptare După cum am văzut mai sus, Dennett opera o analogie între eul individual şi centrul de greutate al unui obiect Centrul de greutate, ca entitate abstractă, nu are alte proprietăţi decât cele cu care l-a înzestrat teoria care l-a creat În mod similar, eul individului, ca entitate nu mai puţin abstractă, nu are alte proprietăţi decât cele pe care i le conferă povestea care îl creează, indiferent că vorbim despre o poveste literară sau despre o poveste „reală”, adică despre o biografie Ambele îndeplinesc acelaşi rol: creează entităţi abDespre funcţia cognitivă a naraţiunii în ştiinţă şi mitologie stracte indispensabile pentru cunoaştere, iar aceste constructe depind în mod strict de naraţiunile lor Deşi miza lui Dennett era în altă parte, am găsit acolo un punct de plecare pentru prezentul demers, care susţine că naraţiunile ştiinţei şi naraţiunile mitologiei îndeplinesc aceeaşi funcţie cognitivă, o funcţie ce rezidă esenţial în virtuţile lor explicative, şi că evoluează prin aceleaşi mecanisme de selecţie TEME FILOSOFICE ÎN CULTURA POPULARĂ ROMÂNEASCĂ NOTE Vezi şi: Alasdair MacIntyre, After Virtue A Study in Moral Theory, Notre Dame, University of Notre Dame Press, [ ], p ; Jerome Bruner, „Life as narrative”, în Social Research, Vol , No , Fall , pp – : „«Viaţa» […] este o construcţie a imaginaţiei umane de acelaşi tip ca «o naraţiune» Ea este construită de către fiinţa umană printr-o argumentare activă, prin acelaşi tip de argumentare prin care construim naraţiuni”; p „Astfel, identitatea personală este tocmai acea unitate pe care o presupune unitatea personajului cerută de către unitatea unei naraţiuni” (Alasdair MacIntyre, After Virtue A Study in Moral Theory, ed cit , p ) „Naraţiunea construieşte identitatea personajului, ceea ce se poate numi identitatea sa narativă, construind-o pe aceea a poveştii narate Identitatea poveştii este cea care produce identitatea personajului” (Paul Ricoeur, Soi-même comme un autre, Paris, Éditions du Seuil, , p ) Daniel Dennett, „The self as a center of narrative gravity”, în F Kessel, P Cole şi D Johnson (eds ), Self and Consciousness: Multiple Perspectives, Hillsdale, NJ, Erlbaum, [ ], pp – Pentru ideea potrivit căreia naraţiunea este una dintre cele mai importante mecanisme de organizare a experienţei umane, vezi Dharma Thornton Hernandez, „«Storyteller»: Revising the narrative schematic”, în Pacific Coast Philology, Vol , No , , p Despre funcţia cognitivă a naraţiunii în ştiinţă şi mitologie Vezi Lee Smolin, Three Roads to Quantum Gravity, New York, Basic Books, [ ], cap „The Universe is made of processes, not things” În Three Roads to Quantum Gravity, Lee Smolin, fizician cunoscut pentru cercetările sale în domeniul gravitaţiei cuantice cu bucle, vede în poveste unica metodă de explicare a unui univers eminamente evenimenţial: „Aşa încât nu există, la drept vorbind, două categorii de lucruri în lume: obiecte şi procese Există doar procese relativ rapide şi procese relativ lente Şi indiferent că este o poveste scurtă sau o poveste lungă, singurul mod cu adevărat adecvat de a explica un proces este o poveste” (Lee Smolin, Three Roads to Quantum Gravity, New York, Basic Books, [ ], p ) „The universe is made of stories,/ not of atoms”; Muriel Rukeyser, poemul „The Speed of Darkness” ( ), comentat în Noel Gough, „Narrative experiments and imaginative inquiry”, în South African Journal of Education, ( ), , p Noel Gough, loc cit Vezi: Jon-K Adams, Narrative Explanation: A Pragmatic Theory of Discourse, Frankfurt am Main, Peter Lang, ; Susana Onega şi José Angel García Landa, „Introduction”, în Onega şi Landa (eds ), Narratology: An Introduction, London, Longman, , p Alasdair MacIntyre, After Virtue A Study in Moral Theory, Notre Dame, University of Notre Dame Press, [ ], p Vezi mitul aztec al creaţiei în David A Leeming, Creation Myths of the World, Santa Barbara, ABC-CLIO, , pp – TEME FILOSOFICE ÎN CULTURA POPULARĂ ROMÂNEASCĂ George Gamow „The origin of elements and the separation of galaxies”, în Physical Review , nr , , pp – R A Alpher, şi R C Herman, „On the relative abundance of the elements”, în Physical Review , nr , pp – De la Popper încoace (Objective Knowledge: An Evolutionary Approach, ) se poate vorbi despre o ramură evoluţionistă a epistemologiei care urmăreşte evoluţia teoriilor ştiinţifice prin intermediul variaţiei şi al selecţiei Vezi Michael Bradie, „Assessing evolutionary epistemology”, Biology & Philosophy, , , pp – O teorie evoluţionistă a naraţiunilor este încă aşteptată Este vorba despre cele două principale surse ale mitologiei nordice, Edda în versuri şi Edda în proză, ambele din secolul al XIII-lea Vezi The Poetic Edda, translated from the Icelandic with an Introduction and notes by Henry Adams Bellows, two volumes in one, New York, Princeton University Press, Princeton American-Scandinavian Foundation, ; The Prose Edda by Snorri Sturluson translated from the Icelandic with an Introduction by Arthur Gilchrist Brodeur, Ph D , New York, The American-Scandinavian Foundation, Vezi, de pildă, Elaine Pagels, The Origin of Satan: How Christians Demonized Jews, Pagans, and Heretics, New York, Vintage Books, Vezi Elena Niculiţă-Voronca, Datinele şi credinţele poporului român adunate şi aşezate în ordine mitologică, vol , ed îngrijită de Victor Durnea, studiu introductiv de Lucia Berdan, Iaşi, Polirom, [ ], pp – Ibidem, p , „Fluturele şi viermele”, pp – , „Iadul” Răscrucea şi hotarul Cele două forme ale lui „ba” la Constantin Noica şi mitologia spaţiului în gândirea populară românească n loc este mai degrabă un eveniment decât un lucru” Este vorba despre capacitatea locului de a absorbi în el istoria, devenirea, de a co-situa spaţiul şi timpul Semnificaţia unui loc anume este dată de evenimentele, de faptele care s-au produs în el Frecventând un loc, nu vizităm un „spaţiu”, ci o istorie Întorcându-ne într-un loc, ne întoarcem, de fapt, în timp, în acele conţinuturi ale memoriei asociate cu locul respectiv, şi reluăm la nivel mental succesiunea de experienţe pe care am avut-o cu el Caracterul evenimenţial al locului este răspunzător şi pentru clasificarea populară a locurilor în „bune” şi „rele”, „faste” sau „nefaste” Un loc „U TEME FILOSOFICE ÎN CULTURA POPULARĂ ROMÂNEASCĂ în care s-a produs o dramă, un loc abandonat, o ruină sunt întotdeauna locuri funeste; oamenii le-ar frecventa, poate, dintr-o curiozitate morbidă, dar niciunul dintre ei nu s-ar opri acolo să-şi clădească un spaţiu existenţial Există însă şi locuri predispuse unui anumit tip de evenimente, locuri care solicită, prin ele însele, imprevizibilul, neşansa ori incidentele dramatice În imaginarul popular, astfel de locuri sunt răscrucea şi hotarul Nu este de mirare că cele mai multe tâlhării se produceau la răscruce sau că hotarele sunt veşnic pătate cu sânge – în calitate de ţintă şi cauză a ostilităţilor Ca locuri predispuse unor anumite categorii de evenimente, s-ar putea spune că hotarul şi răscrucea îşi construiesc din cele mai vechi timpuri aceeaşi istorie – un scenariu care se repetă neîncetat, deşi mereu cu alţi actori Locul nu există în sine, în afara unei sensibilităţi care îl construieşte şi reconstruieşte; el se constituie cultural Evenimentele care s-au succedat în spaţiul românesc au determinat constituirea culturală a acestuia din urmă ca loc de răscruce sau ca loc de hotar, fapt care a contribuit la crearea unor mentalităţi specifice – despre ele va fi vorba mai jos În unul dintre articolele adunate în Cuvânt împreună despre rostirea românească, Noica formulează un gând care ar putea întregi perspectiva asupra acestor două modalităţi caracteristice prin care mentalitatea românească modernă se plasează în propria- i cultură Răscrucea şi hotarul DOUĂ MODURI DE A SPUNE „BA”: HOTARUL ŞI RĂSCRUCEA nteresat de locul pe care imaginarul românesc tradiţional l-a rezervat diavolului – la hotar sau la răscruce –, Noica schiţează un sumar portret al acestui personaj paradoxal, construit în jurul celor două semnificaţii ale cuvântului „ba” ; pe de o parte, ca adverb, „ba” reprezintă o negaţie, un refuz; pe de altă parte, în calitate de conjuncţie disjunctivă, „ba” nu mai exprimă refuzul, ci, dimpotrivă, dispoziţia de a accepta toate variantele, chiar opuse fiind Spunem, de pildă, că un anume individ vrea „ba aia, ba aia”, „ba şi aia, ba şi aia” Cu această ultimă semnificaţie, „ba” reprezintă dorinţa de a alege tot şi, în acelaşi timp, o suspendare a alegerii, pentru că niciun individ care râvneşte „ba aia, ba aia” nu va obţine „şi aia, şi aia”; mai exact, el nu va obţine nimic, pentru că nu poate alege concomitent în direcţii opuse Aşadar, acel „ba” al diavolului marchează pe de o parte refuzul ferm, iar pe de altă parte, încuviinţarea păguboasă a tuturor posibilităţilor, o instituire a primatului posibilului asupra realului Noica asociază aici trei elemente care aparţin unor regiuni existenţiale distincte: răscrucea/hotarul, diavolul şi adverbul/conjuncţia „ba” Două locuri constituite cultural, un personaj-cheie al construcţiilor mitologice şi o particulă de limbă se întâlnesc, se pare, în una şi aceeaşi poveste Sensul plasării diavolului la hotar sau la răscruce trebuie căutat, după I TEME FILOSOFICE ÎN CULTURA POPULARĂ ROMÂNEASCĂ Noica, în ideea potrivit căreia diavolul, prin cele două moduri ale sale de a spune „ba”, reprezintă neutralitatea absolută, neparticiparea Atât în refuz (îngheţul radical), cât şi în încuviinţarea tuturor posibilităţilor (dezgheţul radical) se află indiferenţa, nepăsarea, impasibilitatea La hotar, diavolul operează prin contraste, prin ruptură, întrucât el reprezintă izbânda dualităţii, a dezbinării Graniţele sunt ceea ce îi desparte pe oameni, ceea ce îi învrăjbeşte Dacă pentru Sartre „infernul sunt ceilalţi”, în viziunea românească infernul este absenţa celorlalţi, spune Noica, neparticiparea, „nefrăţietatea” Lumea tradiţională românească funcţiona pe temeiul comuniunii, al unei participări generale la viaţa colectivităţii Noica vede, prin urmare, în exigenţa de coeziune a societăţii româneşti arhaice ceea ce a făcut din hotar lucrul şi locul dracului Dacă solidaritatea reprezenta o valoare în comunitatea tradiţională, diavolul este tocmai ceea ce contestă această solidaritate El este Nefârtatele, negarea frăţietăţii şi a tovărăşiei : „Când doi inşi spun acelaşi lucru deodată, crapă un drac de ciudă” Întâlnim în literatura populară exemple ale deprecierii hotarului pe acelaşi temei, al faptului că îi desparte şi îi învrăjbeşte pe oameni Una dintre poveştile culese de Elena Niculiţă- Voronca („Ciobanul împărat”) se încheie într-un mod neobişnuit, iar aceasta nu întrucât protagonistul ajunge împărat, ci pentru că referirea în ton moralizator la un personaj istoric contrastează cu atmosfera obişnuită a basmului, creând o fisură în convenţia epică: Răscrucea şi hotarul „Şi a fost împărat şi este şi în ziua de astăzi El tot una trăieşte şi cât lumea va trăi El şede pe un pat de aur şi sub dânsul este o apă de aur La el a fost şi Alicsandru Machedon să se spele cu apa ceea, doar ar trăi; şi el i-a zis: «Hotarnicule, paşnicule [sic!], creminalistule! Te-ai apucat ş-ai măsurat cu paşii pământul ş-ai pus hotarele, pentru ca oamenii de la hotare să se bată, să se ucidă, să îmble în judecăţi şi să înfunde creminalurele! Că de la Dumnezeu nu era aşa, cât cuprindea omul pământ şi cât putea, atâta lucra şi să hrănea [ ]» El [Alexandru Macedon, n m , M M ] a murit pentru hotărnicie, că a măsurat pământul [ ] Pentru aceasta, Dumnezeu l-a pedepsit” Trei fii de împărat sunt încercaţi de părintele lor printr-un „test oniric” Fiecare dintre ei trebuia să-şi povestească visul în faţa împăratului, urmând să fie răsplătit în funcţie de conţinutul acestuia (În dosul acestui motiv stă ideea după care conţinutul manifest al visului dă seamă de dorinţele şi idealurile subiectului oniric Examinând visele fiilor lui, împăratul le examina, de fapt, aspiraţiile, vocaţia existenţială ) Feciorul cel mare se visează împărat (motiv pentru care i se dă o împărăţie), cel mijlociu – negustor (este răsplătit şi acesta cu o împărăţie, cu condiţia să ridice o biserică), iar mezinul – cioban la oi, cu biciul în mână Visul nedemn şi lipsit de aspiraţii înalte al celui din urmă îl determină pe neîngăduitorul părinte să-l trimită la moarte Este salvat, desigur, de un slujitor inimos, şi după câteva peripeţii reproduse cu zgârcenie narativă, dar cu risipă de circumstanţe fa TEME FILOSOFICE ÎN CULTURA POPULARĂ ROMÂNEASCĂ buloase, fiul se întoarce în împărăţia tatălui pentru a-şi dovedi vrednicia, iar împăratul, căindu-se, îl aşază el însuşi pe propriul său tron Ce legătură s-ar putea concepe între această expunere convenţională de basm şi finalul despre Alexandru Macedon, care pare să fie dintr-o cu totul altă poveste? Niciuna evidentă, afară de gândul că visul mezinului – cioban cu biciul în mână – ar putea să anunţe un alt tip de împărat spre care s-ar putea orienta dorinţa naratorului din popor, unul care să facă o altfel de dreptate, nu prin hotărnicie şi dezbinare „De la Dumnezeu nu există hotare”, pare a sugera aici credinţa populară Cu toate acestea, dacă recurgem la Vechiul Testament, constatăm că cel în mâinile căruia stă problema delicată a hotărniciei este Dumnezeu însuşi , şi o tranşează până la cele mai mici amănunte Îndreptându- ne însă atenţia asupra Noului Testament, vedem că acolo nu se hotărniceşte Problemele care se pun nu mai sunt de ordin geografic, ci spiritual Nu un teritoriu lumesc se vrea acolo legiferat, ci accesul într-un teritoriu supralumesc, acces în vederea căruia dorinţa de proprietate individuală ar putea constitui un impediment serios „Ciobanul împărat” ar putea fi, în acest caz, influenţat masiv de analogia cu păstorul liturgic – împăratul ceresc, care nu s-a făcut om pentru a statua hotare terestre, ci pentru a ridica, în mod simbolic, hotarele dintre oameni, unindu-i în interiorul aceleiaşi credinţe Prin faptul că separă şi dezbină, hotarul are, aşadar, conţinut negativ Dar el are şi valenţe pozitive, şi Răscrucea şi hotarul tocmai spre acestea din urmă se îndreaptă interesul lui Noica: punându-şi limite, hotare, omul se defineşte totodată Delimitându-se în raport cu ceva, individul îşi asigură o nelimitare în raport cu altceva Noica oferă aici exemplul familiei Graniţele familiei sunt sacre, întrucât delimitează ceva ce în interior se vrea nelimitat , şi numai prin această delimitare individul este capabil să-şi asigure o veritabilă nelimitare Pentru aceasta însă, individul trebuie să preia chestiunea hotarului din mâinile diavolului şi să transforme limitarea în de-limitare * Am văzut părerea lui Noica privind modul (sau unul dintre posibilele moduri) în care se justifică locul dracului la hotar în mentalitatea tradiţională românească Ce caută însă la răscruce? Dacă hotarul defineşte individul prin delimitare, răscrucea îl defineşte prin opţiune Spre deosebire de hotar, răscrucea nu separă lumi actuale, ci deschide lumi posibile O luxuriantă mitologie a răscrucii (deopotrivă străină şi locală) consemnează caracterul ei nesigur, echivoc, problematic, precum şi eforturile diferitelor popoare de a îi asigura o protecţie oarecare În sprijinul călătorului, vechii greci obişnuiau să plaseze acolo statui ale lui Hermes, transgresorul tuturor graniţelor şi proteguitorul drumeţilor Pentru ca alegerea să se producă sub auspiciile spiritelor benefice, românii aşezau la răscruce troiţe În basme, protago TEME FILOSOFICE ÎN CULTURA POPULARĂ ROMÂNEASCĂ nistul este întâmpinat la răscruce de spirite ajutătoare sau chiar de Dumnezeu însuşi, şi ajutat să facă alegerea bună În vechile mitologii, răscrucea este patronată de un trickster, de o zeitate liminală – Hermes (la greci), Eshu (la africanii yoruba) ş a m d – care este, în multe cazuri, şi divinitate de hotar În perspectivă mitologică, hotarul şi răscrucea împărtăşesc un statut existenţial impur Ele sunt locurile nimănui, situate în afara ordinii, teritorii indiferente la care nu se mai aplică legile lumii Răscrucea şi hotarul sunt, prin urmare, asociate prin aceea că deţin o poziţie ontică incertă, labilă, dată de faptul că se prezintă ca locuri nelocuibile, de tranzit, ca locuri în care niciun individ uman nu se opreşte să-şi construiască o casă, o lume, o rânduială Ele nu ţin nici de ordinea acestei lumi, dar nici de ordinea celeilalte Prin aceasta, devin adevărate pasaje de comunicare între lumi, canale de scurgere a informaţiei în ambele sensuri: dinspre lumea oamenilor spre lumile entităţilor supranaturale (divine sau infernale) şi invers, ceea ce face din ele locuri predilecte pentru practicarea magiei şi pentru invocarea spiritelor de orice natură La hotar se transportă obiectele care nu au voie să rămână în lumea asta, de pildă apa folosită în practicile rituale funerare Ceea ce se petrece la hotar şi la răscruce este în afara lumii, adică în afara ordinii umane stabilite, motiv pentru care acestea au devenit sediul faptelor şi al uneltirilor ilegitime „La răscruci – citim în Mitologia lui Marcel Olinescu – se întâmplă cele mai multe prădăciuni, ceRăscrucea şi hotarul le mai multe omoruri, când se-ntorc ţăranii cu bani de la târg Dacă oamenii nu sunt destul de prevăzători să ridice troiţe şi rugi lui Dumnezeu, atunci Dracul pune stăpânire pe ele şi face hanuri şi crâşme Şi atunci răscrucea e a lui” Nu întâmplător unele dintre baladele dedicate proscrişilor, celor care operează în afara legii şi a ordinii , plasează începutul acţiunii, în mod dramatic, la un hotar În una dintre baladele culese de Alecsandri, de pildă, rezidenţa haiducului se află „la hotarul Branului”: „Foicica bobului, Sus, la plaiul muntelui, La hotarul Branului, Sub cetina bradului, Mi-e cerdacul Stanciului, Stanciului d-al Bratului Nu-i cerdacul Stanciului, Ci mi-e cuibul dracului” Figura de stil din ultimele patru versuri vrea să spună că, în acest caz, percepţia comună este iluzorie, că lucrurile sunt altceva decât par Naratorul indică iniţial o aparenţă, ceva ce se află la vedere pentru simţul comun („Mi-e cerdacul Stanciului”), pentru a corecta imediat percepţia de rând („Nu-i cerdacul Stanciului”) şi a o substitui cu o proiecţie mai adâncă, la care are acces doar o privire iniţiată în tainele lucrurilor („Ci mi-e cuibul dracului”) În planul aparenţelor, locul este ceea ce se vede: cerdacul haiducului Dar în planul esenţelor, situat la hotar, unde legile umane se fluidizează, este însuşi cuibul dracului Tot ceea ce se TEME FILOSOFICE ÎN CULTURA POPULARĂ ROMÂNEASCĂ plasează în afara ordinii e „dat dracului”, cu toată simpatia pe care gândul popular o cheltuieşte în evocarea haiducului şi a haiduciei Răscrucea şi hotarul sunt ambele, prin urmare, locuri instabile, capricioase, ambivalente Caracteristica negativă a hotarului este dată de faptul că divide, dezbină Latura sa pozitivă (asupra căreia ne-a atras atenţia Noica) stă în aceea că delimitează (şi, implicit, protejează) spaţiul privat de cel public, pe „noi” de „ceilalţi” Răscrucea poate avea, la rândul ei, conotaţii pozitive şi negative deopotrivă Înseşi entităţile care îi apar eroului de basm la răscruci sunt ambivalente, posedă o faţă luminoasă şi una întunecată, inclusiv sfintele săptămânii, care pot să-l îndrume pe erou, dacă acesta se dovedeşte vrednic, sau, dimpotrivă, să-l ducă la pieire În vreme ce latura negativă a hotarului este limitarea şi dezbinarea, aspectul negativ al răscrucii este indecizia Revenind la cele două sensuri ale cuvântului „ba”, dacă primul sens, opoziţia categorică, exprimă faţa negativă a hotarului, cel de-al doilea – dispoziţia de a încuviinţa toate posibilităţile – descrie aspectul negativ al răscrucii Ambele constituie discursul predilect al diavolului în concepţia sa românească În legendele cosmogonice ale românilor, dracul, ca partener al lui Dumnezeu la creaţie, suferă de un adevărat delir al acţiunii, vrea să facă multe lucruri, vrea să facă totul deodată, şi tocmai pentru că este sedus de toate variantele posibile nu reuşeşte să facă nimic cu adevărat Întreaga sa conduită poate fi redusă la cei doi „ba” Răscrucea şi hotarul despre care vorbeşte Noica Pe de o parte, tricksterul este cel care i se opune cu încăpăţânare lui Dumnezeu; pe de altă parte, este cel care vrea „ba aia, ba aia”, fie prea multe, fie de neconceput, dar patima iniţiativelor anarhice nu-l duce decât la eşec sau la lucrul neisprăvit – care este tot o indeterminare Dracul este un personaj curios, distrat, neascultător, indecis, neastâmpărat, dezordonat, plin de o energie pe care nu este în stare să o administreze de unul singur, aşa cum materia însăşi, în lipsa spiritului ordonator (a legii, prin urmare), este frenetică, haotică, nedeterminată Nu este un episod de semnificaţie minoră faptul că, în miturile cosmogonice româneşti, contribuţia diavolului la facerea lumii este tocmai acel pumn de nisip adus de pe fundul apei, adică materia informă, instabilă Ca locuitor al hotarului, diavolul întruchipează dualitatea, dezbinarea, limitarea Ca rezident al răscrucii, el exemplifică indecizia, nehotărârea, posibilul „gol” Răscrucea este locul prin care se trece; răscrucea obligă trecerea, în timp ce hotarul o interzice, o filtrează, o cenzurează Răscrucea este a călătorului, a drumeţului, în vreme ce hotarul circumscrie (hotărniceşte sau hotărăşte) o familie, o comunitate, o naţiune În timp ce hotarul pune problema delimitării, răscrucea ridică problematica opţiunii, a alegerii, este locul în care călătorul e constrâns să opteze Ambele sunt locuri periculoase, în care nu se poate zăbovi fără consecinţe imprevizibile Ambele sunt indecise, ambivalente, asemenea spiritelor care le bân TEME FILOSOFICE ÎN CULTURA POPULARĂ ROMÂNEASCĂ tuie, ambele se pot dovedi bune sau rele în funcţie de acţiunea umană; dar în sine, prin ele însele, în lipsa intervenţiei umane care să le consacre ca pozitive sau negative, ele nu sunt nici bune, nici rele Răscrucea este bună în măsura în care individul alege bine; hotarul este bun în condiţiile în care, prin el, indivizii se delimitează fără să se dezbine Diavolul-trickster aşteaptă în aceste locuri, în calitatea sa de înşelător, tocmai întrucât statuarea lor – în sens benefic sau malefic – atârnă de voinţa omului, de liberul arbitru al acestuia „CA SĂ VADĂ PRINTRE LACRIMI ŞI SĂ-ŞI ADUCĂ AMINTE” tât alegerea, cât şi delimitarea sunt asociate cu problema identităţii, fie că vorbim despre individ, fie că vorbim despre comunitate Este renumit, de pildă, modul în care şiretul Odiseu, deghizat în negustor, l-a demascat pe Ahile (care se ascundea, îmbrăcat în fată, la curtea regelui Lycomedes), punându- l să aleagă între diferitele mărfuri Prin alegere, individul se defineşte, îşi dezvăluie identitatea În folclorul românesc, îndeosebi în basme, înregistrăm o adevărată obsesie a alegerii În aproape toate basmele, eroul nimereşte mai devreme sau mai târziu într-un loc de răscruce şi este obligat să ia o decizie De fiecare dată, protagonistul este pus în faţa alternativei, este constrâns să opteze, chiar şi în necunoştinţă de cauză Alegerea bună este răsplăti- A Răscrucea şi hotarul tă, alegerea proastă este amendată, dar amendată este şi incapacitatea de a opta Într-o versiune ardelenească a poveştii ciocârliei, împăratul nu reuşeşte să-şi aleagă un ginere din mulţimea peţitorilor, toţi părându-i la fel de frumoşi şi de viteji; ca atare, fata, ţinută în singurătate, se îndrăgosteşte de soare şi este transformată în ciocârlie Nu mai puţin obsedantă este chestiunea hotarelor în folclorul românilor Cu interdicţia de a încălca hotarele se confruntă adeseori eroul basmului, şi aproape de fiecare dată o nesocoteşte (voluntar sau nu), suportând consecinţele O astfel de prohibiţie este întotdeauna supărătoare pentru protagonist, întrucât traseul său fabulos vizează ceva care se află dincolo de ordinea umană statuată Spre deosebire de lares, protectorii romani ai hotarelor, care sunt genii binevoitoare , Vâlva, entitatea responsabilă cu apărarea hotarelor la români, este o fiinţă recalcitrantă, răzbunătoare, şi întotdeauna potrivnică eroului de basm , al cărui itinerar neobişnuit presupune tocmai transgresarea hotarelor Deşi hotarul, ca atare, este un loc situat în afara ordinii, existenţa lui ţine de ordinea lumii: o lume lipsită de hotare este de neconceput pentru mintea ţăranului român, care credea că sfârşitul lumii va veni atunci când hotarele vor fi tăiate, arate şi semănate Tabuizarea hotarelor însoţită de blesteme la adresa celor care o încalcă, un obicei frecvent întâlnit la diferitele popoare , se regăseşte şi în credinţele populare româneşti: „Cine sparge hotarele de se întinde TEME FILOSOFICE ÎN CULTURA POPULARĂ ROMÂNEASCĂ să ia pământul de la altul, e mare păcat; pe lumea cealaltă duce în spinare pământul luat cu hapca” Imaginarul românesc prescrie, aşadar, pedepse cumplite pentru spărgătorul de hotare Dar motivaţia acestei prevederi nu pare a fi un exacerbat simţ al proprietăţii; ea poate fi, mai degrabă, pusă pe seama statorniciei şi a continuităţii culturale Configurarea graniţelor unei comunităţi este un gest întemeietor, de instituire (însăşi întemeierea Romei este legată de trasarea unui hotar şi de încălcarea lui, urmată de pedeapsa cu moartea ) Hotarele unei gospodării sau ale unei comunităţi au fost aşezate de strămoşi (să ne amintim de credinţa romanilor după care larii erau spiritele străbunilor), la care orice comunitate tradiţională se raportează cu reverenţă Cu atât mai mult comunitatea românească, de vreme ce numărăm nu mai puţin de sărbători ale moşilor într-un an Prin faptul că au fost rânduite de strămoşi, hotarele devin ele însele sacre Jurământul „cu brazda pe cap” (În Moldova) sau cu „traista de pământ pe umeri” (în Muntenia), procedură cu caracter de probă în hotărniciri , se întemeiază pe ideea că pământul este sacru şi se poate întoarce împotriva celui care jură strâmb El nu avea un caracter mai puţin constrângător decât jurământul pe Cartea sfântă, de pildă, cu care ar fi fost ulterior înlocuit Prezenţa acestui jurământ dovedeşte însă că hotarele nu se stabileau întâmplător sau convenţional, că ele erau deja fixate din vechime, şi că existau indivizi „iniţiaţi”, cărora li s-a transmis această cunoaştere Răscrucea şi hotarul Continuitatea culturală se realizează şi prin hotare, fapt dovedit de procedeul mnemotehnic al bătăii copiilor la hotar , pentru ca aceştia să nu uite niciodată locul care marchează graniţele comunităţii sau moşiei Dintre aceşti copii se recrutau, eventual, viitorii juruitori – „brăzdaşi” sau „trăistaşi” Foarte sugestiv evocă Sadoveanu obiceiul în Fraţii Jderi: „– Creştinilor, porunci Vodă acelor oameni, în limba lor; iată primiţi acest uric şi această danie a domniei mele Vă dau acest pământ vouă şi urmaşilor voştri Faceţi sat şi închideţi iaz Şi să fiţi ai Moldovei, care vă dă pâne şi milă Aici sunt scrise hotarele în veci Să meargă slujitorii mei să le însemne Şi eu însumi, la hotarul din fund, voi bate cu toiag pe coconul nostru ca să-şi aducă aminte mai târziu de hotărârea domniei mele Se prevedeau cătră Nistru locuri goale, peste care tremura pâlpâirea albă a amiezii Pribegii dădură toţi slavă măritului stăpân, aplecându-şi fruntea în pulbere Apoi alaiul trecu spre dealuri şi spre păduri, ca să se aşeze hotarul; şi la un stejar din fund, de deasupra unei râpi, măria sa atinse cu toiagul la grumaz pe coconul său Copiii de la căruţe, cu păr zbârlit şi ochi albaştri, pe care-i aduceau cu ei bătrânii, la fiecare loc unde se aşeza semn, erau puşi jos şi bătuţi cu vergi, ca să vadă printre lacrimi şi să-şi aducă aminte” Hotarul este, prin urmare, un loc care trebuie menţinut şi apărat prin orice mijloace, inclusiv de natură magică Exista chiar obiceiul de a blestema TEME FILOSOFICE ÎN CULTURA POPULARĂ ROMÂNEASCĂ sau „poci” hotarul cu scopul de a-l feri de potenţialii violatori – practică în care specialiştii în drept văd o probă de „magie juridică” Istoria şi folclorul locale converg, aşadar, către ideea că mentalitatea românească veche cultiva opţiunea fermă, iar menţinerea, respectarea şi protecţia hotarelor era, în cultura română, un act esenţial, bine reglementat Dacă alegerea dezvăluie identitatea individului sau a comunităţii, hotarul o circumscrie, o împrejmuieşte „Te delimitezi prin hotar, dar nici nu-ţi trece prin minte că, în felul acesta, te şi defineşti”, scria Noica Alegerea şi delimitarea sunt, prin urmare, expresia identităţii Atât hotarul, cât şi răscrucea sunt locuri unde voinţa umană afirmă şi determină o identitate Dar nu poţi să rămâi în ele decât cu riscul ca identitatea să-ţi fie suspendată Indecis, proteic, versatil, tricksterul pare predestinat să locuiască răscrucea sau hotarul, labile prin ele însele Indecizia, indiferenţa şi refuzul de a opta sunt, aşadar, lucrul dracului tocmai pentru că indică o identitate suspendată De vreme ce cultura populară românească este, aşa cum tocmai am arătat, o cultură care – pe linie tradiţională – valorizează opţiunea fermă şi statornicia, instalarea diavolului în cele două locuri problematice reprezintă, în cele din urmă, un avertisment Din propria-i mitologie, cultura română modernă a învăţat că nu se zăboveşte la hotar sau la răscruce Răscrucea şi hotarul DOUĂ MODURI DE SITUARE ÎN CULTURĂ ăscrucea şi hotarul sunt locuri în care nu se poate rămâne Dar ce se întâmplă atunci când proiecţia propriei culturi ia, în imaginarul colectiv, forma unui loc de hotar sau de răscruce? Într-adevăr, după Marea Unire a început să se vorbească tot mai stăruitor despre „balansarea spiritului românesc între Est şi Vest” , despre poziţia geopolitică a României – între Orient şi Occident, la hotarele Europei, la punctul de răscruce dintre trei arii culturale (Europa centrală, Europa răsăriteană şi Balcanii) În , scriind eseul „Puncte cardinale în haos”, Crainic citează cartea lui Lucien Romier, Le carrefour des empires morts, publicată în acelaşi an la Hachette, ca urmare a contactului autorului ei cu cultura română: „Ce va fi România? «Răspântie de lucruri moarte unde moştenitorii caută, certându-se, comori deşarte de împărţit? Răspântie de strădanii noi la hotarele Europei cu Asia? Tineretul român are de ales»” De atunci, metafora răscrucii sau a hotarului este mereu de faţă când se vorbeşte despre istoria sau identitatea culturii române Patruzeci de ani mai târziu ( ), situarea României a devenit factor explicativ pentru aşa-zisul „paradox al apartenenţei”: „Spaţiul român s-a format [ ] la frontiera a trei zone culturale diferite [ ] Dacă ne-am întreba cărei zone aparţin românii, răspunsul ar fi destul de surprinzător: tuturor şi niciuneia R TEME FILOSOFICE ÎN CULTURA POPULARĂ ROMÂNEASCĂ dintre zonele menţionate anterior” Metafora în cauză continuă să motiveze discursurile de specialitate, fie ele istorice, filosofice sau religioase Imediat după „revoluţia” din , un reputat teolog scrie că „Fiinţa lui [a poporului român, n m , M M ] s-a structurat ca o fiinţă de graniţă între Occident şi Orient” , iar cu un deceniu în urmă un istoric publică o carte cu titlul Romania Borderland of Europe, al cărei prim capitol prezintă România ca pe o ţară „la răscruce de drumuri şi civilizaţii”, care „priveşte spre toate punctele cardinale ale Europei” O astfel de poziţie face din România o ţară care este în acelaşi timp răsăriteană, balcanică şi central-europeană, „fără să aparţină pe deplin nici uneia dintre aceste diviziuni” Atât geografic, cât şi spiritual, România este percepută ca spaţiu de hotar, de răscruce, mereu marginală, mereu între, mereu la intersecţia sau la graniţa dintre ceva şi altceva De aici, înfrigurarea şi neastâmpărul cu care se străduieşte neîntrerupt să se definească, pe de o parte, şi să opteze, pe de altă parte Dar răspântia este constrângătoare: obligă la opţiune Odată ce întreaga ţară, cu întreaga ei cultură, se schiţează în proiecţia ocupanţilor ei ca loc de răscruce, se constituie o mentalitate specifică (să o numim „compitală” – lat compitum = răspântie), al cărei prim obiectiv îl constituie obţinerea unui răspuns relevant la o întrebare fundamentală: încotro? Acest tip de situare în cultură, situarea compitală, poartă cu sine imperativul şi obsesia alegerii Ca atare, cultura întreagă este presată să o ia din loc Răscrucea şi hotarul (Orientul? Occidentul?), să o apuce către ceva; singurul lucru pe care nu are voie să-l facă e să rămână acolo unde este (în răscruce nu se stă, se alege) Cele mai dinamice dezbateri s-au produs tocmai în jurul acestei alegeri imposibile Unii autori au stat sub semnul „Ex Occidente lux”, precum Lovinescu , alţii, precum Crainic, au mers până într-acolo încât au afirmat că orientarea noastră nu poate fi decât Orientul, aşa cum spune şi etimologia cuvântului „orientare” Această continuă stare de surescitare care înfierbântă retorica intelectuală nu este altceva decât febrilitatea care precede alegerea Dar o alegere, aşa cum am spus, imposibilă Cum nu s-a putut identifica pe deplin nici numai cu Orientul, nici numai cu Occidentul, cultura română ca atare – în ciuda tuturor reţetelor de direcţie – a continuat să rămână pe loc, mulţumindu-se cu ceea ce a putut (şi mai poate) obţine de la ambele Întreaga ei istorie intelectuală se poate rescrie din perspectiva acestei alegeri irealizabile Nevoia de a aparţine unei mari familii spirituale (Orientul sau Occidentul) s-a lovit întotdeauna de neputinţa de a alege un drum fără sentimentul că, optând, s-a blocat o altă cale, la fel de seducătoare, că s-a trădat istoria însăşi sau că ceva esenţial din „sufletul” românesc a fost sacrificat Sursa mentalităţii compitale, cu toate crizele ei de opţiune şi cu întreaga zăpăceală pe care a lăsat-o în urmă, pare a fi tocmai construcţia tradiţională a răscrucii ca loc labil, ca loc în care nu se poate rămâne fără consecinţe funeste Su TEME FILOSOFICE ÎN CULTURA POPULARĂ ROMÂNEASCĂ gestia rămâne, desigur, la nivel de speculaţie Incapacitatea de a opta, ne spune tradiţia, este lucrul dracului În felul acesta, mitologia tradiţională a putut alimenta din background mentalitatea modernă Dar în loc să producă alegere (sau sinteză, aşa cum ar fi dorit Noica ori Stăniloae), exaltarea generată de febra compitală nu a făcut altceva decât să activeze, la nivelul tabloului general, discursul tricksterului, în a doua sa variantă: „ba aia, ba aia” Situarea compitală se exprimă mai degrabă în termenii a ceea ce trebuie să devină cultura decât în termenii a ceea ce este Ceea ce prevalează este reflecţia, analiza, dezbaterea, proiectul – în dauna acţiunii propriu-zise „Suntem toţi meşteri de gură şi răi de faptă”, scria Rădulescu- Motru Spiritul compital este colocvial şi proiectiv Dacă facem abstracţie de cei de ani în care chestiunea opţiunii s-a pus pe „stand-by” întrucât direcţia era determinată şi orchestrată din afară, terenul de discurs al intelectualităţii române moderne a semănat mereu cu o retortă în care se fierb neîntrerupt aceleaşi ingrediente, după reţete dintre cele mai diverse, dar fără ca cineva să fi văzut până acum produsul Un tânăr – exasperat de controversele fără capăt ale veacului său (un tânăr care, de altfel, a ales, dar numai pentru el însuşi) – scria în : „Un singur lucru este esenţial: să existăm Toată problema prepoporanistă a lui Alecu Russo, problema specificului românesc, a formelor goale ale culturii, teoria pseudomorfozelor culturii, a simbolismului ce revelează el singur adevăratul nosRăscrucea şi hotarul tru spirit: cel latin, a sămănătorismului ce revelează el singur adevăratul nostru spirit: cel rural, a ortodoxismului ce revelează el singur adevăratul nostru spirit: cel slav, şi alte bâjbâieli, îmi aminteşte povestea aceluia care nu ştia dacă el sau frate-său mai e viu pentru că unul din ei – nu se ştie care – s-a înecat în baie Dragilor domni teoreticieni, filozofanţi şi gânditori români de toate soiurile, esenţialul existenţei noastre îl constituie numai existenţa noastră: punct!” Se pare că este greu de găsit o cultură care să fi dat mai multe dezbateri în jurul identităţii, iar această situaţie se datorează tocmai modului în care sensibilitatea românească, sub presiunea istoriei, şi-a perceput propriul loc: ca pe un spaţiu de răspântie Avem, aşadar, în cultura română, o viguroasă nevoie de alegere, care vine pe linie tradiţională, şi – pe de altă parte – o dramatică suspendare a alegerii, cu imposibilitatea de a decide ferm între două spaţii spre care se îndreaptă în egală măsură datoriile culturale ale românilor Din confruntarea celor două a rezultat primul tip de situare în cultură, situarea compitală, exprimată prin unul dintre cele două moduri de a spune „ba” ale tricksterului: „ba aia, ba aia” Tricksterul spune însă şi un altfel de „ba” Nu doar mitologia răscrucii a lucrat pentru mentalitatea modernă, ci şi mitologia hotarului „Am fost aşezaţi de soartă la frontierele răsăritene ale Europei – scria Mircea Eliade în – pe ambele versante ale ulti TEME FILOSOFICE ÎN CULTURA POPULARĂ ROMÂNEASCĂ milor munţi europeni [ ] Traian ne-a predestinat drept popor de frontieră” Dar orice ţinut decent caută să îşi apere şi să îşi stabilizeze frontierele, iar aşteptările românilor se clădeau, poate, pe această speranţă Mare trebuie să fi fost dezolarea lor când, în , Europa îşi sacrifica cel mai „îndepărtat” teritoriu latin Ca urmare a celor stabilite la Ialta, România a devenit un hotar lăsat de izbelişte, un hotar derizoriu căruia i s-au înşelat aşteptările de loc magic, de obiect al apărării, al consolidării, şi a rămas o simplă periferie Poziţia de frontieră este înţeleasă acum ca poziţie de margine – în raport cu Europa şi nu numai Metafora hotarului ca margine a ajuns cheia explicativă pentru întreaga istorie a României: „Spaţiul românesc se înfăţişează ca un spaţiu de margine De-a lungul istoriei s-a aflat mereu la limita marilor ansambluri politice şi de civilizaţie Aici a fost o margine a Imperiului Roman (frontiera dintre lumea romană şi cea barbară tăind în două Dacia – România de astăzi) Aici a fost şi marginea Imperiului Bizantin, apoi a Imperiului Otoman Şi civilizaţia occidentală tot până aici s-a extins La începutul epocii moderne, exact în spaţiul românesc se întâlneau trei mari imperii: otoman, habsburgic şi rus Faţă de Rusia, faţă de Germania sau de Austria, faţă de Turcia, românii s-au aflat mereu la margine Şi astăzi ei se află tot la margine, la marginea Uniunii Europene” Ca ţară de margine, României i se distribuie toate caracteristicile negative ale hotarului (incertitudine, Răscrucea şi hotarul instabilitate, dezbinare), aşa cum se regăsesc ele în mitologie Este proiectată în afara lumii (a lumii „civilizate”, se înţelege) La hotar nu se poate rămâne: este dezordine, promiscuitate, anomie Este de rău augur „Fatalitatea” pe care o remarca Eliade la jumătatea secolului trecut reuşeşte însă să tulbure cu adevărat apele culturii române abia după Acum nu se mai pune problema opţiunii; societatea română deja a ales (sau a fost aleasă) să urmeze modelul occidental, şi toate eforturile ei par să urmărească „alinierea” la civilizaţia europeană, „integrarea” în structurile acesteia, justificarea teoretică a unei apartenenţe din illo tempore, a unei iubiri statornice şi eterne Aceasta este direcţia oficială, de necontestat Până să se angajeze pe o cale anume, cultura română se vedea pe harta lumii în poziţie compitală: între Acum, odată direcţia stabilită, ea se caută pe harta Europei şi se vede în poziţie liminală: la margine Această identificare a fost factorul care a produs decompensarea celui de-al doilea tip de mentalitate, prezent mereu în fundal: mentalitatea liminală, caracterizată prin obsesia perifericului şi a minoratului Dacă în prima jumătate a secolului trecut prevala metafora răscrucii, cu problematica opţiunii, în ultimii douăzeci de ani metafora hotarului (a hotarului ca margine) este cea care aprovizionează în mod predilect discursul public Agitaţia compitală s-a potolit, dar frisonul a recidivat după de ani, ca febrilitate liminală Semnul manifest al acestei situări culturale este teroarea marginii; întreaga strădanie culturală are ca ţintă supremă TEME FILOSOFICE ÎN CULTURA POPULARĂ ROMÂNEASCĂ ieşirea din „periferie”, din „minorat” Cultura română, prin intelectualii ei cei mai audiaţi, se opinteşte, parcă, să iasă din ea însăşi şi să se transforme peste noapte – precum răţuşca lui Andersen – în lebădă occidentală, autentică Retorica situării liminale poate fi redusă la un singur „ba”, un „ba” hotărât, adverbial, adresat culturii române din chiar interiorul acesteia Nu este „ba”-ul celui care întoarce spatele culturii şi pleacă din ea; este „ba”-ul celui care o neagă din interior, o presează să plece ea, să fugă de ea însăşi Obsesia periferiei, cu negaţionismul ei frenetic, se „compensează” în mod straniu printr-o pornire la fel de radicală, cu semn contrar: un pseudo-autohtonism – insular, robinsonian – care refuză violent orice datorie culturală, care a ajuns să nege până şi ascendenţa romană a poporului român Pornirea secundă este adversă numai în aparenţă În fond, nu este decât imaginea din oglindă a celei dintâi, o imagine răsturnată, care suferă ea însăşi de aceeaşi surescitare liminală Cu deosebirea că „ba”-ul ei resentimentar este adresat nu culturii române, ci Europei supraevaluate de „trend” Este un „ba” prin care „periferia” se răsteşte la „centru” Nevroza integrării absolute şi-a găsit, aşadar, o inconştientă compensare în nevroza dezbinării absolute, ambele forţând – cu acelaşi extrem patetism – porţile imposibilului Labil, indecis, echivoc, spaţiul românesc este scena pe care se joacă acum o continuă dramă a integrării şi dezbinării, ca şi cum întreaga mitologie negativă a hotarului s-a mutat, cu tot cu trickster, în arena dezbaterilor intelectuale Răscrucea şi hotarul NOTE Edward S Casey, „How to get from space to place in a fairly short stretch of time”, în Steven Feld & Keith H Basso (eds ), Senses of Place, Santa Fe/ New Mexico, School of American Research Press, , p Constantin Noica, „Cel ce stă pe răzoare”, în Cuvânt împreună despre rostirea românească, Bucureşti, Humanitas, [ ], pp – În legendele cosmogonice româneşti, Dumnezeu refuză să se adreseze diavolului cu apelativul „Fârtate”, numindu-l în mod consecvent „Nefârtate” Însuşi parteneriatul cosmogonic se vădeşte a fi o netovărăşie, dacă ţinem seama de încercările disperate ale tricksterului de a-l înlătura pe Dumnezeu din schemă după ce lumea a fost creată Vezi Elena Niculiţă- Voronca, Datinele şi credinţele poporului român adunate şi aşezate în ordine mitologică, vol , ed îngrijită de Victor Durnea, studiu introductiv de Lucia Berdan, Iaşi, Polirom, [ ], pp – Elena Niculiţă-Voronca, Datinele şi credinţele poporului român adunate şi aşezate în ordine mitologică, vol , ed cit , p Preaputernicul hotărniceşte practic neîntrerupt, cu mare consum de detalii A se vedea, de pildă, Iezechiel: „Aşa zice Domnul Dumnezeu: Iată hotarele pământului pe care-l veţi împărţi…” ( ); „Hotarul de răsărit să-l trageţi printre Hauran şi Damasc, printre Galaad şi ţara lui Israel, pe Iordan, de la hotarul de miazănoapte până la marea de răsărit spre Tamar” ( ); „Lângă hotarul lui Dan, de la hotarul de TEME FILOSOFICE ÎN CULTURA POPULARĂ ROMÂNEASCĂ răsărit până la cel de apus, este partea lui Aşer Lângă hotarul lui Aşer, de la hotarul de răsărit până la cel de apus, este partea lui Neftali Lângă hotarul lui Neftali, de la hotarul de răsărit până la cel de apus, este partea lui Manase” ş a m d ( , , şi urm ) Vezi şi Deuteronomul , Cartea lui Iosua Navi, Numerii (cap ) ş a C Noica, „Cel ce stă pe răzoare”, ed cit , p Vezi, de pildă, Herodot, Istorii, , ; Pausanias, Descrierea Greciei, , ş a La greci, Hermes Propylaios (Hermes „din faţa porţii”); vezi Pausanias, Descrierea Greciei, , Vezi, de exemplu, Marcel Olinescu, Mitologie românească, ed critică şi prefaţă de I Oprişan, Bucureşti, Saeculum I O , [ ], p ; Niculiţă-Voronca, op cit , I, pp , Marcel Olinescu,Mitologie românească, ed cit , p Ibidem, p Mitologia cosmogonică românească este departe de a imagina un diavol care întruchipează răul absolut, cosmic, zdrobitor, un diavol prezentat ca principal adversar al divinităţii În imaginarul tradiţional românesc, diavolul păstrează multe dintre caracteristicile tricksterului, un personaj arhaic eclipsat, sub influenţa considerabilă a creştinismului, de modelul satanic al răului suprem (Un grafic al acestei transformări poate fi trasat urmărind, de pildă, profilul tricksterului Loki din mitologia scandinavă, care capătă, treptat, cele mai terifiante atribuţii ale răului ) Nici folclorul românesc nu este cu totul străin de o astfel de transformare, însă aceasta nu pare să fi fost radicală; întrucât consemnarea literaturii populare a început relativ târziu, la jumătatea secolului al XIX-lea (spre Răscrucea şi hotarul deosebire de consemnarea mitologiei nordice, care a debutat în secolul al XIII-lea), este imposibil de alcătuit – datorită adaosurilor succesive – o cronologie a legendelor privitoare la diavol, altfel decât speculativă, în funcţie de profilul pe care acestea îl propun În Europa, romantismul a reanimat figura tricksterului, reintrat în scenă (dar în scena culturii înalte, de data aceasta) cu Mefistofel al lui Goethe Într-adevăr, Mefistofel este, pe de o parte, „spiritul ce totul neagă” (primul sens al lui „ba”), iar, pe de altă parte, cel care îl plimbă pe Faust prin lumea tuturor posibilelor (al doilea sens al lui „ba”) Noica a remarcat, pesemne, uluitoarea asemănare dintre diavolul lui Goethe şi dracul românesc (ambii constituiţi pe seama unui model arhaic al tricksterului), ceea ce l-a determinat să scrie „Dracul gol şi demonia lui Goethe” (Cuvânt împreună…, ed cit , pp – ) sau „Întâlnirea noastră cu Goethe” (Cuvânt împreună…, ed cit , pp – ): „Sunt câteva cuvinte româneşti – petrecere, cumpăt, întruchipare, mai ales împieliţare şi ba –, scrie el, care te ajută să înţelegi pe Goethe Dar la rândul său Goethe te ajută să înţelegi cultura românească” (Ibidem, p ) Diavolul este cel care a meşterit casa, plugul, moara, vioara, opincile şi multe altele, dar nu a reuşit să definitiveze nici unul dintre artefactele începute, astfel încât acestea să devină utilizabile, să-şi servească scopul, altfel spus – să se înscrie într-o ordine De pildă, a construit casa, dar fără ferestre, şi încerca să care lumina înăuntru cu sacul A se vedea: Elena Niculiţă-Voronca, op cit , I, cap I Vezi Elena Niculiţă-Voronca, op cit , I, pp – De pildă, feciorul este pus să-şi aleagă un cal, şi alege mânzul cel mai urât, care se dovedeşte însă a fi miraculos În probele peţirii, flăcăul este pus să-şi aleagă logodnica dintre mai TEME FILOSOFICE ÎN CULTURA POPULARĂ ROMÂNEASCĂ multe fete identice, îmbrăcate la fel, iar nereuşita atrage pedeapsa cu moartea Tudor Pamfile, Cerul şi podoabele lui ( ), în T Pamfile, Mitologia poporului român, ed îngrijită şi prefaţată de I Oprişan, Bucureşti, Vestala, , pp – A se vedea, de exemplu, „Aleodor împărat” (Ispirescu), „Mogârzea şi fiul său” (Ispirescu) ÎnDe deo Socratis, Apuleius scria că sufletele oamenilor buni, după moarte, devin lari (The Works of Apuleius, ed Frank H Cilley, London, Bell and Dandy, , p ) Ovidiu Bârlea, Mică enciclopedie a poveştilor româneşti , Bucureşti, Editura Ştiinţifică şi Enciclopedică, pp – , „Vâlva” Ovidiu Bârlea, Mică enciclopedie a poveştilor româneşti, ed cit , p ; Niculiţă-Voronca, op cit , II, p Piatra de hotar romană, aşa-numita terminus (după numele unei vechi divinităţi liminale), era inscripţionată cu imprecaţii teribile: „Quisquis hoc sustulerit aut læserit, ultimus suorum moriatur!” [„Oricare ar fi cel ce mişcă ori vatămă această piatră, ultimul să moară dintre ai săi!”] Tudor Pamfile, Cerul şi podoabele lui, ed cit , p Una dintre versiunile mitului spune că imediat ce Romulus a construit un zid cu rolul de a trasa hotarele viitoarei cetăţi, fratele său, Remus, a sărit în batjocură peste zidul proaspăt ridicat, fapt care l-a determinat pe Romulus să îl ucidă pe loc, exclamând: „Sic deinde, quicumque alius transiliet moenia mea” [„Aşa să piară oricare va mai sări peste zidurile mele!”] (Titus Livius, Ab urbe condita, I, ) Răscrucea şi hotarul Citim în Pildele lui Solomon: „Nu muta hotarul străvechi pe care l-au însemnat părinţii tăi” ( ) O Sachelarie, „Hotărnicia”, in Vladimir Hanga şi Liviu P Marcu (coord ), Istoria dreptului romanesc, Bucureşti, Editura Academiei Române, , p O Sachelarie, „Hotărnicia”, ed cit , p Cuvântul „moşie” provine de la „moş”, fapt care accentuează caracterul moştenit al pământului ocupat de o familie sau de o comunitate În vechime, cuvântul se folosea cu sensul de „pământ strămoşesc”, „patrie” (vezi DEX, ) Mihail Sadoveanu, Fraţii Jderi, Bucureşti, Editura Minerva, , pp – Instituţii feudale din Ţările Române, coord O Sachelarie şi N Stoicescu, Bucureşti, Editura Academiei, , p „Discurs despre Nefârtate”, în Cuvânt împreună despre rostirea românească, ed cit , p Expresia îi aparţine lui Dumitru Stăniloae, Reflecţii despre spiritualitatea poporului român, Bucureşti, Elion, [ ], p Nichifor Crainic, Puncte cardinale în haos, Bucureşti, „Cugetarea”, , p Sorin Alexandrescu, „Paradoxul român” [ ], în Paradoxul român, Bucureşti, Univers, , p Dumitru Stăniloae, Reflecţii despre spiritualitatea poporului român, Bucureşti, Elion, [ ], p Lucian Boia, România Ţară de frontieră a Europei, Bucureşti, Humanitas, [ ], pp , TEME FILOSOFICE ÎN CULTURA POPULARĂ ROMÂNEASCĂ Vezi Eugen Lovinescu, Istoria civilizaţiei române moderne, I–III, Bucureşti: „Ancora”, – Vezi Nichifor Crainic, Puncte cardinale în haos, Bucureşti, Cugetarea, , p C Rădulescu-Motru, Psihologia poporului român, ed îngrijită de Alexandru Boboc, Bucureşti, Paideia, [ ], p Eugen Ionescu, Nu, Bucureşti, Humanitas, [ ], pp – Mircea Eliade, „Destinul culturii româneşti”, în Destin (Madrid), Caietul nr – , august , p , subl în text Lucian Boia, România Ţară de frontieră a Europei , ed cit , pp – Lumea şi existenţa Elemente de ontologie populară n perioada în care Rădulescu-Motru şi Noica îşi publicau ideile pe care urmează să le discut, cultura era identificată cu „sufletul” neamului, iar acesta din urmă era văzut, pe linia romantismului german, ca fiind ceva de ordin supraindividual şi substanţial – un nucleu spiritual de esenţe generice, de trăsături de la care se revendică fiecare individ în parte în calitatea sa de membru al comunităţii etnice vizate Perspectiva substanţialist-esenţialistă a fost ulterior criticată şi demisă , iar noţiuni precum „Volksgeist” şi „caractère national” şi-au pierdut poziţia de concepte respectabile în studiul culturii Este riscant şi ilegitim să atribuim tuturor membrilor unui grup etnic un set de trăsături psiho-mentale definitorii Este la fel de riscant să gândim aceste trăsături ca pe nişte esenţe imuabile Dar dacă nu s-ar putea spune nimic cu sens despre un ethnos sau despre o cultură, Î TEME FILOSOFICE ÎN CULTURA POPULARĂ ROMÂNEASCĂ discipline precum etnologia şi antropologia ar fi imposibile Ele continuă să funcţioneze însă, chiar dacă o fac în limitele prudenţei teoretice şi chiar dacă antropologia, de pildă, pentru a-şi menţine credibilitatea, a fost nevoită să-şi reconsidere în repetate rânduri conceptul fundamental, cel de „cultură” Oricare ar fi poziţia disciplinar-teoretică de pe care am defini-o (psihologică, sociologică etc ) şi oricare ar fi factorul pe care îl situăm în prim-plan (istoric, geografic, lingvistic, religios ş a m d ), cultura, trebuie să admitem, nu poate fi studiată decât la nivel fenomenologic, pornind de la produse, de la ceea ce se află la vedere: comportamente, concepţii, artefacte, instituţii Dar niciuna dintre disciplinele amintite nu îşi propune să se oprească la contabilitate, la simpla descriere a fenomenelor în cauză Dacă ar face-o, ele nu ar mai fi decât un alt nume pentru una şi aceeaşi întreprindere ştiinţifică (onestă, de altminteri): etnografia Or, atât antropologia, cât şi etnologia au ambiţia de a construi o teorie acceptabilă sau cel puţin un cadru conceptual coerent pentru ceea ce se află în spatele comportamentului, artefactului etc , făcându-l, totodată, posibil Deşi acel ceva din culisele fenomenului nu mai este numit „Volksgeist”, „Esprit de la nation” sau „Sufletul neamului”, deşi nu mai este considerat substanţial, generic şi neschimbător, el continuă să deţină aceeaşi funcţie explicativă pe care o are semnificaţia din spatele semnelor (presupunând că ne putem raporta în mod legitim la ansamblul de fenomene din interiorul unei culturi ca la un set de semne a căLumea şi existenţa ror semnificaţie nu se află întotdeauna la vedere) Despre o astfel de semnificaţie este vorba în continuare ETERNII SĂTENI AI ISTORIEI e pe poziţii distincte (una socio-psihologică, cealaltă filosofică), atât Motru, cât şi Noica au construit un profil psiho-mental al culturii române, primul pornind de la analiza comportamentelor şi a instituţiilor, cel de-al doilea – de la analiza limbii, a artefactelor şi a concepţiilor Nu mi-am propus să discut valabilitatea acestui profil pentru cultura română de azi sau pentru cultura română din toate timpurile (o cultură se află în continuă mişcare), nici caracterul lui general (un astfel de demers nu poate fi decât parţial) M-am oprit exclusiv la opiniile legate de raportul românilor cu lumea (cu referire la acel pattern de comportament şi de gândire care se produce – ca să folosesc expresia lui Noica – „în prelungirea firii”), cu intenţia de a căuta exemple care ar putea fi aduse în sprijinul unei alte viziuni asupra mentalităţii româneşti tradiţionale, opusă şi în acelaşi timp complementară celei instituite de Motru şi de Noica Consideraţiile celor doi se aplică, aşadar, la raportul românului cu lumea Deosebirea fundamentală este că Motru utilizează noţiunea de lume a ştiinţelor sociale (lumea este comunitatea), pe când Noica lucrează cu un concept filosofic de lume (lumea în calitate de existenţă, de fire) O altă diferenţă stă în faptul că Motru are în ve- D TEME FILOSOFICE ÎN CULTURA POPULARĂ ROMÂNEASCĂ dere mai degrabă latura psiho-comportamentală, în vreme ce Noica este interesat preponderent de o viziune, de Weltanschauung Ambele perspective sunt critice şi vor să producă, aşa cum vom vedea, un răspuns relevant la un anume „de ce” În plus, prin ceea ce comunică, cele două coincid în mod surprinzător Iată cum vedea Rădulescu-Motru raportarea românească la lume: „A ieşi din rândul lumii este, pentru săteanul român, nu un simplu risc, ci o nebunie [ ] În conştiinţa grupului îşi găseşte dânsul pe de-a gata până şi cele mai intime motive ale vieţii sale zilnice Casa lui este făcută după obiceiul românesc şi nu după gustul său personal; masa lui de asemeni; haina lui, de asemeni; până şi mormântul părinţilor săi, de asemeni Românul nu caută să-şi apropie natura externă cu gândul de a o transforma şi a o diferenţia după caracterul persoanei sale, persoana sa nu cere de la natură diferenţieri speciale, ci ea se mulţumeşte cu acelea pe care le-a dobândit obiceiul neamului Fiecare îşi face casă «ca lumea», mănâncă «ca lumea», se îmbracă «ca lumea» [ ] şi se îngroapă «ca lumea» Cine ar face altfel ar face «ca nelumea», şi aceasta ar fi cea mai mare crimă” Să-l urmărim şi pe Noica: „În viziunea românească [ ] omul nu gândeşte lumea, ci lumea gândeşte în om Omul nu e subiect, ci parte Spiritul nu se aşază în faţa lumii; căci lumea nu se vrea văzută, nici înţeleasă, ci Lumea şi existenţa doar împlinită Există în viziunea aceasta românească o dulce continuitate între fire şi spirit [ ] Întreaga noastră filosofie cultă este în consonanţă cu ţărănescul [ ] Oricât de disparate ar fi aceste filosofii valabile, fie că e vorba de doctrina lui Conta, de pildă, sau de cea a lui Blaga, pretindem să arătăm că ele sunt în consonanţă cu orientarea adâncă a culturii noastre populare Ce ni se părea caracteristic în această orientare? Continuitatea dulce dintre fire şi spirit; prelungirea firii în spirit; angajarea spiritului în zonele întunecoase, neştiute, hrănitoare, niciodată răzvrătite, ale firii Sensibilitatea filosofică pe care se susţine această viziune e una de armonie, de acord fundamental” Cele două fragmente nu sunt simple evocări ale unei mentalităţi Autorii citaţi au o teză de susţinut Motru vede în supunerea românilor faţă de vocea neamului lipsa iniţiativei individuale, iar pe seama acestei lipse pune eşecul lor de a construi instituţii de tip occidental, capitalist; Noica vede în nevoia sufletului românesc de a se armoniza cu lumea tot o lipsă, anume lipsa spiritului faustic, răzvrătit, care gândeşte prin opoziţie cu firea, şi nu în prelungirea acesteia Iar acest neajuns răspunde de faptul că românii nu au putut să dea, cel puţin până atunci, o filosofie de tip occidental, o filosofie „majoră” Din nou un eşec Textele din care am desprins fragmentele de mai sus vor să răspundă, aşa cum am spus, la un anume „de ce” De ce românii nu au produs instituţii de tip occidental? De ce românii nu au configu TEME FILOSOFICE ÎN CULTURA POPULARĂ ROMÂNEASCĂ rat o filosofie de tip occidental? Pe de o parte, conformarea excesivă la norma socială a împiedicat obţinerea unei economii viabile (Motru); pe de altă parte, conformarea excesivă la legea firii a împiedicat obţinerea unei filosofii „majore” (Noica) Cei doi spun, în fond, acelaşi lucru, dar de pe poziţii diferite: românul tradiţional nu gândeşte pe cont propriu; lumea – fie că ne referim la comunitate, fie că ne referim la fire – este cea care gândeşte prin el Cele două înţelesuri ale „lumii” sunt, aşadar, diferite, dar nu şi incongruente: ele epuizează, practic, sfera existenţială a individului tradiţional, care este normat, pe de o parte, de legile firii (ale existenţei) şi, pe de altă parte, de legile obştii (ale comunităţii), iar ambele îi sunt date Cugetând firesc şi făcând ceea ce se face îndeobşte, românul tradiţional se află, conform perspectivelor de mai sus, într-o dublă captivitate Problema celor doi autori nu se opreşte însă la modul în care se înfăţişa mentalitatea ţărănească la ea acasă Cu adevărat problematic era pentru ei faptul că aceasta din urmă s-a prelungit în zone care se voiau clădite pe un alt tip de mentalitate S-a prelungit în spaţiul urban, unde a împiedicat formarea instituţiilor capitaliste (bazate pe un spirit individualist, iar nu comunitar) S-a răsfrânt şi asupra spaţiului „cult”, unde a produs o filosofie aflată în „consonanţă” cu ţărănescul şi care, din acest motiv, nu poate intra în dialog cu filosofiile occidentale, bazate pe ruptura dintre om şi fire Ca să intre în lumea civilizată şi în istorie, românului i se cerea un fel de „paraLumea şi existenţa digm shift” care să-l situeze într-o altă raportare la „lume”, în ambele înţelesuri ale termenului Conformarea la normă este, fără îndoială, atitudinea fundamentală a mentalităţii româneşti tradiţionale Dar ea este atitudinea fundamentală a oricărei mentalităţi tradiţionale Românului i de cerea, cu alte cuvinte, să plece din Gemeinschaft şi să intre în Gesellschaft Deosebirea dintre cele două, dintre comunitatea tradiţională şi societate, nu este dată însă de existenţa normelor (cele două sunt deopotrivă normate), ci de caracterul acestora În comunitate, normele sunt nechestionabile Fiind rezultatul unei dezvoltări culturale lente, activitatea normatoare scapă observaţiei: normele se arată a fi atât de vechi încât par a fi instituite de chiar întemeietorii neamului, dacă nu cumva de Dumnezeu însuşi Când Motru spunea că sătenii români caută să se comporte şi să facă totul „ca lumea”, nu înţelegea prin asta că se imitau între ei în neştire, ci că toţi urmau un model prestabilit, exemplar, considerat „bun” şi „desăvârşit” în sine Atitudinea de conformare la norma comunitară ca la ceva bun rămâne încă exprimată la nivelul limbii, unde locuţiunea adjectivală „ca lumea” (din construcţii precum „o casă ca lumea”) nu mai indică o comparaţie (precum lumea), ci calitatea obiectului la care face referire În comunitate, aşadar, oamenii se văd mai degrabă ca păstrători decât ca făcători ai legii, iar această lege reprezintă ceva bun în sine În societate, în schimb, normele sunt failibile şi fac obiectul unei continue reconsiderări Nemulţu TEME FILOSOFICE ÎN CULTURA POPULARĂ ROMÂNEASCĂ mirea lui Motru stă tocmai în faptul că ţăranul român nu chestionează ceea ce este instituit la nivelul comunităţii La şapte ani după Motru, Noica pune problema în mod similar: „sufletul” românesc nu chestionează ceea ce este instituit la nivelul firii Nu se răzvrăteşte împotriva acesteia, nu o întreabă, nu i se opune Or, filosofia occidentală, „marea” filosofie, s-a clădit, crede el, tocmai pe dezacordul cu firea Aşa cum, în cazul comentariului lui Motru, raportul cu „lumea” este dictat de legea strămoşească, la Noica, acelaşi raport este impus de o sensibilitate de veacuri lipsită de intenţii cognitive, care se mulţumeşte să prelungească firea în spirit (altfel spus, în cultură) Nu consider că este necesar să probez prin numeroase exemple faptul că, până acum, în cultura română a avut câştig de cauză o înţelegere a mentalităţii tradiţionale autohtone care insistă asupra înfrăţirii fundamentale dintre om şi natură, asupra împăcării cu soarta şi asupra unei smerenii existenţiale dând seamă, toate, de o măsură a spiritului care rânduieşte lucrurile în respect faţă de o presupusă armonie cosmică preexistentă Casele româneşti (observa Blaga) se află într-o asemenea consonanţă cu peisajul încât zici că au crescut din acesta; bisericile româneşti (scria acelaşi), prin forma lor de receptacul, sunt, parcă, în aşteptarea unui transcendent care coboară din proprie iniţiativă, spre deosebire de sfidătoarele fleşe gotice, pornite să ia ele însele cerul cu asalt; iar „Mioriţa” este exemplul cel mai des invocat când vine vorba despre relaţia omului cu Lumea şi existenţa destinul, fie că avem de-a face cu o interpretare care deplânge aerul „fatalist” al baladei, „resemnarea” sau „capitularea” protagonistului, fie că avem de-a face cu una care îi glorifică acestuia din urmă seninătatea şi înţelegerea superioară Conform modelului interpretativ care s-a impus, „sufletul” românesc se plasează, aşadar, pe o poziţie de acord fundamental cu lumea Lucrurile sunt astfel prezentate încât lasă a se înţelege că în mentalitatea ţărănească nu încape vreo opoziţie: nici faţă de „lume” în sensul lui Motru (unde totul se face „ca lumea”), nici faţă de „lume” în sensul lui Noica (unde nimic nu se vrea văzut sau înţeles, ci doar împlinit) Din această perspectivă, „sufletul” românesc nu se întreabă asupra lumii Seninătatea sa hieratică nu este coruptă de nicio răzvrătire Intenţia mea nu este de a mă opune modelului dominant, care reţine, poate, o trăsătură esenţială a mentalităţii ţărăneşti, ci de a mă opune faptului că o reţine numai pe aceasta Imaginea unui om tradiţional ceva mai întrebător şi mai rebel decât îl văd Noica şi Motru – dacă o astfel de imagine poate fi într-adevăr susţinută prin recurs la creaţia anonimă – nu îi diminuează acestuia prin nimic seninătatea proverbială Ea nu face decât să completeze tabloul unui „suflet” românesc mai puţin conformist, dar cu siguranţă mai viu SUPUNERE ŞI IMPUNERE ă vedem, aşadar, dacă în creaţia populară românească S există elemente de opoziţie faţă de „lume” TEME FILOSOFICE ÎN CULTURA POPULARĂ ROMÂNEASCĂ (comunitate şi fire deopotrivă) care ne-ar putea îndreptăţi să aducem în discuţie o ipostază mai puţin docilă a mentalităţii româneşti tradiţionale, una care se împotriveşte lucrului statornicit şi general acceptat Că spiritul tradiţional amendează, în genere, hybrisul este un fapt care nu mai trebuie dovedit „Tinereţe fără bătrâneţe şi viaţă fără de moarte” ne învaţă ce păţeşte acela care are trufia să ceară pentru el însuşi ceea ce nu se cuvine unui muritor Motivul căutării vieţii veşnice este frecvent întâlnit în creaţiile mitologice ale întregii lumi, începând chiar cu Ghilgameş, scrierea cea mai veche, însă există, în „Tinereţe fără bătrâneţe”, un amănunt care nu se regăseşte în altă parte Numai în versiunea românească a poveştii protagonistul îşi condiţionează propria naştere de promisiunea nemuririi Episodul copilului nenăscut care îşi boicotează venirea pe lume apare cu regularitate în basmele românilor (şi nu doar în categoria „basmelor nemuririi”), iar această condiţionare a naşterii de o anume promisiune fermă atrage după sine o consecinţă stranie Conform credinţelor populare, orice copil este vizitat de ursitoare în a treia noapte de la naştere, iar prevestirile lor se dovedesc a fi de neclintit chiar şi pentru Dumnezeu însuşi Cele trei urse descind la casa nou-născutului, îşi rostesc predicţia (care poate fi auzită doar de moaşă), şi nu există copil care să rămână neursit Însă eroul care îşi refuză existenţa în lipsa unei făgăduieli anume (căci el nu cedează decât în urma promisiunii aşteptate) zădărniceşte orice alte eventuale Lumea şi existenţa prevestiri, care devin astfel superflue Ursitoarele însele devin ridicole în inutilitatea lor, întrucât cel nenăscut este deja ursit, şi anume prin propria-i hotărâre Prin această condiţionare a propriei vieţi de un destin extraordinar – ceea ce am numit cu alt prilej „revoltă prenatală” şi „constrângerea ursitei” –, eroul nenăscut se scoate pe el însuşi de sub legile firii Dacă acţiunea celui care violează legile firii pentru a accede la nemurire este sancţionată în „Tinereţe fără bătrâneţe” , acest tip de nesupunere în faţa aceloraşi legi nu pare a fi dezavuată în vreun fel: lumea basmelor noastre e suprapopulată de feţi-frumoşi care şiau hotărât prenatal destinul, eschivându-se astfel de la întâlnirea cu inflexibilele zeităţi ale ursirii, în faţa cărora însuşi Dumnezeu se declară neputincios Dar protagonistul poveştilor româneşti nu sfidează numai limitele şi legile firii, ci şi pe acelea ale comunităţii Nimic din ceea ce face eroul exemplar nu este ca lumea: refuză să se înscrie în ordinea stabilită a lucrurilor, păcătuieşte prin neascultare, încalcă interdicţiile şi nesocoteşte convenţiile sociale Este întotdeauna altfel decât ceilalţi, iar acest „altfel” nu presupune doar o diferenţă de grad (mai bun, mai frumos, mai viteaz ş a m d ) În mod paradoxal, modelul exemplar pe care îl impune comunităţii prin traseul său singular, de excepţie, este un model care, totodată, se opune acesteia Este de neconceput ca o comunitate tradiţională, oricare ar fi aceea, să promoveze (chiar şi în basmele TEME FILOSOFICE ÎN CULTURA POPULARĂ ROMÂNEASCĂ fantastice) un model care o contrazice la nivel de Weltanschauung Dacă admitem că motivul constrângerii ursitei nu este un accident misterios, supunerea mentalităţii tradiţionale la legile firii şi ale comunităţii este mai nuanţată decât se crede în general Eroul basmelor fantastice româneşti iese, aşadar, din rândul lumii – luată în ambele ipostaze amintite mai sus: ca fire şi ca obşte Cum se împacă însă acest model de conduită umană cu acela pe care îl propune, de pildă, „Mioriţa”? Între cel care îşi somează destinul şi cel care şi-l acceptă cu seninătate pare să fie o deosebire destul de stridentă Constatăm însă că există în „Mioriţa” tot atât de mult amestec în treburile firii ca în oricare dintre basmele la care am făcut referire Ce-i drept, ciobanul nu se opune destinului pe care i l-a comunicat animalul oracular, dar îl rectifică, transformând un eveniment sumbru (moartea) într-o adevărată sărbătoare (nunta) De altfel, nici Făt-Frumos, rânduindu-şi destinul înainte să se nască, nu se opune propriu-zis acestuia, întrucât soarta sa încă nu este „scrisă” Ca nenăscut, el încă nu este ursit; dar nici nu acceptă să intre în lume în lipsa unui destin de excepţie Tot ce face este să se asigure de caracterul excepţional al destinului propriu, ştiind că, odată hotărât, acesta nu suportă împotrivire Dacă Făt-Frumos îşi condiţionează intrarea în lume, protagonistul „Mioriţei” îşi organizează ieşirea din ea Îşi acceptă moartea, dar nu o acceptă ca moarte, ci ca nuntă, mai mult, ca una de proporţii cosmice Măreţia şi caracterul extraordinar al acestei transfiLumea şi existenţa gurări îl determină pe Eliade să vadă în ea o „decizie existenţială profundă” care îi îngăduie protagonistului „să triumfe asupra propriului său destin” În condiţiile în care eroul de basm îşi constrânge ursita, eroul „Mioriţei” şi-o corectează Făt-Frumos îşi acceptă intrarea în lume, dar o face în condiţiile lui Ciobanul îşi acceptă moartea, dar nu iese din lume murind, ci nuntind El continuă să gândească „în prelungirea firii”, după expresia lui Noica, dar „prelungirea” aceasta se face într-un mod atât de insolit încât seamănă mai degrabă cu o ingerinţă în treburile firii Avem aici o acceptare a destinului şi, în acelaşi timp, o corectare a lui Supunerea protagonistului la legile firii este, de fapt, o supunere prin impunere Această raportare paradoxală la lume este şi mai evidentă dacă recurgem la o figură stilistică a liricii anonime care pretinde că dezvăluie identitatea ascunsă a lumii, dar care, de fapt, o reconsideră pe aceasta din urmă în conformitate cu gândul propriu NIMIC NU ESTE CE PARE A FI n categoria mai largă numită correctio sau epanortoză (gr epanorthosis = rectificare), întâlnim un procedeu care atrage atenţia prin formula neobişnuită şi prin ampla ocurenţă pe care o înregistrează în lirica anonimă Procedeul retoric la care mă refer se prezintă aici sub forma unei înlănţuiri de trei enunţuri, dintre care primul este un enunţ existenţial ( ), al doilea este negarea realităţii tocmai enunţate ( ), iar al Î TEME FILOSOFICE ÎN CULTURA POPULARĂ ROMÂNEASCĂ treilea este un enunţ de reinstituire ce impune o nouă realitate ( ): „Sus, în câmpchii Nistrului Luce foaia crinului, ( ) Da nu-i foaia crinului, ( ) Că sunt oichii şarpelui” ( ) Există o trăsătură distinctivă a acestui tip special de correctio, aşa cum apare în folclorul românesc Ceea ce afirmă, neagă, respectiv impune nu este o opinie oarecare a vorbitorului, ci o identitate existenţială Conform unei definiţii larg acceptate, epanortoza constă în retractarea unei afirmaţii, urmată de reconsiderare În Rhetorica ad Herennium, este definită ca fiind retragerea celor spuse şi înlocuirea lor cu ceva ce pare a fi mai potrivit Într-adevăr, în cazurile tipice de correctio, obiectul rectificării sunt spusele vorbitorului: „… m-am ostenit mai mult decât ei toţi Dar nu eu, ci harul lui Dumnezeu care este cu mine” Locutorul se întoarce asupra propriului său discurs, reluându-l într-o formă mai apropiată sensul pe care vrea să-l comunice sau, pur şi simplu, mai plastică, mai sugestivă: „Filium unicum adolescentulum/Habeo Ah! quid dixi habere me? Imo habui, Chreme” În situaţiile clasice de correctio, vorbitorul, nesatisfăcut de faptul că exprimarea nu-i este pe măsura gândurilor, adaugă noi expresii, mai elocvente sau mai adecvate, pentru a îndrepta insuficienţa celor dintâi Lumea şi existenţa Ceea ce se îndreaptă însă, în cazul liricii populare româneşti, nu este o exprimare neadecvată; figura de stil nu se vrea o simplă erată prin care vorbitorul rectifică sau retuşează ceea ce tocmai a comunicat El se delimitează de un fapt aşa-zis obiectiv, de o existenţă aflată la vedere Spre deosebire de alte versiuni ale epanortozei, în folclorul românesc miza discursului este existenţa însăşi: procedeul are ambiţia de a elucida onticul Vico (Institutiones Oratoriae) vedea în correctio o formulare care retractează fie un cuvânt (dicti correctio), fie un enunţ (sententiae correctio) În cazul de faţă, ceea ce se rectifică sunt existenţele înseşi, aşa cum apar ele În această înlănţuire dialectică, primul enunţ indică, aşadar, ceea ce se află la vedere şi este larg acceptat: „În ce[l] stol de porumbei Este-o albă porumbiţă, Porumbiţă, pană scrisă –” Al doilea contestă identitatea afirmată, o aruncă în neant, transformând-o în ceva de ordinul aparenţei: „Şi nu este porumbiţă” Al treilea impune o altă identitate, cunoscută doar vorbitorului Acesta nu vede ce se vede, adică ce vede toată lumea Asumă poziţia iniţiatului, se înconjoară de competenţele celui care ştie, şi întrucât ştie îşi permite să corecteze privirea întregii lumi, cenzurată de o iluzie sau de o prejudecată: „Ci e Ion – Sânt Ion Trimes de la Dumnezeu Ca să măsoare pământul, TEME FILOSOFICE ÎN CULTURA POPULARĂ ROMÂNEASCĂ Pământul cu umbletul Şi cerul cu cugetul” Al doilea enunţ produce un blocaj: apariţia căreia tocmai i s-a luat identitatea a rămas pentru o clipă suspendată, în îngheţ, în „pauză existenţială” Dar gândul – ca şi cum ar suferi de horror vacui – umple îndată golul de existenţă pe care îl lasă în urmă identitatea retractată Prin cel de-al treilea moment al procedeului în discuţie, gândul reinstituie existenţa, îi retrocedează dreptul de a avea o identitate Avem de-a face, aşadar, cu un procedeu de demascare sau de dezvăluire a lumii, în contextul căruia vorbitorul denunţă o identitate aparentă, corectând, în acelaşi timp, privirea profană Specificul acestei construcţii – dacă o comparăm cu formele clasice de epanortoză – stă în faptul că nu expresia subiectivă a gândului este readusă în discuţie, ci lumea cu existenţele ei obiective Vorbitorul nu se corectează pe sine însuşi, ci corectează, pe de o parte, existenţa (lumea în sensul lui Noica), iar, pe de altă parte, privirea celorlalţi (lumea în sensul lui Motru) În acest tip special de correctio pe care îl regăsim în lirica anonimă românească, locutorul nu se răzgândeşte Răs-gândite sunt aici existenţele lumii „Spiritul [românesc] nu se aşază în faţa lumii; căci lumea nu se vrea văzută, nici înţeleasă, ci doar împlinită”, spunea Noica În cazul procedeului correctio, gândul românesc pare că tocmai asta face: se aşază în faţa fenomenelor lumii cu scopul de a le elucida Rămâne Lumea şi existenţa să vedem cum le clarifică şi modul în care se prezintă raportul fire–spirit (sau natură–cultură) în contextul acestei clarificări Ţinta rectificării este dublă În primul rând, sunt corectate lucrurile însele, de parcă existenţele lumii ar purta o mască, o „persona”, iar sarcina individului cunoscător este să le lămurească, adică să înlăture masca pentru a dezveli identitatea ascunsă, care este şi cea adevărată: „Printre lună, printre stele, Trece-un pâlc de rândunele, Nu e pâlc de rândunele, Ci sunt dragostile mele Care mă iubiam cu ele” În al doilea rând, corectată este şi privirea celuilalt, căruia i se indică ce anume trebuie să vadă în spatele aparenţelor: „Sus pe la vârfori, Pe dalbele flori, Trec, Se petrec, Două păsărele […] Nu sunt păsărele, Ci sunt păhărele, Ce-ai lumit cu ele” Remarcabila putere de sugestie a procedeului nu este menită să substituie comparaţia Interlocutorului i se strecoară caracterul trecător al bucuriilor lumeşti într-un mod cu totul neobişnuit Obiectele cu care TEME FILOSOFICE ÎN CULTURA POPULARĂ ROMÂNEASCĂ omul „lumeşte”, aceste existenţe efemere, nu sunt precum păsările care se duc, nici nu s-au transformat, pur şi simplu, în păsări, ci păsările – mai precis, acele existenţe pe care le percepem îndeobşte ca păsări sunt, în mod riguros, iubirile şi plăcerile noastre lumeşti Vremelnicia lumii nu este sugerată nici prin comparaţie, nici prin metaforă (sau comparaţie prescurtată) Iubirile noastre nu sunt asemenea unui stol de rândunele Ele sunt ceea ce percepem în mod eronat ca fiind un stol de rândunele, şi numai o privire lucidă poate să separe adevărul de fals şi să vadă ceea ce se ascunde, adică „adevărata” natură a lucrului Analogia dintre universul omului şi universul naturii este întâlnită pretutindeni în lirica populară Mă limitez la un singur exemplu: „Bade, de dragostea noastră Răsărit-on pom în coastă –«Hai, mândră, să tăiem pomu Să nu ne ştie tot omu» –«Lasă, bade, pomu-n pace Să vedem ce poame-a face De a face poame bune Ne-om găta, ş-om mere-n lume, De a face poame rele Ne-om lăsa, bade, n-om mere»” În spiritul acelui acord fundamental dintre om şi natură, cei doi îndrăgostiţi îşi evaluează iubirea prin analogie cu pomul care a răsărit pe coastă, ceea ce înseamnă că soarta celei dintâi este hotărâtă de soarta celui din urmă Dar fragmentele lirice în care este Lumea şi existenţa întrebuinţată epanortoza ne spun ceva în plus faţă de faptul că lumea subiectivă a omului şi lumea „obiectivă” a naturii sunt gândite ca fiind într-o comunicare misterioasă şi că lucrurile/obiectele care populează cele două lumi, fiind supuse aceloraşi legi, sunt interşanjabile Direcţia discursului nu este aici dinspre lumea omului către lumea naturii (ca în poezia maramureşeană de mai sus), ci invers, dinspre lumea naturii către lumea omului: ceea ce stă sub întrebare este o apariţie naturală Spectaculos este procedeul mai ales atunci când, negând această apariţie naturală, instituie o identitate situată în regimul ontic al sacrului sau al miraculosului: „La mijlocul straşini[i], Este-un stol de porumbei Dar nu-i stol de porumbei Şi este Sfântul Ion Trimis de la Dumnezeu Ca să măsoare pământul – Pământul cu umbletul şi cerul cu fulgerul” Sau: „Şi mă uit din deal în vale Şi-mi văd soare când răsare Dar nu-i soare când răsare Şi mi-i moş Crăciun călare” În acest caz, o existenţă din ordinul naturii (un stol de porumbei sau soarele) ascunde o identitate din ordinul sacrului (Sfântul Ion sau Moş Crăciun) Procedeul se desfăşoară simultan în două direcţii paralele TEME FILOSOFICE ÎN CULTURA POPULARĂ ROMÂNEASCĂ Prima denunţă un „fals” sau o privire greşită, întorcând lucrul la o presupusă identitate originară Cea de a doua restructurează lumea însăşi pe măsura gândului Prima deconspiră identitatea fenomenului şi, implicit, rectifică privirea de rând pe fundalul unei concepţii care presupune o armonie fundamentală între treburile naturii şi treburile omului Cea de a doua presează natura să-şi schimbe identitatea în funcţie de lumea culturală a omului Este o intromisiune a culturii în afacerile naturii În prima, procedeul spune că nimic nu este ceea ce pare a fi, dezvăluind în faţa privirii leneşe, privirea simţului comun, realitatea cea adevărată În a doua, el impune fenomenului o altă identitate, prezentând-o ca fiind cea adevărată În prima, adevărata identitate a lucrurilor lumii este ceva care se dezvăluie În cea de-a doua, este ceva care se stabileşte În prima dictează firea În a doua – cultura Cum se explică o astfel de retorică paradoxală? Românul tradiţional, spune Noica, îşi construieşte cultura în prelungirea firii Dar nu este mai puţin adevărat – o arată exemplele anterioare – că firea însăşi este gândită în prelungirea culturii sale Cultura se pune în acord cu natura, dar numai întrucât cea din urmă este, în acelaşi timp, reconstruită cultural Acest procedeu retoric de dezvăluire a lumii este şi un act de reinstituire a acesteia, un act prin care gândul neagă şi reevaluează Iar o astfel de reevaluare nu este un demers arbitrar, capricios, ci o reconsiderare a existenţei din perspectivă culturală Lucrurilor le sunt impuse măsura gândului, iar gândul este, în acest caz, purtător Lumea şi existenţa de cultură Nu-i de mirare, aşadar, că întreaga lume pare să ascundă o altă identitate şi că nimic nu este ce pare a fi Această euforie a măştilor este încă şi mai evidentă în legendele etiologice, unde aproape totul este altceva decât se arată privirii Luna nu este un simplu corp ceresc, este Ileana Cosânzeana, sora Soarelui, transformată de Dumnezeu pentru a o ţine departe de Soarele îndrăgostit, cu gânduri incestuoase Greierele a fost cândva pasărea măiastră a Maicii Domnului , cucul a fost la origine un haiduc preschimbat de Dumnezeu , boabele de mazăre sunt lacrimile Maicii Domnului, la fel – albinele sau busuiocul , iar bobul de grâu, pentru cel care ştie să vadă, are întipărit pe el chipul lui Hristos, este hristoforic Dacă putem admite că spiritul românesc gândeşte „în prelungirea” firii, este numai întrucât firea a fost deja corectată după modelul lui Spiritul popular se pune în acord cu lumea pe măsură ce o rectifică, aşa cum protagonistul „Mioriţei” îşi acceptă destinul în timp ce şi-l corectează Procedeul pe care l-am discutat pare destul de convingător Am văzut cum spiritul arhaic românesc se plasează în faţa existenţelor lumii întrebându- se asupra acestora, tăgăduind şi reconsiderând Dar nu numai întrebarea, ca atare, are relevanţă în discuţia de faţă, ci şi răspunsul Ce vede „spiritul” românesc dezvelind lucrurile lumii? Nimic mai mult (dar nici mai puţin) decât a pus în ele Situat faţă în faţă cu lumea şi întrebându-se asupra ei, el descoperă ceea ce eroul lui Novalis a descoperit la Saïs, dând la o parte vălul misterioasei zeiţe a naturii, teribila Isis: pe sine însuşi TEME FILOSOFICE ÎN CULTURA POPULARĂ ROMÂNEASCĂ NOTE S-a sugerat chiar că ar trebui să fie demis conceptul de „cultură” însuşi, ca fiind îngrijorător de similar cu cel de „rasă”: Joel S Kahn, „Culture: demise or resurrection?”, Critique of Anthropology, nr , , p Pentru apărarea conceptului, a se vedea: Christoph Brumann, „Writing for culture: Why a successful concept should not be discarded”, Current Anthropology, vol , nr S (Special Issue: „Culture – A Second Chance?”), , pp S –S Cultura a fost înţeleasă de-a lungul timpului ca „organism”, „supraorganism”, „spirit”, „model”, „structură”, „sistem”, „text” ş a m d Vezi: Lars Rodseth, „Distributive models of culture: A Sapirian alternative to essentialism”, American Anthropologist, New Series, vol , nr , , pp – C Rădulescu-Motru, Psihologia poporului român şi alte studii de psihologie socială, ed îngrijită de Al Boboc, Bucureşti, Paideia, [ ], pp , – C Noica, Pagini despre sufletul românesc, Bucureşti, Humanitas, [ ], pp , , Vezi Lazăr Şăineanu, Basmele române, ed îngrijită de Ruxandra Niculescu, Prefaţă de Ovidiu Bârlea, Bucureşti, Minerva, [ ], p În folclorul românesc există credinţa că ceea ce dispun zânele torcătoare ale destinului nu poate fi desfăcut nici măcar de Dumnezeu În „Ursita sau finu Sfântului Petru”, de pildă, acestea îl ursesc pe un băiat să piară înecat în ziua în care va fi mire Sf Petru se plânge în faţa lui Dumnezeu de nedreptatea Lumea şi existenţa acestei predicţii, dar Atotputernicul îi răspunde că „ceea ce este sortit nu se poate înlătura”; Lazăr Şăineanu, Basmele române, ed cit , pp – „Puterea lui D[umnezeu] nu este însă absolută Ursitoarele se arată a fi mai tari”: Ovidiu Bârlea, Mică enciclopedie, a poveştilor româneşti, Bucureşti, Editura ştiinţifică şi enciclopedică, , p Mona Mamulea, „«Revenirea dintru fiinţă» şi basmele nemuririi”, în Saeculum (Sibiu), anul IX (XI), nr ( ), , pp – Există însă, printre „basmele nemuririi”, şi unele care propun o altă rezolvare decât versiunea clasică din colecţia lui Ispirescu Pentru un comentariu detaliat al basmului „Luceafărul de seară şi Luceafărul de zi”, vezi eseul meu „«Revenirea dintru fiinţă» şi basmele nemuririi”, în Saeculum (Sibiu), anul IX (XI), nr ( ), , pp – Mircea Eliade, De la Zalmoxis la Genghis-Han, trad de Maria Ivănescu şi Cezar Ivănescu, Bucureşti, Editura Ştiinţifică şi Enciclopedică, [ ], p Mircea Eliade, De la Zalmoxis la Genghis-Han, ed cit , p Gheorghiţă Geană vorbeşte despre o „corecţie aplicată realului pe cale ritualică” Cele mai importante rituri de trecere sunt legate de cele trei evenimente majore din viaţa omului: naşterea, căsătoria şi moartea, iar ele trebuie să se succeadă în această ordine firească Întrucât spiritul arhaic nu tolerează sincope în ritmul existenţial, ciobanul mioritic, nelumit fiind, contopeşte două ritualuri în unul singur, corectând în ordine metafizică ceea ce a rămas neîmplinit în ordinea lumii Vezi G Geană, „Perenitatea baladei”, Luceafărul nr ( ), , pp – , şi nr ( ), , p TEME FILOSOFICE ÎN CULTURA POPULARĂ ROMÂNEASCĂ Grigore G Tocilescu, Christea N Ţapu, Materialuri folcloristice, I, ed critică şi studiu introductiv de Iordan Datcu, Bucureşti, Editura Minerva, , p Rhetorica ad Herennium, ; cf Cicero, De Oratore, III, I Corinteni, : Fragmentul este citat de Erasmus (De libero arbitrio diatribe sive collatio, ) ca reprezentând un caz de correctio; Erasmus, „On the freedom of the will”, în Luther & Erasmus, Free Will and Salvation, edited and translated by E Gordon Rupp et alii, Louisville, Kentucky, Westminster John Knox Press, [ ], p Un tip cunoscut de epanortoză, citat adesea de cei care se ocupă de stilistica neotestamentară, se găseşte în Ioan : , unde Iisus le spune apostolilor: „Iată vine ceasul, şi a şi venit, ca să vă risipiţi fiecare la ale sale şi pe Mine să Mă lăsaţi singur Dar nu sunt singur, pentru că Tatăl este cu Mine” „Un tânăr fiu am, singurul meu fiu Ah! Am spus că îl am? Mai curând l-am avut, Chreme”; Terentius, Heautontimoroumenos; pasaj menţionat drept correctio în Thomas Gibbons, Rhetoric, London, J and W Oliver, , p Vezi Cornelius Norwood, Divine Eloquence, or an Essay upon the Tropes and Figures Contained in the Holy Scriptures and Reduced under the Proper Titles of Rhetoric, Berwick, printed for W Phorson, [ ], pp – Giambattista Vico, The Art of Rhetoric (Institutiones Oratoriae – ), Giorgio A Pinton & Arthur V Shippee (translators and editors), Amsterdam – Atlanta, GA, Editions Rodopi B V , , pp – Lumea şi existenţa Nic Densuşianu, Vechi cântece şi tradiţii populare româneşti, text ales şi stabilit, studiu introductiv, note, variante, indici şi glosar de I Oprişan, Bucureşti, Minerva, , pp – Doină din Oltenia, culeasă de G S Stamaţian; Familia (Oradea), anul XVIII, nr , , p Nic Densuşianu, op cit , p Antologie de folclor din Maramureş, vol I, Poezia, redactor responsabil Ion Chiş Şter, Cuvânt înainte de Mihai Pop, Baia Mare, Asociaţia Etnografilor şi Folcloriştilor din Judeţul Maramureş, , p Nic Densuşianu, op cit , p Ion Diaconu, Ţinutul Vrancei, Bucureşti, Editura pentru Literatură, , vol II, p Ovidiu Bârlea, Mică enciclopedie, a poveştilor româneşti, Bucureşti, Editura Ştiinţifică şi Enciclopedică, , p Ibidem, p Ibidem, p Elena Niculiţă Voronca, Datinele şi credinţele poporului român adunate şi aşezate în ordine mitologică, vol , ed îngrijită de Victor Durnea, studiu introductiv de Lucia Berdan, Iaşi, Polirom, [ ], pp , ; vol II, p Despre raţionarea ipotetică în cultura românească tradiţională Elemente de epistemologie populară O SURSĂ A SPECULAŢIILOR ONTOLOGICE „Caracterul esenţial nepractic al românului e vădit de frecvenţa cu care stăruie forme verbale care vădesc speculaţii asupra posibilului sau viitorului condiţional, acele: «Ce ar fi fost, dacă ar fi fost altfel decât cum a fost?», pe care orientarea actualizantă a metafizicii le condamnă fără leac, cu latinescul: Factum fieri infectum non potest, dar care stăruie la român, chiar dacă i se dovedeşte că nu putea să fi fost făcute, cu întrebarea pur ipotetică: «Totuşi, ce ar fi fost dacă…?» Asemenea speculaţii ipotetice despre ce ar fi fost să fie sau ce ar fi fost de făcut sunt cu mult mai intense decât reflecţiile despre ceea ce trebuie făcut efectiv în viitor De aceea, optativul devine, în româneşte, modul privilegiat al verbu TEME FILOSOFICE ÎN CULTURA POPULARĂ ROMÂNEASCĂ lui, substituindu-se ori colorând, cu spiritul său, toate celelalte moduri ” Rândurile de mai sus se regăsesc în Dimensiunea românească a existenţei, lucrare prin care Mircea Vulcănescu se situează în mod mărturisit într-o zonă a cercetărilor care ţin de tipologia culturii Conferinţa cu acelaşi titlu, rostită la Ateneul Român în , a devenit în un studiu de câteva zeci de pagini la care Vulcănescu continua să lucreze şi să adauge text, în şpalt, şi se spune că numai presiunile venite dinspre tipografie au pus în cele din urmă capăt extinderii neobosite a materialului Avem, aşadar, schiţa unui proiect pe care autorul lui nu a avut şansa să-l ducă la bun sfârşit Ceea ce urma să ofere prin această scriere este o fizionomie a mentalităţii româneşti, o investigaţie panoramică, probabil substanţială, asupra modului în care poporul român concepe existenţa Cercetările care îşi fac un obiect din profilul unei culturi erau pe vremea aceea o îndeletnicire obişnuită, comună atât antropologilor instalaţi în exotic şi în alteritate, dornici să surprindă cât mai mult din specificul micilor culturi ameninţate de acculturaţie, cât şi sociologilor şi etnologilor orientaţi către zona tradiţională a culturilor proprii, aflată sub ameninţarea schimbării induse de modernizare În cultura română, dezorientată încă de la jumătatea secolului precedent de „invazia” civilizaţiei occidentale, destabilizată de insolvabilele certuri „pro” şi „contra” care i-au urmat şi dornică să-şi definească într-un fel sau altul identitatea, cei mai mulţi (şi mai Despre raţionarea ipotetică importanţi) gânditori din diverse zone disciplinare (filosofie, sociologie, etnologie, psihologie ) au fost seduşi de programul de recuperare a unui profil spiritual autohton Cu atât mai mult trebuie să fi fost sedus Mircea Vulcănescu, care participase la campaniile monografice conduse de Dimitrie Gusti, campanii al căror obiectiv era tocmai recuperarea descriptivă a unui mod tradiţional de existenţă Vulcănescu ţinteşte însă mai departe Ceea ce caută nu este un modest „ID” etnografic, este chiar „axa de orientare a spiritului românesc în existenţă”, mai mult, „raţiunea prin care ne justificăm dreptul de a fi români în faţa spiritului pur” Lăsând la o parte speculaţiile legate de spirit şi de spiritul poporului, în dosul cărora se află un mănunchi de presupoziţii teoretice care nu vor fi amintite aici , important este faptul că Mircea Vulcănescu urmăreşte să dea seamă de o mentalitate şi că, în raport cu cercetările anterioare, vine cu o nouă metodă: cercetarea pe baza limbii Mentalitatea unei comunităţi nu se clarifică numai prin sistemul de credinţe şi comportamente Limba este ea însăşi o bază de date Şi care procedeu de cercetare a concepţiei despre existenţă este mai potrivit decât acela care se face pe baza modului în care comunitatea utilizează însuşi verbul existenţei, „a fi”? Mircea Vulcănescu nu a fost lăsat să-şi dezvolte, aşa cum şi-ar fi dorit, incursiunea în „esse”-le românesc Proiectul Dimensiunii româneşti a existenţei a rămas nefinalizat Dar Constantin Noica l-a preluat şi l-a transformat în propriul său proiect, Sentimentul TEME FILOSOFICE ÎN CULTURA POPULARĂ ROMÂNEASCĂ românesc al fiinţei Se pare că intenţia sa a fost tocmai aceea de a duce mai departe gândul lui Vulcănescu Cât de departe l-a dus, aceasta este o temă de lucru care nu constituie obiectul cercetării de faţă Mă voi opri asupra formei ipotetice a verbului „a fi”, invocată de Vulcănescu şi Noica deopotrivă, fără să urmăresc în mod special compararea sau examinarea celor două constructe – al existenţei, respectiv al fiinţei româneşti – propuse de autorii invocaţi pe baza analizei de limbă Ceea ce mă preocupă aici este dacă şi în ce fel discuţia poate fi mutată din planul ontologic (frecventat de Vulcănescu şi de Noica) în planul gnoseologic şi care este folosul teoretic – dacă este vreunul – al unei astfel de deplasări Vulcănescu vede în „abuzul” de condiţional din vorbirea românească un semn al cantonării spiritului în lumea posibilelor Frânat în „ce-ar fi fost dacă?” sau „ce-ar fi dacă?”, românul se pierde în imensitatea nesfârşită a raţionamentelor ipotetice Excesul de forme ipotetice care însoţeşte verbul „a fi” în vorbirea românească, în detrimentul celor disjunctive („sau, sau”) ori categorice („să fie!”), ne prezintă un român făcut pentru speculaţie şi refractar la acţiune Preocupat de cum ar fi putut sau ar putea fi lumea mai degrabă decât de cum este sau va fi, el rămâne blocat la marginea tuturor posibilităţilor, sedus de toate drumurile pe care le poate deschide cu gândul şi prea puţin interesat de cele care i se deschid efectiv în faţă În concepţia lui Vulcănescu, formele predominante ale verbului „a fi” în gândirea românească ne spun că Despre raţionarea ipotetică viaţa, aici, se consumă în planul reflecţiei, iar nu în cel al faptei Rădulescu-Motru remarcase la rândul său (căci şi el s-a înscris în programul de conturare a unui profil românesc), de pe altă poziţie şi cu altă metodă, înclinaţia românilor de a stagna în proiect şi deliberare: „suntem toţi meşteri de gură şi răi de faptă” Noica se arată interesat nu atât de mentalitatea pe care o presupune întrebuinţarea verbului „a fi”, cât de contribuţia românească originală a limbii române la tabloul universal al „fiinţei” Limba română are ceva de adăugat la experienţa celorlalte limbi, iar acest ceva exprimă mai degrabă posibilul decât actualul: „Limba română avea o experienţă proprie de exprimat, cu o asemenea conjugare Aşa s-a întâmplat şi în alte limbi, dar cu alte experienţe şi rezultate de gândire În limba latină, participiul viitor activ, combinat tot cu a fi, ca prezumtivul nostru, a dat o adevărată conjugare, perifrastica activă, exprimând intenţia; participiul viitor pasiv a dat perifrastica pasivă, exprimând obligaţia (delenda est Carthago) În limba engleză – s-ar putea adăuga – există conjugarea cu gerunziul (ca la noi, dar cu alt sens), aşa-numita conjugare progresivă, care exprimă concomitenţa, co-prezenţa unor situaţii în curs Latinii, aşadar, exprimau voinţa şi datoria prin conjugări speciale, anglo-saxonii exprimă determinarea precisă a unei situaţii ori acţiuni, pe când limba noastră redă în plus, cu o întreagă conjugare, problematicul, posibilul, presupusul” TEME FILOSOFICE ÎN CULTURA POPULARĂ ROMÂNEASCĂ La Vulcănescu, ipoteticul dezvăluie o viziune originală asupra existenţei: dacă viaţa se epuizează în gândire, iar nu în faptă, existenţa este, în întregul ei, posibilitate Noica spune acelaşi lucru în alte cuvinte Ceea ce aduce nou prezumtivul românesc în spectacolul universal al fiinţei este posibilitatea: fiinţa nu este numai realitate, ea este şi eventualitate Atât Vulcănescu, cât şi Noica sunt preocupaţi de perspectiva ontologică Cum arată existenţa în mentalitatea românească? se întreabă Vulcănescu Cum arată fiinţa în concepţie românească? se întreabă Noica Modul în care este folosit verbul „a fi”, cu excesele lui ipotetice (de condiţional şi de prezumtiv), a răspuns ambelor întrebări Dar problema deschisă de Vulcănescu şi asumată de Noica nu este numai o problemă a existenţei, respectiv a fiinţei, ci şi o problemă a modului în care se produce cunoaşterea Nu este doar o problemă a modului în care sunt concepute existenţele lumii, ci şi o problemă a modului în care se ajunge la o astfel de concepţie Acel „ce-ar fi dacă…?” adus în discuţie de Vulcănescu dă seamă nu numai de felul în care spiritul vede lumea, ci şi de felul în care acesta îşi procură cunoaşterea despre lume Accentul se deplasează de la o perspectivă substanţialistă (cum este existenţa?) la una instrumentalistă (cum se ajunge la cunoaşterea ei?) Însăşi prezenţa unei construcţii ipotetice oarecare mută instantaneu problema la un nivel epistemologic Construcţiile de tipul „ce-ar fi dacă…?”/ „ce-ar fi fost dacă…?” satisfac cerinţele unui experiment de gândire Este ceea ce voi arăta în continuare Despre raţionarea ipotetică IPOTETICUL ŞI EXPERIMENTUL DE GÂNDIRE etoda experimentală este unul dintre cele mai vechi procedee de obţinere a cunoaşterii Punând lumea în condiţii experimentale, adică punând întrebări specifice fenomenelor lumii şi presându-le să dea un răspuns, individul îşi constituie progresiv o „hartă comportamentală” a acesteia, pe baza căreia este capabil să formuleze reguli şi, implicit, predicţii Aşa cum este el înţeles în sens clasic, experimentul este o modalitate empirică de investigare a lumii Dar există şi o modalitate mentală de investigare a ei Când Lucretius, de pildă, căuta să arate că spaţiul este infinit, ceea ce făcea el era tot un experiment, dar unul în cadrul căruia obiectele nu mai erau manipulate la nivel fizic, concret, ci la nivelul gândirii Să ne imaginăm, spune Lucretius, că spaţiul este finit Să presupunem că eşti un călător ajuns la graniţa uni-versului şi că arunci o lance către marginea spaţiului Există doar două situaţii posibile: fie lancea s-ar lovi de un fel de zid care o împiedică să meargă mai departe (caz în care acel zid, aflându-se el însuşi în spaţiu, trebuie să fie mărginit, de cealaltă parte a sa, de un alt spaţiu), fie lancea ar trece dincolo de marginea spaţiului (ceea ce înseamnă că aceea nu este marginea spaţiului) În ambele situaţii, suntem obligaţi să conchidem că spaţiul este nemărginit : „Nu poate îns-avea un lucru capăt, De nu e dincolo de el alt lucru, M TEME FILOSOFICE ÎN CULTURA POPULARĂ ROMÂNEASCĂ Spre-a-l mărgini aşa, ca să se vadă Hotarul de la care mai departe Tu nu mai ai sub ochii tăi pe-ntâiul […] Şi pune-n gând acuma că tot spaţiul E mărginit: dac-ai porni năvalnic La capătu-i din urmă şi de-acolo Ai azvârli o lance zburătoare, Aceasta , repezită cu putere, Ce crezi? se duce unde-i aruncată Şi zboară pân’ departe, ori se poate Să i se pună şi ceva în cale Tăindu-i drumul? Căci din două, una Tu trebuie s-alegi, s-o iei de bună! Dar amândouă îţi închid cărarea Şi te silesc să spui că universul Neţărmurit se-ntinde pretutindeni: Ori că ceva se pune-n calea suliţei, Oprind-o să ajungă pân’ la ţintă, Spre-a se înfige-n ea, ori că-nainte Ea se tot duce, lancea n-a pornit-o De la hotarul lumii!” Demersul lui Lucretius este unul nu mai puţin experimental Diferenţa este că, în acest caz, experimentul nu se mai produce la nivel empiric, ci la nivel mental Deşi s-a experimentat la nivelul gândirii încă din Antichitate (Archytas, Zenon şi Platon sunt numai câţiva dintre filosofii vechi care au utilizat această metodă de cunoaştere), procedeul a primit un nume (Tankeexperiment) abia la începutul secolului al XIX-lea Şi numai de câteva decenii experimentul de gândire a devenit o preocupare conDespre raţionarea ipotetică stantă în epistemologie şi în filosofia ştiinţei Avem, aşadar, o situaţie în care istoria metodei este mult mai veche decât istoria conceptului Un termen folosit pentru întâia dată de Hans Christian Ørsted în , dar rămas fără ecou, a fost „reinventat” de Ernst Mach (Gedankenexperiment) în , cu un sens foarte apropiat de cel actual Abia însă cu Popper şi cu Thomas Kuhn începe istoria propriu- zisă a problematicii din jurul experimentului de gândire, problematică ce culminează cu o serie de discuţii privind definiţia, funcţia cognitivă sau eficacitatea teoretică a acestuia Ce este, în definitiv, un experiment de gândire? Niciuna dintre definiţiile pe care le-a primit de-a lungul timpului nu a mulţumit toate exigenţele Pentru Ernst Mach, cel despre care s-a crezut multă vreme că a inventat sintagma , Gedankenexperiment este orice act speculativ al gândirii sau al imaginaţiei, fie că se exersează pe terenul ficţiunii pure – precum reveriile, fantasmele poeţilor sau utopiile –, fie că are ca obiect lumea aşa-zis reală, precum speculaţiile negustorului sau reflecţiile filosofului ori ale omului de ştiinţă Înţelegerea lui Mach plasează experimentul de gândire într-o zonă cu acces universal: capacitatea de a experimenta la nivelul gândirii este înnăscută şi general-umană Experiment de gândire este orice act de imaginaţie sau de reflecţie care constă în conceperea unor situaţii particulare cărora li se asociază idei, presupuneri sau aşteptări legate de un anumit rezultat Deşi Mach nu şi-a propus, din câte TEME FILOSOFICE ÎN CULTURA POPULARĂ ROMÂNEASCĂ se pare, să ofere o definiţie cu gen proxim şi diferenţă specifică, deducem din rândurile de mai sus că experimentul mental se deosebeşte de alte acte ale gândirii prin faptul că asociază unui scenariu, adică o împrejurare sau o situaţie specială, o speculaţie privind modul în care se desfăşoară faptele De reţinut este caracterul nonrestrictiv al experimentului de gândire la Mach: deşi, ca om de ştiinţă, este interesat îndeosebi de experimentele de gândire care le precedă pe cele empirice (căci el consideră că orice experiment empiric trebuie să fie precedat de un experiment mental), nu pune experimentului de gândire condiţii „tari”, epistemologice Nu este necesar ca un experiment de gândire să fie proiectat în mod cognitiv asupra lumii reale sau empirice El poate tot atât de bine să se desfăşoare într-o lume a fanteziei poetice Ulterior, epistemologii şi oamenii de ştiinţă au restrâns semnificaţia experimentului de gândire, unii mergând chiar până la a-l rezerva în mod exclusiv ştiinţelor naturii şi a-l demite din zona filosofiei sau a ştiinţelor sociale Trăsăturile specifice experimentului de gândire sunt căutate de regulă în zona „experimentului” (pentru a-l diferenţia de experimentul empiric) şi în zona „gândirii” (pentru a-l deosebi de toate celelalte acte mentale – ale gândirii raţionale sau ale gândirii creative) Dar definirea lui a rămas, în continuare, o problemă Brown, de pildă, mărturiseşte deschis că nu este capabil să spună ce este un experiment de gândire, dar că poate, în schimb, să spună câte ceva Despre raţionarea ipotetică despre ceea ce nu este el De altfel, adaugă în altă parte , definirea experimentelor de gândire nu este o chestiune importantă câtă vreme „le recunoaştem când le vedem, iar acest lucru este suficient pentru a face discuţia posibilă” (subl m ) Soluţia lui Brown este departe de a rezolva controversa câtă vreme nu există un acord cu privire la ceea ce recunoaştem drept experiment de gândire Să luăm, de pildă, intervenţia lui Salviati din Discorsi e Dimostrazioni Matematiche , unde Galilei arată, împotriva lui Aristotel, că două corpuri de mase şi compoziţii diferite, lăsate să cadă simultan de la aceeaşi înălţime, ajung la pământ în acelaşi timp Cu alte cuvinte, că viteza de cădere a corpurilor este aceeaşi, indiferent de masa şi materialul din care sunt constituite Pentru Kuhn (şi pentru mulţi alţii) discursul lui Salviati este exemplificator pentru ceea ce înseamnă un experiment de gândire În lipsa oricărei manipulări a obiectelor fizice, Galileo ajunge, pe calea raţiunii, la noi cunoştinţe despre modul în care se comportă lucrurile Pentru Brown situaţia este însă cu totul alta Întrucât poate fi transformat într-un experiment empiric, având, aşadar, potenţial aplicativ, experimentul lui Galileo nu poate fi considerat un experiment de gândire, ci doar un experiment imaginat , nimic mai mult decât expresia mentală a unui experiment empiric Un experiment de gândire autentic nu poate fi din principiu pus în aplicare Pentru a primi acest nume, experimentul trebuie, spune Brown, să includă anumite condiţii ideale, imposibil de obţinut în TEME FILOSOFICE ÎN CULTURA POPULARĂ ROMÂNEASCĂ laborator, cum ar fi planuri lipsite de frecare (ca în experimentul lui Stevin) sau demoni inteligenţi mai mici decât o moleculă (ca în experimentul lui Maxwell) Găsim însă şi alte păreri Mach, de pildă, nu numai că nu condiţionează experimentul de gândire de imposibilitatea realizării lui practice, dar condiţionează experimentul empiric de conceperea lui prealabilă: chiar dacă nu orice experiment de gândire este urmat de un experiment empiric, orice experiment empiric este în mod obligatoriu precedat de un experiment de gândire Printre cercetătorii contemporani care împărtăşesc opinia lui Mach se numără şi Buzzoni, care vede o legătură intrinsecă între experimentul de gândire şi experimentul empiric: primul trebuie să fie în principiu transformabil într-un experiment empiric, în vreme ce al doilea este un experiment de gândire transpus în practică Odată cu progresul tehnicii, multe dintre experimentele de gândire considerate nerealizabile au fost transpuse în experimente reale Cum putem şti că un anume experiment, pe care îl luăm acum drept experiment de gândire „genuin”, este nerealizabil din principiu? În caracterizarea conceptului a intervenit, prin urmare, o concesie importantă Legitimitatea experimentului de gândire nu mai stă în faptul că acesta nu poate fi din principiu realizat , ci în faptul că nu are nevoie să fie realizat Logica lui este atât de convingătoare, iar rezultatul lui este atât de evident încât nu este necesar să îl traducem în expeDespre raţionarea ipotetică riment empiric Dar nici această înţelegere nu a cucerit adeziunea generală Spre deosebire de experimentul empiric – susţine Rescher în What If? –, experimentul de gândire conduce nu la un singur rezultat, ci la o suită de rezultate posibile dintre care unele sunt mai plauzibile decât altele După cum se vede, nu mai avem de-a face, la Rescher, nici cu raţionamente constrângătoare, nici cu consecinţe evidente Scurta istorie a conceptului este suprapopulată de neînţelegerile cu privire la criteriile după care putem recunoaşte un experiment de gândire „autentic” Nu mi-am propus să ofer aici o imagine completă asupra dezbaterilor din jurul definirii conceptului Ceea ce mă interesează este dacă suntem îndreptăţiţi să încadrăm construcţiile populare ipotetice aduse în discuţie de Vulcănescu în categoria experimentului de gândire şi ce câştig de ordin teoretic se poate obţine în urma unei astfel de grile Dacă iniţial am avut de-a face cu raportări sceptice în ceea ce priveşte eficienţa cognitivă a experimentului de gândire şi cu restrângeri ale semnificaţiei sale la domeniul ştiinţelor experimentale, în ultimii ani asistăm la o relaxare a conceptului, astfel încât metoda a ajuns să fie cercetată în mai toate disciplinele socio-umane (istorie, sociologie, etică, psihologie ş a ) , dar şi în zona literaturii La început, încercările de a trata literatura beletristică din perspectiva experimentului de gândire au fost destul de timide, ele mulţumindu-se cu scrierile utopice/distopice ale literaturii ştiinţificofantastice Mai apoi s-au extins asupra tuturor ope TEME FILOSOFICE ÎN CULTURA POPULARĂ ROMÂNEASCĂ relor de ficţiune În cartea sa Of Literature and Knowledge, Peter Swirski vede literatura ca un instrument legitim de cunoaştere; mai mult decât atât, lucrările de ficţiune au posibilitatea de a genera cunoaştere nonfictivă, iar aceasta tocmai datorită capacităţii lor de a produce ceea ce produce ştiinţa şi filosofia: experimente de gândire Desigur, nu întreaga literatură de ficţiune este construită după modelul experimentului de gândire Dar aceea care este lucrează la nivel cognitiv „într-o manieră comparabilă cu disciplinele de cercetare instituite” Lucrările de ficţiune care urmează modelul unui experiment de gândire au primit chiar şi un nume care să le distingă de întreprinderile ştiinţifice similare – experimente de gândire narative Relaxarea conceptului a fost direct proporţională cu restrângerea notelor lui Extinderea sferei a avut drept consecinţă reducerea conţinutului conceptual Cu cât se înmulţeşte numărul domeniilor din care este racolat experimentul de gândire, cu atât scade numărul trăsăturilor sale caracteristice Le voi aminti succint pe cele care au mai rămas şi care constituie, împreună, „substanţa” definitorie a oricărui experiment de gândire, nucleul lui „tare”, indiferent de domeniul în care este propus Un experiment de gândire este, aşadar, în mod obligatoriu, ( ) un scenariu imaginar al cărui ( ) punct de pornire este întotdeauna o situaţie ipotetică, iar ( ) modul în care se desfăşoară urmează regulile unei succesiuni cauzale, o înlănţuire de tipul „dacă/atunci” „Ce conseDespre raţionarea ipotetică cinţe decurg din faptul că acceptăm X?”; „ce-ar fi dacă s-ar produce evenimentul X?”; „să presupunem că X” sunt câteva dintre posibilele puncte de pornire ale unui experiment de gândire La ce consecinţe ajungem dacă presupunem că spaţiul este mărginit? se întreabă Lucretius În mod similar, experimentul lui Galilei la care m-am referit anterior, tot un caz de reducere la absurd, testează (şi infirmă) opinia lui Aristotel conform căreia un corp de două ori mai greu decât altul va străbate aceeaşi distanţă într-un timp de două ori mai lung Care sunt consecinţele acestui punct de vedere? se întreabă Salviati Dar nu orice experiment de gândire porneşte de la o contrafactuală Experimentul lui Platon din „Alegoria peşterii”, de pildă, nu o face şi nici poate fi reconstituit sub forma unei reductio ad absurdum Cum am văzut, nu există un acord cu privire la definirea experimentului de gândire Şi nu există tocmai datorită relaxării conceptuale despre care am vorbit Dar există aceste câteva trăsături esenţiale amintite mai sus, care îi fixează specificul atât în raport cu experimentul empiric, cât şi în raport cu celelalte acte ale gândirii, iar ele constituie un punct de plecare în prezentul demers În cazul expresiilor care i-au atras atenţia lui Vulcănescu, avem de-a face cu o gândire populară Desigur, cu una determinată spaţial şi temporal, dar această determinare nu prezintă deocamdată o relevanţă anume Prin „ce-ar fi dacă…?”, respectiv „ce-ar fi fost dacă…?”, gândirea extraştiinţifică investighează posibilele urmări ale TEME FILOSOFICE ÎN CULTURA POPULARĂ ROMÂNEASCĂ unei situaţii imaginare oarecare, iar acest tip de investigaţie este comun tuturor oamenilor El se încadrează în categoria experimentului de gândire dacă îndeplineşte câteva condiţii de bază: ( ) porneşte de la o situaţie ipotetică; ( ) proiectează această situaţie întrun context informativ derivat din cunoaşterea subiectului cu privire la lume; ( ) desfăşoară un raţionament de tipul „dacă… atunci”; ( ) trage o concluzie relevantă FUNCŢIA CULTURALĂ A EXPERIMENTULUI DE GÂNDIRE xperimentele mentale care se produc la nivelul gândirii populare, fără să fie deci tributare teoretic vreunei discipline anume, mai sunt încă un teritoriu de investigat Informaţiile pe care ar putea să le furnizeze acest tip aparte de raţionament ipotetic, dacă este văzut în perspectiva experimentului de gândire, privesc modul în care se organizează şi se transmite o cunoaştere specifică despre lume în cadrul culturilor particulare „Şi când feciorul de împărat fu în vale, se întristă, gândindu-se la toate piedicile pe cari trebuia să le biruiască Chiar daca ar isbuti în lupta cu balaurul, cum ar putea să deschidă el uşile închise cu şeapte chei şi cum să se caţăre pe zidul de oţel luciu, înalt ca turnul? Şi dacă nu va isbuti şi va fi nevoit să se depărteze de palatul minunat, fără să fi făcut vreo ispravă, nu va ajunge, în împărăţia tatălui său, E Despre raţionarea ipotetică batjocura tuturor? Se opri, cobori de pe cal şi se aşeză sub un copac În ramurile copacului sta un corb, care grăi feciorului de împărat: «prin zidurile de oţel n-a trecut nimeni niciodată şi dacă te duci la palatul fermecat şi te înapoiezi fără frumoasa fată de împărat, atunci vei fi de râsul tuturor»” Am reprodus mai sus un raţionament menit să orienteze decizia Protagonistul propune un scenariu imaginar în cadrul căruia evaluează o situaţie ipotetică (nu va reuşi să ajungă la fata de împărat) şi emite o judecată concluzivă cu privire la „ce-ar fi dacă” s-ar produce în realitate starea de lucruri particulară descrisă la nivelul acestui scenariu (va ajunge de batjocură) Toate aceste caracteristici sunt suficiente pentru a considera că raţionamentul pe care îl conduce protagonistul basmului este un experiment de gândire Acelaşi lucru se poate spune şi cu privire la exemplul de mai jos, unde personajul investighează, la nivelul unui scenariu imaginar, consecinţele posibile ale unei acţiuni: „Într-una din zile găsi trei boabe de mazăre După ce le ridică de jos, le puse în palmă, se uită la dânsele, cugetă lung, apoi râzând, zise: – De voi pune aste boabe în pământ, la anul am o sută; de voi pune apoi cele o sută boabe, voi avea o mie; de voi pune şi acea mie, voi avea cine ştie cât Urmând apoi tot aşa, prin chipul acesta voi ajunge bogat Ca să grăbesc însă a veni bogăţia şi mai curând, lasă că ştiu eu ce să fac TEME FILOSOFICE ÎN CULTURA POPULARĂ ROMÂNEASCĂ Se duse, deci, la împăratul şi-l rugă să poruncească în toată împărăţia să-i aducă buţi în care să-şi pună mazărea” Raţionamentul este atât de convingător încât nu se mai deranjează să-l aplice şi procedează ca şi cum rezultatul său a devenit deja un fapt Exemplul ar putea servi ideea lui Vulcănescu potrivit căreia, în mentalitatea tradiţională românească, posibilul stă pe acelaşi plan cu realul , dar ar putea ilustra, totodată, şi o proprietate a experimentelor de gândire, structurală în unele accepţii , şi anume elocvenţa: un experiment de gândire nu are nevoie să fie pus în practică pentru ca rezultatul să-i fie confirmat Dacă un experiment real este convingător la nivel empiric, un experiment de gândire trebuie să fie constrângător la nivelul minţii, iar această proprietate derivă din capacitatea minţii de a reproduce experienţa cu fenomenele lumii reale Punând întrebarea „ce-ar fi dacă…?”, mintea nu se avântă într-o plăsmuire gratuită, ci construieşte un raţionament ale cărui consecinţe sunt de natură să-i orienteze acţiunea într-o situaţie dată În primul caz, înlănţuirea de idei presupune un fundal al experienţei practice (este imposibil să escaladezi un zid de oţel înalt ca turnul) şi comunitare (misiunea ratată atrage după sine dispreţul comunităţii), în vreme ce în al doilea caz experimentul se pune în acord cu observaţia şi cunoaşterea empirică Dar experimentul de gândire popular nu se iveşte doar în scopul orientării practice Există o categorie aparte Despre raţionarea ipotetică de experimente populare a căror funcţie nu se limitează să indice o strategie într-o situaţie dată Expresia lor cea mai remarcabilă apare atunci când sunt puse să îndeplinească o funcţie culturală În cazul gândirii populare româneşti, acest tip de experiment apare îndeosebi în contextul legendelor explicative Transcriu aici unul dintre numeroasele exemple de acest fel care, în mod surprinzător, se foloseşte de un mit precreştin pentru a confirma un element al credinţei creştine: „Tot prin Bucovina se mai spune că se află numai un peşte pe care se razimă cei patru stâlpi, pentru care, ca să nu se surpe, oamenii sunt datori sa postească cele patru posturi ale anului, dar «amu – urmează credinţa, – un stâlp e mai mâncat, căci oamenii nu postesc» Despre acest peşte, iată ce se mai spune: «Peştele cel din mare zice că a avut trei pui Dumnezeu, când a săturat norodul cu doi peşti şi cinci pâni, a luat doi pui de la peşte şi unul i-a rămas Dar, să nu se fi săturat atunci cu cei doi pui şi sa-l fi luat şi pe al treilea, s-ar fi prăpădit lumea, căci peştele ar fi dat din coadă şi pământul cădea Aşa însă tot i-a rămas unul lângă el Noi, pentru peştele cel din mare, ne rugam şi postim»” Un detaliu aparent nesemnificativ consemnat în Evangheliile canonice (minunea celor cinci pâini şi doi peşti) este „validat” prin metoda experimentului de gândire „contrafactual” Evanghelia spune că lui Iisus TEME FILOSOFICE ÎN CULTURA POPULARĂ ROMÂNEASCĂ i-au fost suficienţi doi peşti pentru a hrăni de oameni (p) De vreme ce non-p conduce la consecinţe false („s-ar fi prăpădit lumea”), p este adevărată În această situaţie, experimentul de gândire ia forma unei reductio ad falsum: evaluând consecinţa unei „contrafactuale” şi constatându-i neadevărul, opusul acesteia devine o certitudine Prin procedeul experimentului mental, gândirea populară tranşează problema delicată a adevărului unui nou element de cultură şi o face prin punerea lui în acord cu reţeaua cognitivă existentă Odată încadrat în sistemul acceptat de idei şi credinţe, noul element obţine legitimitate culturală Care sunt acele cerinţe elementare pe care trebuie să îndeplinească un astfel de experiment de gândire pentru a putea fi considerat demonstrativ? Caracterul concludent al unui experiment de gândire din ştiinţele naturale depinde de modul în care este făcut compatibil cu teoriile acceptate şi cu observaţiile empirice Este limpede că experimentul de mai sus nu se construieşte pe fundalul unei teorii ştiinţifice Dar aceasta nu înseamnă că el se derulează arbitrar, potrivit unei fantezii debordante sau după bunul plac al celui care experimentează Eficacitatea lui culturală se datorează faptului că se integrează în sistemul de idei şi credinţe Dacă membrii comunităţii îl reproduc mereu cu aceeaşi încredere în virtuţile lui cognitive, acest lucru se întâmplă întrucât îi împărtăşesc supoziţiile de bază: în cazul de faţă, mitul peştelui primordial În orice context cultural în care acesta din urmă nu este activ, nici raţionamentul de mai sus nu mai este Despre raţionarea ipotetică convingător În acest caz, rolul pe care îl joacă teoria în experimentele de gândire din ştiinţele naturale este preluat de reţeaua sistemului de credinţe Dacă modul în care se desfăşoară scenariul unui experiment de gândire în ştiinţele naturii trebuie să fie compatibil cu o teorie acceptată, modul în care se desfăşoară scenariul unui experiment de gândire care îndeplineşte funcţie culturală trebuie să fie consistent cu sistemul de credinţe al comunităţii care îl propune Un astfel de experiment îşi are deci propriile canoane Pentru a putea fi elocvent şi reproductibil, el trebuie să satisfacă acelaşi tip de exigenţă pe care îl satisfac experimentele de gândire din ştiinţele naturale, şi anume exigenţa coerenţei Pe de o parte, i se cere coerenţă epistemologică, adică să fie consistent cu o cunoaştere comună asupra lumii (reţeaua de idei şi credinţe a comunităţii), cunoaştere care îi stabileşte circumstanţele şi îi determină desfăşurarea; pe de altă parte, i se cere coerenţă nomologică, adică să fie în acord cu normele comunităţii şi cu tot ceea ce derivă din experienţa acesteia Nu mi-am propus să dezbat aici problema ridicată de Vulcănescu şi de Noica – aceea a predispoziţiei poporului român pentru construcţiile ipotetice, ci doar să aduc în discuţie virtuţile cognitive ale acestor structuri şi să schiţez câteva repere pentru abordarea lor din perspectivă epistemologică, ca experimente de gândire, fapt care ar putea să contribuie la înţelegerea mecanismelor prin care se organizează şi se transmite, în detaliile ei, o cunoaştere specifică despre lume TEME FILOSOFICE ÎN CULTURA POPULARĂ ROMÂNEASCĂ NOTE Mircea Vulcănescu, Dimensiunea românească a existenţei, ed îngrijită de Marin Diaconu, Bucureşti, Editura Fundaţiei Culturale Române, [ ], p Ibidem, p Studiul a fost inclus în Izvoare de filosofie Culegere de studii şi texte, II ( ), ed îngrijită de Constantin Floru şi Mircea Vulcănescu, Bucureşti, , pp – Vezi Marin Diaconu, „Un model ontologic al omului românesc”, în Mircea Vulcănescu, Dimensiunea românească a existenţei, ed cit , p Lucian Blaga, Dumitru Drăghicescu, Ovidiu Papadima, Constantin Rădulescu-Motru sunt numai câţiva dintre autorii epocii preocupaţi cu furnizarea unui portret psihologic şi cultural indigen Analiza disputelor din jurul identităţii culturale au făcut obiectul unor cercetări publicate anterior Vezi: Mona Mamulea, Dialectica închiderii şi deschiderii în cultura română modernă, Bucureşti, Editura Academiei Române, Mircea Vulcănescu, Dimensiunea românească a existenţei, ed cit , p Pentru fundalul teoretic al concepţiei lui Mircea Vulcănescu despre modelul ontologic românesc, vezi Dragoş Popescu, cap „Modelul ontologic”, în Marius Dobre, Victor-Emanuel Gica şi Dragoş Popescu, Filosofia lui Mircea Vulcănescu, Piteşti, Paralela , , pp – Despre raţionarea ipotetică Pentru câteva date privind Dimensiunea românească a existenţei ca sursă a proiectului ontologic noician, vezi Alexandru Surdu, „Mircea Vulcănescu şi rostirea filosofică românească”, în Alexandru Surdu, Comentarii la rostirea filosofică însoţite de câteva gânduri despre Constantin Noica, Braşov, Editura Kron- Art, , pp – Constantin Rădulescu-Motru, Sufletul neamului nostru Calităţi bune şi defecte ( ), în Psihologia poporului român şi alte studii de psihologie socială, ed îngrijită de Alexandru Boboc, Bucureşti, Editura Paideia, , p Constantin Noica, Sentimentul românesc al fiinţei, Bucureşti, Editura Humanitas, [ ], p (subl în orig ) Mircea Vulcănescu, Dimensiunea românească a existenţei, ed cit , p Constantin Noica, Sentimentul românesc al fiinţei, ed cit , p Nu mi-am propus aici să văd în ce măsură obiectul lui Noica (fiinţa) se suprapune peste obiectul lui Vulcănescu (existenţa) Întrucât obiectivul demersului de faţă este indiferent la o astfel de subtilitate ontologică, ele pot fi citite ca fiind interşanjabile Lucretius, De Rerum Natura, , – Traducerea fragmentului selectat îi aparţine lui T Naum (Lucreţiu, Poemul naturii, Prefaţă de T Vianu, Bucureşti, Editura Ştiinţifică, , p Pentru o discuţie extinsă asupra experimentului de gândire al lui Lucretius, vezi Katerina Ierodiakonou, „Remarks on the history of an ancient thought experiment”, în Katerina Ierodiakonou & Sophie Roux (eds ), Thought Experiments in Methodological and Historical Contexts, London, Brill, , pp – TEME FILOSOFICE ÎN CULTURA POPULARĂ ROMÂNEASCĂ Hans Christian Ørsted, Selected Scientific Works of Hans Christian Ørsted, Translated and edited by Karen Jelved, Andrew D Jackson & Ole Knudsen, with an introduction by Andrew Wilson, Princeton, Princeton University Press, Ernst Mach, „On thought experiments” [„Über Gedankenexperimente”], Translated and adapted by W O Price & Sheldon Krimsky, Philosophical Forum, ( ), [ ], pp – Karl R Popper, Logica cercetării, Traducere de Mircea Flonta, Alexandru Surdu şi Erwin Tivig, Studiu introductiv şi note de Mircea Flonta, Bucureşti, Editura Ştiinţifică şi Enciclopedică, [ ] Thomas S Kuhn, „O funcţie pentru experimentele mintale”, în Thomas S Kuhn, Tensiunea esenţială Studii despre tradiţie şi schimbare în ştiinţă, Traducere de Any Florea, Studiu introductiv de Mircea Flonta, Bucureşti, Editura Ştiinţifică şi Enciclopedică, [ ], pp – Până acum câteva decenii s-a crezut că Ernst Mach este cel care a folosit pentru întâia dată termenul de „experiment de gândire” Opinia a fost corectată de Johannes Witt-Hansen în , care a descoperit că termenul fusese deja folosit la începutul secolului al XIX-lea, de Hans Christian Ørsted ( – ), în Prolegomenă la o teorie generală asupra naturii Vezi Johannes Witt-Hansen, „H C Ørsted: Immanuel Kant and the thought experiment”, în Jon Stewart (ed ), Kierkegaard and His Contemporaries The Culture of Golden Age Denmark, Berlin & New York, Walter de Gruyter, [ ], pp – Ernst Mach, „On thought experiments”, ed cit , p James Robert Brown, „Thought experiments since the Scientific Revolution”, International Studies in the Philosophy of Science, ( ), , p Despre raţionarea ipotetică James Robert Brown, „Peeking into Plato’s Heaven”, Philosophy of Science, , , p Experimentul se regăseşte la începutul capitolului „Prima zi” din Dialog despre cele două sisteme principale ale lumii, ptolomeic şi copernician [ ], Bucureşti, Editura Ştiinţifică, James Robert Brown, „Thought experiments since the Scientific Revolution”, ed cit , p : „În primul rând, ele [experimentele de gândire, n m ] ar trebui deosebite de experimentele doar imaginate […] Chestiunea crucială este că el [Galileo, n m ] ar fi putut face experimentul Când avem o observaţie experimentală care ar fi putut fi pusă în practică, dar nu a fost, avem de regulă un experiment care este doar imaginat” James Robert Brown, „Thought experiments since the Scientific Revolution”, ed cit , p Ernst Mach, „On thought experiments”, ed cit , p Marco Buzzoni, „Empirical thought experiments: A transcendental- operational view” [ ], Thought Experiments: A Workshop, Toronto, May – , , p : „… toate experimentele de gândire trebuie gândite ca fiind posibil de transpus în experimente reale, iar toate experimentele reale ca fiind transpuneri în practică ale experimentelor de gândire Experimentele de gândire sunt posibil de conceput ca pregătindu-le şi anticipându- le pe cele reale: ele anticipă o conexiune între obiecte conexiune care, dacă se realizează la nivelul gândirii, face ca conceptul de experiment să coincidă integral cu cel de experiment de gândire Ceea ce experimentele de gândire au în plus faţă de cele reale este simplul fapt (transcendental) că există într-o sferă pur ipotetică; ceea ce experimentele reale au în plus faţă de cele de gândire este simplul fapt (empirico-operaţional) că păşesc dincolo de sfera posibilului, în efectuarea reală a experimentului” TEME FILOSOFICE ÎN CULTURA POPULARĂ ROMÂNEASCĂ Martin Bunzl, „The logic of thought experiments”, în Synthese, , , p Nicholas Rescher, What If? Thought Experimentation in Philosophy, New Brunswick/London, Transaction Publishers, , p Duhem, de pildă, este cunoscut ca fiind unul dintre cei mai neînduplecaţi critici ai experimentului de gândire Vezi Pierre Duhem, La théorie physique Son objet et sa structure, Paris, Chevalier & Rivière, , pp – Vezi: Jonathan Darcy, „The Role of Imaginary Cases in Ethics”, Pacific Philosophical Quarterly, , , pp – ; Tamara Horowitz, „Philosophical intuitions and psychological theory”, Ethics, , , pp – ; Erik Weber & Tim DeMey, „Explanation and thought experiments in history”, History and Theory, , , pp – Peter Swirski, Of Literature and Knowledge Explorations in Narrative Thought Experiments, Evolution and Game Theory, London & New York, Routledge, , p Ibidem, p Aristotel, De Caelo, Cartea I, vi, a D Caracostea, „Fata din grădina de aur”, în Două basme necunoscute din izvoarele lui Eminescu, Bucureşti, Editura Librăriei Socec & Co Societate anonimă, , p „Măzărel Împărat”, în Petre Ispirescu, Legende sau basmele românilor, ed îngrijită de Aristiţa Aveamescu, vol I, Bucureşti, Editura Cartea Românească, , p „… conştiinţa că existenţa e posibilitate, altfel zis, că toate planurile ei sunt echivalente pentru gând, conştiinţa că e sufiDespre raţionarea ipotetică cient doar să le gândeşti ori să le-nchipui, pentru ca să le şi ai…”; Mircea Vulcănescu, Dimensiunea românească a existenţei, ed cit , p Vezi, de pildă, Martin Bunzl, „The logic of thought experiments”, ed cit ; Nancy J Nersessian, „In the theoretician’s laboratory: thought experimenting as mental modeling”, Proceedings of the Biennial Meeting of the Philosophy of Science Association, vol : Symposia and Invited Papers, Chicago, The University of Chicago Press, , p Tudor Pamfile, Pământul [ ], în Mitologia poporului român, ed îngrijită şi prefaţată de I Oprişan, Bucureşti, Editura Vestala, , p Problema „zidului părăsit” la Mircea Eliade şi legendele cosmogonice româneşti n Comentarii la legenda Meşterului Manole , Mircea Eliade îşi exprimă nedumerirea cu privire la locul ales de domnitorul Negru Vodă în vederea mănăstirii sale În mitologiile tuturor popoarelor, locul pe care urmează să se ridice o nouă construcţie trebuie să fie unul de bun augur, caracterul lui benefic fiind, de regulă, verificat şi confirmat prin practici magice specifice În Ucraina, de pildă, se aşază pe locul respectiv pâine şi apă; faptul că rămân intacte până a doua zi este un semn că locul a fost bine ales, că este, cu alte cuvinte, un loc „neatins”, nebântuit Nu întotdeauna însă locul neatins constituie o probă în favoarea bunei alegeri La tribul Maravi din Africa, de exemplu, raţionamentul conduce la concluzia opusă În vederea oricărei construcţii, trebuie consultat duhul locului, care îşi are sediul, de regulă, în preajma unui Î TEME FILOSOFICE ÎN CULTURA POPULARĂ ROMÂNEASCĂ copac Oamenii testează poziţia acestuia cu privire la viitoarea lor întreprindere presărând puţină făină la rădăcina copacului şi urmărind locul timp de douăzeci şi patru de ore Dacă în acest răstimp făina rămâne neatinsă, e semn că duhul a respins alegerea făcută, motiv pentru care se trece la căutarea unui alt loc În India, meşterul zidar bate primul ţăruş în aşa fel încât să străpungă capul Şarpelui Cosmic, şarpele subteran care susţine lumea – practică bazată, pe de o parte, pe convingerea că orice construcţie trebuie începută în centrul lumii, iar, pe de altă parte, pe necesitatea de a evita cutremurele produse de eventualele mişcări ale şarpelui Dar indiferent de raţionamentul implicat în alegere, în toate situaţiile locul noii construcţii trebuie să fie nealterat de prezumţia unui trecut funest În cazul baladei „Mănăstirea Argeşului”, observă Mircea Eliade, lucrurile se petrec exact invers Negru- Vodă pare să caute cu obstinaţie locul nefast: ,,Mândre ciobănaş, Din fluer doinaş! [ ] Nu cumva-ai văzut, Pe unde-ai trecut, Un zid părăsit Şi neisprăvit, La loc de grindiş, La verde-aluniş? – Ba, doamne, am văzut Pe unde-am trecut, Un zid părăsit Problema „zidului părăsit” Şi neisprăvit Cânii cum îl văd, La el se reped Şi latră-a pustiu Şi urlă-a morţiu” Continuă Eliade : „Este destul de obscură această căutare din partea Domnului a zidului «părăsit şi neisprăvit» Voia el cu tot dinadinsul să continue încercarea unui predecesor, despre care balada nu ne spune nimic? I se păreau sorţii de izbândă mai siguri dacă relua o acţiune întreruptă, dacă încerca să integreze opera lui unei anumite tradiţii?”, Într-adevăr, alegerea domnitorului român descumpăneşte Şi în mentalitatea populară românească este de rău augur ridicarea unei case pe ruinele unei alte construcţii Clădirea părăsită are în ea ceva funest, macabru Ea presupune o construcţie ratată, neîmplinită sau distrusă, fie din cauza unei conduite umane reprobabile (crimă, sinucidere, iubire interzisă etc ), fie prin intervenţia unor forţe malefice Dar indiferent de caz, zidul părăsit indică un spaţiu nelocuibil, care nu a reuşit să devină cosmos sau care, pur şi simplu, a fost întors la stadiul de haos în împrejurări sinistre Potrivit credinţelor româneşti, casele părăsite sunt locuri bântuite, aflate la dispoziţia spiritelor malefice La fel este orice întreprindere umană abandonată (moara, fântâna, podul, drumul) Făcând o tipologie a locurilor rele în mentalitatea românească, TEME FILOSOFICE ÎN CULTURA POPULARĂ ROMÂNEASCĂ Ernest Bernea (Spaţiu, timp şi cauzalitate la poporul român) include aici şi locul părăsit ; iar la Tudor Pamfile, de pildă, găsim informaţia că astfel de locuri nu numai că trebuie ocolite (chiar şi de privirile călătorului), dar ele nu trebuie nici stricate, nici mutate, pentru a nu determina spiritele malefice, lipsite fiind de spaţiul lor, să se împrăştie în zonele locuite de oameni De asemenea, în culegerea Elenei Niculiţă- Voronca (Datinele şi credinţele poporului român) întâlnim o serie de mărturii potrivit cărora locul părăsit are tendinţa să devină sediul duhurilor rele De pildă, lângă Cernăuţi, pe muntele Ţeţin, se află ruinele unei cetăţi vechi care, în mentalitatea populară, a ajuns să constituie reşedinţa dracilor Din aceeaşi culegere aflăm că magia de invocare a diavolului se produce de preferinţă în locuri părăsite În sprijinul aceleiaşi idei populare, Marcel Olinescu (Mitologie românească) consemnează credinţa potrivit căreia dracii se adună în casele ruinate, mai ales în bisericile ruinate Dacă se întâmplă ca oamenii să părăsească o biserică, pune diavolul stăpânire pe ea, făcându- şi acolo propriul sălaş Tot în clădirile şi în bisericile ruinate se adună strigoii, moroii şi stafiile Un spaţiu părăsit indică delăsare, indiferenţă şi nesăbuinţă, are în el ceva neliniştitor, este un no man’s land, un spaţiu al nimănui aflat în afara ordinii umane El nu este, strict vorbind, un loc, căci locul presupune prezenţa locuirii, a unei orânduieli implicite Prin urmare, el poate să devină sediul a tot ceea ce se află în afara orânduirii omeneşti Problema „zidului părăsit” Aşadar, în loc să caute un eutopos, un loc bun, domnitorul român caută un dystopos, un loc deficient Mircea Eliade remarcă incongruenţa acestui act cu mentalitatea populară mitică şi religioasă, fără să se refere însă şi la cea românească, după care abandonează tema, trecând la motive precum consacrarea centrului şi jertfa Să vedem dacă se poate găsi o explicaţie, fără să părăsim cadrul teoretic al lui Mircea Eliade Conform acestuia, orice ritual capătă semnificaţie numai în măsura în care reiterează un gest primordial Un ritual cosmogonic, aşadar, copiază gestul divinităţii înseşi atunci când zideşte lumea Este, în termenii săi, o „imitare microcosmică a creaţiei” Balada Meşterului Manole, „ea însăşi un produs folcloric de tip cosmogonic” , nu face excepţie de la această normă În condiţiile în care vedem „Mănăstirea Argeşului” ca fiind derivată dintr-un ritual de construcţie şi admiţând, totodată, ca teorie de fundal concepţia lui Eliade potrivit căreia orice ritual de construcţie copiază actul primordial al Creaţiei, ne confruntăm cu o serie de întrebări problematice Ar fi putut, de exemplu, Dumnezeu ori zeitatea primordială, presupunând că avem de-a face cu un model creaţionist de tipul Deus faber, să-şi înceapă creaţia pe un loc precar? Chiar şi în Enuma Eliş, unde trupul teribilei zeiţe-mamă Tiamat este dezmembrat şi folosit în plăsmuirea lumii, creaţia lui Marduk nu a fost posibilă decât după ce vechea stare de lucruri a fost distrusă Interpretarea furnizată de Eliade, din perspectiva generală a ritualurilor de construcţie, se situea TEME FILOSOFICE ÎN CULTURA POPULARĂ ROMÂNEASCĂ ză, fără îndoială, pe poziţii universaliste După cum el însuşi notează, „În Comentariile de faţă, n-am urmărit interpretarea pe care «poporul» o dă legendei – pentru că nu avem documente autentice asupra acestor lucruri, şi, chiar daca am fi avut, ele nu ne-ar fi ajutat prea mult, neputând şti ce se credea acum două sute sau o mie de ani Lipsiţi de mărturii autentice ale creatorilor şi ascultătorilor legendei, ne-am mulţumit să considerăm legenda în sine, ca [pe] un univers spiritual de sine stătător” Putem admite că motivele mitologice, pe lângă dimensiunea universală, au şi o dimensiune culturală, fiind debitoare nu numai unui presupus imaginar general-uman, ca motive arhetipale, ci şi culturii care le utilizează Să convenim, aşadar, că motivul zidului părăsit şi-ar putea redobândi coerenţa dacă recurgem la tradiţia românească şi să încercăm să identificăm o posibilă explicaţie în miturile locale ale creaţiei Probabilitatea de a găsi o lămurire aici, şi nu în altă parte, este cu atât mai mare cu cât motivul în cauză nu apare decât în versiunea românească a baladei Explicaţia mitologică pe care o sugerez (şi pe care o văd ca fiind complementară, iar nu substituibilă explicaţiilor de altă factură) recurge la acele legende româneşti privind crearea lumii în care interferează acţiunile a doi cosmocraţi: Dumnezeu şi Diavolul (Fârtatul şi Nefârtatul) În cele mai multe dintre legendele cosmogonice ale românilor, Dumnezeu nu Problema „zidului părăsit” a creat singur lumea Aproape toate miturile ne prezintă un Dumnezeu care, cu sau fără voia lui, intră în parteneriat cu Diavolul Dar acesta din urmă este departe de a fi văzut ca principiu negativ absolut, ca acel rău cosmic strivitor care ameninţă întreaga ordine creată El este ajutorul lui Dumnezeu la creaţie (un asistent leneş, frustrat şi lipsit de inteligenţă), întrebuinţat pentru muncile cele mai aspre şi mai mizerabile, care nu necesită prea multă inteligenţă – aşa cum apare în legendele centrate pe vechiul motiv al „scufundării” (când Diavolul este trimis să aducă pământ din adâncul apelor primordiale) : „Din început era peste tot numai apă; singur Dumnezeu şi cu Dracul umblau pe deasupra Iată să întâlnesc amândoi «Cum te cheamă pe tine?» – zice Dumnezeu «Nifărtache», zice Dracul «Da’ pe tine?», întreabă Dracul «Pe mine mă cheamă Fărtache», zice Dumnezeu «Haide ş-om face pământ », zice Dumnezeu «Haide», zice Nifărtache «Bagă-te în mare şi ia pământ în numele meu», zice Dumnezeu Nifărtache se bagă şi zice: «Iau pământ în numele meu, nu într-al tău» Când scoate mâna din apă, nu mai era nimic, pământul tot s-a fost spălat «Vezi, zice Dumnezeu, că ai scos în numele tău, nu într-al meu Mai bagă-te o dată » Nifărtache se bagă şi zice tot ca dintăi: «Iau în numele meu, nu într-al tău» Dară Dumnezeu a făcut gheaţă deasupra; pană ce a spart el gheaţa, pământul iar s-a fost spălat «Vezi, zice Dumnezeu, iar n-ai făcut cum ţi-am zis eu!» Dintăi, Dracul sta pană în genunchi în apă, pe urmă pană în brâu, TEME FILOSOFICE ÎN CULTURA POPULARĂ ROMÂNEASCĂ amu era pană în gât «Ia seama, i-a zis Dumnezeu, că îndată te-neci » El s-a plecat şi tot n-a făcut cum i-a zis Dumnezeu iar a prins gheaţă Când s-a suit sus ş-a văzut că amu nu mai are pământ nimica în mână şi avea să se înece, a zis: «Apoi dar lasă să fie şi într-al lui» Când a zis vorbele aceste, atăta pământ a rămas cât era pe sub unghii şi cu acela a ieşit afară Dumnezeu a luat un pai, i-a scobit unghiile şi din ţărna aceea a făcut o turtiţă, a pus-o în palmă, a suflat şi a bătut cu palma deasupra Când deschide, este pământ cât un pat Pune turta pe apă: «Amu avem pământ pe ce ne culca la noapte», zice Dumnezeu” Diavolul se află într-un neîncetat delir al creaţiei: vrea să facă totul şi dintr-o dată, însă demersul lui anarhic şi lipsit de judecată îl împiedică să ducă lucrurile la bun sfârşit Nu este un individ „de ispravă” – în sensul că nu este capabil să isprăvească nimic din ceea ce începe Creaţia sa – neterminată sau abandonată – este de fiecare dată preluată de Dumnezeu, care o încheie şi îi conferă sens Chiar şi chestiunea omului este, în anumite legende, iniţiativa Diavolului: „Pe om, dracul l-a făcut din lut şi a început a vorbi la dânsul; dar lutul nu-i răspundea Trece Dumnezeu pe acolo şi îl întreabă ce face «Ia, fac şi eu, numai nu vorbeşte!» «Dă-mi-l mie!» «Dat să-ţi fie!» Dumnezeu a suflat duh sfânt omului şi a început a vorbi” Diavolul a făcut casa, dar a făcut-o fără ferestre, încercând să care lumina în ea cu sacul Tot el a făcut Problema „zidului părăsit” carul, dar l-a făcut în casă şi nu l-a putut scoate afară A făcut moara, dar aceasta nu putea măcina, lipsindu- i clenciul care toarnă grăunţele în piatră Tot dracul a făcut şi plugul, dar nu putea ara cu el, neştiind cum să pună boii A făcut scripca, dar fără borţi, şi aceasta nu putea cânta „El toate le făcea, numai că nu ştia cum să le încheie ” Cei doi autori ai lumii alcătuiesc o pereche complementară: lui Dumnezeu îi lipseşte materia brută, Diavolului îi lipseşte spiritul Spiritul poate crea pe cont propriu lumina, focul şi tot ceea ce este eterat, dar nu poate crea lumea fără un suport fizic, fără acel pumn de pământ pe care i-l aduce Diavolul din adâncurile apelor primordiale Diavolul, pe de altă parte, are iniţiativă, dar, asemenea naturii brute, lucrează haotic, la întâmplare, dezordonat, pentru că îi lipsesc inteligenţa, cunoaşterea, ordinea, scopul Spre deosebire de Dumnezeu, creatorul legitim, Diavolul este mai degrabă un artizan – el creează din elemente preexistente În toate cazurile de mai sus – şi în multe altele –, Dumnezeu preia în mod voluntar lucrurile nefinalizate ale Diavolului, dar numai după ce l-a determinat pe acesta să i le dăruiască, adică după ce s-a înstăpânit asupra lor Pentru a definitiva lucrarea începută de celălalt, Dumnezeu se asigură mai întâi că este a lui Acest act de luare în stăpânire a obiectului neterminat este mai mult decât un simplu detaliu în contextul legendelor româneşti Preluat şi desăvârşit de Dumnezeu, „lucrul dracului” îşi modifică statutul ontic şi devine „lucrarea lui Dumnezeu” Nu pare să TEME FILOSOFICE ÎN CULTURA POPULARĂ ROMÂNEASCĂ fie o simplă coincidenţă faptul că Negru Vodă îşi asumă, şi el, „zidul părăsit şi neisprăvit” „Iată zidul meu!” – stabileşte domnitorul, iar hotărârea lui are caracterul unui veritabil act de luare în posesie Aşa cum lucrul dracului este restaurat în clipa în care Dumnezeu şi-l însuşeşte, pierzându-şi toate valenţele negative, tot astfel, prin simpla decizie de a-l asuma, Negru Vodă transformă locul nefast în loc fast, într-un loc adecvat proiectului său Luând în stăpânire locul funest, locul dracului, Domnul Negru Vodă, întemeietorul Ţării Româneşti, reafirmă pe cale ritualică actul de luare în posesie al primului Domn, Întemeietorul lumii, care, aşa cum ni-l prezintă mitologia românească, îşi însuşeşte lucrul nefinalizat al Diavolului şi îl desăvârşeşte – adică îl duce la bun sfârşit Numai lucrul încheiat este complet, îndeplinit, desăvârşit Doar o astfel de identificare ritualică cu Domnul lumii îi permite domnitorului să aspire la o construcţie desăvârşită şi explică, totodată, actul sacrificial din finalul baladei Mircea Eliade avea o supoziţie ispititoare în ceea ce priveşte relaţia omului cu propria sa creaţie Deşi mereu aspirant la perfecţiune, individul uman este înspăimântat de lucrul ieşit din mâinile sale Perfecţiunea este ceva ce nu se cuvine omului, ea fiind, prin excelenţă, privilegiul divinităţii Lucrul perfect atrage după sine moartea creatorului, întrucât omul nu poate crea perfecţiune decât în schimbul vieţii sale Teama de perfecţiune (asociată de Eliade cu teama de moarte) este cea care îi determina uneori pe constructori să Problema „zidului părăsit” lase în mod voit câte o imperfecţiune pe undeva, astfel încât să nu se poată spune că au creat ceva desăvârşit, şi tot ea era cea care a făcut ca obiectele româneşti de artă populară să fie mereu „neterminate”; oricând „li se poate adăuga un nou ornament, pot fi completate, revizuite, desăvârşite” Este esenţial în context şi faptul că Negru Vodă nu ctitoreşte o construcţie oarecare, ci un lăcaş de cult (şi în această privinţă versiunea românească a baladei se deosebeşte de cele învecinate ) O biserică este o imago mundi la scară redusă Poziţia cu care se identifică Negru Vodă este cea a creatorului lumii, iar competenţele acestuia din urmă devin competenţele sale După ce şi-a însuşit poziţia lui Dumnezeu în faţa lucrului neterminat, Negru Vodă îşi însuşeşte şi calitatea acestuia de unic deţinător al perfecţiunii Un motiv mitologic se clarifică nu numai pe seama unor structuri universale, ci şi pe seama culturii specifice care îl utilizează Fără a ieşi din cadrele teoretice ale lui Eliade, putem admite în acelaşi timp că alegerea domnitorului poate fi văzută, aşa cum mam străduit să arăt, ca fiind o reiterare a actului demiurgic primordial, în versiunea sa românească, în care Dumnezeu preia lucrul neterminat al Diavolului, îi imprimă sens şi îl desăvârşeşte TEME FILOSOFICE ÎN CULTURA POPULARĂ ROMÂNEASCĂ NOTE Mircea Eliade, Comentarii la legenda Meşterului Manole, Bucureşti, Humanitas, [ ], p sqq Ibidem, cap „Alegerea locului şi consacrarea «Centrului»” Vasile Alecsandri, „Mănăstirea Argeşului”, în Poezii populare ale românilor, partea I: Legende-balade, Cântece bătrâneşti, Bucureşti, Editura Librăriei Socec & Co, Societate anonimă, , p Mircea Eliade, Comentarii la legenda Meşterului Manole, ed cit , p Ernest Bernea, Spaţiu, timp şi cauzalitate la poporul român, Bucureşti, Humanitas, [ ], p sqq Vezi Tudor Pamfile, Duşmani şi prieteni ai omului [ ], în Mitologia poporului român, ed îngrijită şi prefaţată de I Oprişan, Bucureşti, Editura Vestala, , p Elena Niculiţă-Voronca, Datinele şi credinţele poporului român adunate şi aşezate în ordine mitologică, vol , ed îngrijită de Victor Durnea, studiu introductiv de Lucia Berdan, Iaşi, Polirom, [ ], p Marcel Olinescu, Mitologie românească, Bucureşti, Saeculum I O , [ ], pp , Mircea Eliade, Comentarii la legenda Meşterului Manole, ed cit , p ; vezi şi Mircea Eliade, Tratat de istorie a religiilor, cu o Prefaţă de Georges Dumézil şi un Cuvânt înainte al autorului, trad de Mariana Noica, Bucureşti, Humanitas, [ ], cap „Morfologia şi funcţia miturilor”, passim Problema „zidului părăsit” Mircea Eliade, Comentarii la legenda Meşterului Manole, ed cit , p ; vezi şi pp , , La recunoaşterea sa în calitate de căpetenie a zeilor, Marduk, posesorul fulgerului, este învestit ca distrugător şi creator deopotrivă; vezi Enuma Elish, Tableta a IV-a (Enuma Elish The Seven Tablets of the History of Creation, translated by L W King, London, ) Mircea Eliade, Comentarii la legenda Meşterului Manole, ed cit , p Conform cercetărilor lui Eliade, numai versiunea românească a baladei începe cu motivul căutării locului: „Ea [balada românească, n m , M M ] debutează printr-un ritual: căutarea locului pe care se va ridica mânăstirea, în timp ce toate celelalte versiuni încep cu un act omenesc zădărnicit (dărâmarea zidurilor)” (Mircea Eliade, Comentarii la legenda Meşterului Manole, ed cit , p ) A se vedea: Elena Niculiţă-Voronca, Datinele şi credinţele poporului român adunate şi aşezate în ordine mitologică, vol , ed cit , cap „Facerea lumii” Ibidem, pp – Ibidem, p Ibidem, p Ibidem, pp , , Ibidem, p Mircea Eliade, Comentarii la legenda Meşterului Manole, ed cit , pp – Vezi Lucian Blaga, Spaţiul mioritic [ ], în Trilogia culturii, Cuvânt înainte de Dumitru Ghişe, Bucureşti, Editura pentru Literatură Universală, , pp – Simion Mehedinţi şi coincidenţa dintre frumos şi bine în gândirea populară românească O CONVERTIRE INSOLITĂ olclorul românesc, constată Simion Mehedinţi , a operat o metamorfoză unică şi surprinzătoare prin transformarea Venerei în Sfânta Vineri Imaginea zeiţei romane Venus, echivalentă în ceea ce priveşte profilul mitologic cu Afrodita grecilor, zeiţa dragostei şi a frumuseţii, este corectată sub presiunea sensibilităţii morale româneşti şi transformată într-o călugăriţă cucernică „Venus la biserică!”, exclamă Simion Mehedinţi, adică Venus în mantie călugărească şi cu mătăniile în mână – simbol de smerenie şi de umilinţă creştină Uimirea autorului este întru totul justificată de biografia zeiţei, o pildă de nestatornicie, de vanitate şi de capriciu Frivolă, crudă, răzbunătoare (asemenea predecesoarelor ei, Ishtar şi Astarte), Afrodita pare că îşi consumă F TEME FILOSOFICE ÎN CULTURA POPULARĂ ROMÂNEASCĂ energia între pitoreştile ei infidelităţi şi îndeletnicirea preferată, aceea de a semăna iubire nefericită printre zei şi muritori deopotrivă O figură mitologică de o moralitate discutabilă este preluată, aşadar, de imaginarul colectiv românesc şi transfigurată într-un exemplu de bunăvoinţă şi castitate Care sunt acele convingeri morale şi/sau estetice care explică psihologic o astfel de transformare? O posibilă motivaţie găseşte Simion Mehedinţi în faptul că sensibilitatea estetică a neamului românesc este intim asociată cu sensibilitatea sa morală; cu alte cuvinte, binele şi frumosul sunt indisolubil legate: nimic nu poate fi cu desăvârşire frumos dacă nu este şi bun, după cum binele nu e suficient de bun dacă nu este şi frumos Dacă această convingere a identităţii dintre bine şi frumos este, într-adevăr, o trăsătură a profilului etnic românesc, ea trebuie să se regăsească la cel puţin două niveluri: ( ) la nivelul discursului oral, mai precis – în limbă; ( ) la nivelul creaţiei anonime – în basme şi în produsele folclorice În ceea ce priveşte limba, cu uşurinţă se poate constata că sunt comune acele construcţii despre care putem admite că se bazează pe asocierea binelui cu frumosul: expresia „poartă-te frumos” vrea să zică „poartă-te bine”; propoziţia „nu e frumos ce faci” afirmă că „nu e bine ce faci” Ceea ce românii numesc „faptă frumoasă”, spune Simion Mehedinţi, este, în fond, fapta morală „Frumos” se traduce adesea prin „bine”, dar şi reciproca este în aceeaşi măsură Simion Mehedinţi şi coincidenţa dintre frumos şi bine valabilă Vorbind despre o „carte bună”, de pildă, evaluarea implicită la care consimţim nu este de ordin etic, ci estetic În mod similar, când suntem de părere că cineva „arată bine”, ne referim la o aparenţă fizică frumoasă Acest ultim exemplu are la origine convingerea că frumuseţea exterioară trebuie să dea seamă de o presupusă frumuseţe interioară Suntem, din câte se vede, destul de departe de cazul Dorian Gray, unde frumosul este disociabil de bine Dar chiar şi în romanul lui Oscar Wilde, personajul titular a putut rămâne tânăr şi frumos numai întrucât portretul i-a preluat întunecimile sufletului, a luat asupră-şi întreaga mizerie morală a originalului Şi în alte limbi găsim astfel de sugestii terminologice (de pildă, expresia „good-looking”), dar – după toate aparenţele – numai poporul român ar fi mers până într-acolo încât, cu Sfânta Vineri, să realizeze o ascetizare radicală a frumuseţii, şi nu a unei frumuseţi oarecare, ci a celei mai pervertite dintre ele – Venera, alias Afrodita Avem de-a face aici, crede Mehedinţi, cu o metamorfoză, după tiparul sufletului românesc, a zeiţei frumuseţii din mitologia clasică, iar ceea ce susţine din background această restructurare de profil este tocmai credinţa populară în kalon kagathon – alianţa dintre frumos şi bine Înainte însă de a ilustra teza propriu-zisă, ideea potrivit căreia există o coaliţie bine–frumos în mentalitatea arhaică autohtonă, care ar fi făcut posibilă o astfel de metamorfoză, se cere validată însăşi intuiţia de bază: este sau nu Sfânta Vineri o resemnificare a TEME FILOSOFICE ÎN CULTURA POPULARĂ ROMÂNEASCĂ Venerei? Faptul că numele sfintei trimite direct, prin chiar etimologia sa, la zeiţa romană nu constituie un argument, după cum numele pe care l-au primit alte patroane ale zilelor săptămânii (Marţolea, Sfânta Miercuri şi Joimăriţa) nu sunt indicii în sprijinul considerării lor versiuni româneşti ale zeilor Marte, Mercur, respectiv Jove Este drept, conform cercetărilor arheologice, cultul Venerei era activ pe teritoriul Daciei, în paralel cu creştinismul incipient, dar nici această informaţie nu este prin ea însăşi suficientă Dacă însă putem considera folclorul ca fiind „oglinda cea mai credincioasă a sufletului etnic”, în cuvintele lui Simion Mehedinţi, aici trebuie căutate probele presupusei metamorfoze RÂNDUIALA DRAGOSTEI ŞI A FRUMUSEŢII n conformitate cu credinţele româneşti, Sfânta Vineri este o entitate ambivalentă: pe de o parte, ocrotitoare şi călăuzitoare a drumeţilor, pe care îi încearcă şi îi răsplăteşte pe măsura faptelor lor (după cum reiese din basme); pe de altă parte, instanţă morală – coercitivă şi punitivă –, al cărei rol este de a asigura respectarea tradiţiei (le pedepseşte îndeosebi pe femeile leneşe sau pe cele care încalcă interdicţia de a lucra în zilele de vineri) Semnificativă pentru metamorfoza despre care vorbeam este însă credinţa că fetele care postesc vineri se fac frumoase şi se mărită „bine” Este, de asemenea, cunoscut faptul că Sfânta Vineri se invocă şi în scopul aducerii ursitului: Î Simion Mehedinţi şi coincidenţa dintre frumos şi bine „Vineri, vinerea, Adă, doamne, orânda mea Că de mi aduce Oi mânca de dulce” Forma sub care imaginarul colectiv şi-o reprezintă pe Sfânta Vineri e de regulă cea a unei femei bătrâne; cu toate acestea, în mod excepţional, într-o formulă care îi este adresată, o rugăciune-incantaţie de „liniştire a sufletului”, o întâlnim cu chipul tânăr, dar cu inima încărunţită: „Sfântă Vineri, Vinerea, Că-eşti la faţă tinerea, Inima-ţi încărunţea ” Sincretică este aici nu numai reprezentarea sfintei, cu trupul la vârsta tinereţii, dar – paradoxal – cu inima la senectute (înţeleaptă, cucernică), ci şi „rugăciunea” propriu-zisă, care aduce mai degrabă a descântec Trei fecioare (nu întâmplător surori ale lui Lazăr, cel înviat) pornesc în căutarea a nouă ierburi de leac, dar în locul acestora găsesc nouă lumânări „curate”, puse în relaţie directă cu mesajul soteriologic creştin: „Lumânările s-au aprins, Raiul s-a deschis, Hristos a învins” Surprinzător este faptul că un text care vorbeşte despre superioritatea curativă a credinţei creştine în raport cu farmecele de leac prezintă, de fapt, caracte TEME FILOSOFICE ÎN CULTURA POPULARĂ ROMÂNEASCĂ risticile unei formule magice De ce această rugăciune atipică face apel tocmai la Sfânta Vineri (căreia, de altfel, nu i se cere nimic) e greu de precizat, câtă vreme rolul sfintei se consumă la nivelul formulei de adresare Într-adevăr, cu al patrulea vers, textul trece abrupt la cu totul altceva – căutarea zadarnică a florilor de leac şi miracolul anunţat de găsirea lumânărilor Dar însăşi formula de adresare, prin introducerea conjuncţiei „că” („că-eşti la faţă tinerea”), pare să conţină motivaţia pe care o caut În problemele sufletului, femeia tânără o invocă pe Sfânta Vineri tocmai pentru că aceasta din urmă are deopotrivă chipul tânăr şi serenitatea celei care a biruit asupra propriilor păcate „de tinereţe” Deşi sfânta posedă atribuţii curative (ca mare cunoscătoare a ierburilor de leac), ea este convocată aici nu în scopuri terapeutice (de vreme ce adevăratul soter este Iisus), ci ca model exemplar Imaginea ei mai puţin comună, de tânără cu inima înţelepţită, pare să susţină ideea că zeitatea la care femeia face apel când în joc se află salvarea sufletului este, de fapt, Venera cea convertită, nevrednică în trecutul ei, dar mântuită în cele din urmă prin evlavie şi asceză În Sfânta Vineri, tânăra care o invocă vede modelul pe care îl are ea însăşi de urmat Informaţii îndeajuns de lămuritoare privind trecutul Sfintei Vineri oferă însă basmul Rânduiala dragostei şi a frumuseţii , cules undeva în Moldova Înainte de-a ajunge sfântă, spune basmul, aceasta „a fost o dumnezeoaică a limbilor celor păgâne având Simion Mehedinţi şi coincidenţa dintre frumos şi bine ea pe seama ei rânduiala dragostei şi-a frumuseţii muiereşti” Fosta zeiţă a frumuseţii şi a dragostei trăieşte acum în pustietate, înconjurată de balauri şi zgripţuroaice, dar convertirea la creştinism şi la sfinţenie nu pare să îi fi suspendat capacităţile iniţiale Basmul debutează cu imaginea unei lumi degradate, corupte, în care oamenii, întrucât au uitat legile străvechi ale dragostei, trăiesc unii cu alţii la întâmplare, precum animalele Ne confruntăm, aşadar, cu o situaţie-limită, frecvent întâlnită în mitologie, care prezintă o ambianţă decăzută, uneori chiar apocaliptică, după care sugerează necesitatea unei intervenţii providenţiale În cazul acesta, eroina, o fată urâtă care doreşte să se mărite din dragoste, pleacă în lume să-şi afle ursita Nimerind la reşedinţa solitară a Sfintei Vineri, aceasta din urmă acceptă să o înveţe frumuseţea şi dragostea cu condiţia să-i slujească mai întâi un an de zile În tot acest timp, fata trebuie să hrănească dihăniile Sfintei, sarcină de care se achită corect, dar fără tragere de inimă În ultima zi de slujbă, vede însă un zgripţuroi căruia îi intrase o aşchie în labă, producându-i în mod vizibil suferinţă Deşi contractul cu Sfânta nu prevedea mai mult decât hrănirea acelor lighioane dezagreabile, eroina se hotărăşte în cele din urmă să vină în ajutorul bestiei, trecând astfel proba finală şi singura care, de altfel, conta cu adevărat În caz contrar, ea ar fi fost transformată la rândul ei în zgripţuroaică şi ar fi rămas pentru totdeauna să înspăimânte oaspeţii Sfintei Vineri Prin urmare, pentru ca eroina să TEME FILOSOFICE ÎN CULTURA POPULARĂ ROMÂNEASCĂ câştige frumuseţea şi să se facă iubită, trebuia mai întâi să-şi dovedească bunătatea În multe dintre basmele românilor proba bunătăţii este decisivă Personajele supranaturale, de multe ori chiar Sfânta Vineri, „încearcă inima” eroului, şi fără adeverirea frumuseţii morale protagonistul nu îşi poate ajunge scopul În cazul basmului tocmai menţionat, scopul este chiar frumuseţea: eroina parcurge un traseu iniţiatic la capătul căruia se află frumuseţea şi dragostea Mesajul – explicit – este că frumuseţea exterioară nu are valoare, mai mult, nu are dreptul să existe în lipsa frumuseţii interioare ALIANŢA „KALON KAGATHON” asmul Rânduiala dragostei şi a frumuseţii este relevant din cel puţin două motive În primul rând, confirmă în mod explicit ideea potrivit căreia patroana zilei de vineri a avut la bază modelul mitologic al Venerei, de la care sfânta preia calitatea de administrator al frumuseţii şi al dragostei Aşa cum am amintit mai sus, una dintre principalele desfătări ale Afroditei era să stârnească pasiuni irezistibile în rândurile zeilor şi muritorilor În Iliada, de exemplu, când Hera doreşte să distragă atenţia soţului ei de la război (pentru a asigura izbânda propriilor uneltiri), împrumută o vrajă de dragoste de la Afrodita, iar Zeus capitulează în dormitor În cazul basmului românesc, după ce eroina şi-a câştigat, prin bunătate, dreptul de a fi frumoasă, urmează a fi iniţiată în B Simion Mehedinţi şi coincidenţa dintre frumos şi bine farmecele dragostei Frumuseţea singură nu îi era de ajuns pentru a obţine dragostea – mai era nevoie şi de vrajă, iar Sfânta Vineri, pe urmele Afroditei, deţine toate competenţele şi în această privinţă În al doilea rând, de reţinut este aici ideea că există o rânduială a dragostei şi a frumuseţii Ele nu mai sunt distribuite în mod capricios, aşa cum proceda zeiţa olimpiană Bunului plac al zeiţei i se substituie legea supraindividuală după care ceea ce este frumos are dreptul să existe numai în asociere cu ceea ce este bine Conceptul de rânduială vrea să spună, în acest caz, că există o ordine prestabilită, supraumană, a frumosului, care o întemeiază pe cea umană, şi unde Frumosul şi Binele sunt identice Sursa acestei convingeri se găseşte tot în Grecia antică În secolul î Hr , începând cu Herodot, grecii combină două adjective: kalos şi agathos (frumos şi bine), creând, astfel, un nou predicat de excelenţă pentru bărbatul vrednic din rândurile aristocraţiei Cu timpul, cele două adjective au fost substantivate – to kalon şi to agathon, iar conjuncţia lor, kalon kai agathon, se transformă în pronunţia atenienilor, prin sinereză, în kalon kagathon În Symposion (Platon fiind cea mai populară sursă antică a coincidenţei arhetipale dintre Frumos şi Bine), mesajul conversaţiei dintre Socrate şi Diotima este că iubirea nu trebuie să se oprească la trupurile frumoase Următoarea ei ţintă o constituie sufletele frumoase, apoi minţile frumoase, pentru ca în cele din urmă să ajungă la însăşi ideea de Frumos, corelată cu cea de Bine TEME FILOSOFICE ÎN CULTURA POPULARĂ ROMÂNEASCĂ Interesant este faptul că în acest traseu ascendent, de la accident la Idee, Socrate este dispus, pentru a accede la frumuseţea absolută, să sacrifice frumuseţile particulare, pe care le utilizează ca pe nişte trepte în drumul său către Frumos şi Bine În basmul românesc, dimpotrivă, frumuseţea lumească îşi are demnitatea ei şi se poate constitui într-un scop în sine Dincolo de această întemeiere a frumuseţii lumeşti pe o frumuseţe supralumească, concepţie care îşi are originile în gândirea grecească, alianţa dintre frumos şi bine în cultura populară românească este explicabilă şi pe baza unui posibil portret etnopsihologic, văzut prin grila celor două direcţii ale sensibilităţii puse în joc de Simion Mehedinţi: etică şi estetică O primă perspectivă asupra unui astfel de profil (surprins de pe poziţiile eticului) marchează ceea ce Ovidiu Papadima numea rigorism moral: o concepţie aproape ascetică asupra vieţii, potrivit căreia tot ce este urât şi corupt în lume îşi are originea în păcatul omului Un episod recurent în cântecele populare din toată ţara este cel în care flăcăul ostenit (eventual, urmărit de poteră), însoţit de iubita lui, cere voie să se adăpostească la umbra unui copac, dar este respins pe temeiuri morale: „Voinice, voinicule, Sub umbră nu te-oi lăsa Că ţi-i mândra tinerea Şi-i face păcat cu ea Şi mi-ei veşteji frunza” Simion Mehedinţi şi coincidenţa dintre frumos şi bine În altă variantă: „Foaie verde ş-o lelea, Dumbraviţă, dumbravea, Lasă-mă la umbra ta, Să mă umbresc cu mândra! – Nu te las la umbra miea, Să te umbreşti cu mândra, Că-i mândruţa tinerea Şi ne blastămă lumia, De se usucă frunza; N-au cucii unde cânta Şi se pârleşte iarba!” În această paradigmă, cosmosul românesc este estetic în măsura în care este etic ; frumosul este implicat de bine Simion Mehedinţi, de pildă, merge până într-acolo încât evaluează calităţile estetice ale unei opere literare în funcţie de moralitatea autorului ei Nu este de mirare, aşadar, că atunci când îi confruntă pe Goethe şi Eminescu (sub motto-ul Kalon Kagathon), comparaţia se produce în defavoarea celui dintâi: „Cum a putut Goethe” – scrie Mehedinţi – „să iasă de pe scena vieţii ca un Romeo de de ani, cerând mâna unei Juliete de ani!” Sensibilitatea ţăranului român nu se opreşte însă în rigorismul moral Drept compensare, o a doua posibilă perspectivă asupra portretului său etnopsihologic, complementară celei dintâi, îi înregistrează estetismul Însuşi numele eroului arhetipal, Făt-Frumos, ne spune că nu e suficient ca personajul să fie bun sau viteaz: frumuseţea este calitatea care-i TEME FILOSOFICE ÎN CULTURA POPULARĂ ROMÂNEASCĂ întregeşte profilul În alte limbi, trimiterea la ideea de frumos nu este atât de explicită în titulatura eroului: Prince Charmant sau Charming Prince sunt, fără îndoială, exemplare masculine fermecătoare, dar numele lor nu conţin cuvântul care să sugereze atât de direct exigenţa frumuseţii În perspectivă estetistă, ceea ce este bine se decide în funcţie de ceea ce este frumos Sub judecata lui Mehedinţi, un Goethe-Romeo de de ani este imoral întrucât este inestetic Unui Goethe ajuns să violeze la senectute legile esteticii, până şi cel mai umil admirator al său, spune Mehedinţi, „are dreptul să-i aducă aminte că un rege nu poate ieşi de pe scenă pe brânci Se opune arta” (subl mea) Dar atât legile morale, cât şi cele estetice sunt în bună măsură relative la un specific cultural Este suficient să amintesc aici un mit etiologic al nativilor americani, care explică de ce oamenii îmbătrânesc Deşi Lupul i-ar fi dorit pe oameni veşnic tineri, câştig de cauză are cel de la doilea cosmocrat, Coiotul, care invocă raţiuni de ordin estetic („Sunt mai frumoşi la bătrâneţe!”), iar Lupul se vede nevoit să admită că argumentul tricksterului este întru totul rezonabil Ceea ce încalcă Goethe prin actul său întârziat nu este o lege aşa-zis universală a eticii sau a esteticii; el lezează, de fapt, o anume idee despre rânduială În condiţiile în care ordinea umană este înţeleasă ca fiind o copie a celei supraumane, hybris-ul lui Goethe pare că atentează nu numai la ordinea convenţională a oamenilor, ci şi la însăşi armonia lumii, pe care cea dintâi se întemeSimion Mehedinţi şi coincidenţa dintre frumos şi bine iază Dar o astfel de reprezentare a ordinii aduce mai degrabă cu concepţia românească decât cu starea de spirit a romantismului german, care valorifică ceea ce la noi ar putea trece lejer drept neorânduială şi depravare cosmică Simion Mehedinţi cântăreşte aici moralitatea unui Goethe folosind ca măsură viziunea românească asupra rânduielii Aceasta este însă o altă discuţie Conform modelului estetist, criteriul de decizie asupra binelui este emoţia estetică, viaţa însăşi construindu- se aidoma unei opere de artă Şi această a doua dimensiune, venită în complementaritatea celei dintâi, este generos ilustrată în creaţiile populare Dacă păcatul, în perspectiva rigorismului moral, poate să urâţească întreaga natură, în această a doua perspectivă, a estetismului, întâlnim situaţia surprinzătoare în care omul păcătos este graţiat pe temeiul faptului că iubirile sale vinovate au ca obiect frumuseţea: „De-oi muri în iad oi mere C-am iubit câte-o muiere, Ba eu cred că-n rai m-or duce C-a fost gura lor prea dulce” „Ce-i frumos şi lui Dumnezeu îi place”, spune proverbul estetismului, cu sensul voalat că Dumnezeu îngăduie păcatul în condiţiile în care acesta e motivat de o anume propensio, înclinaţia naturală către frumos Exemplul de mai sus instituie, prin urmare, cazul opus şi totodată complementar, în care TEME FILOSOFICE ÎN CULTURA POPULARĂ ROMÂNEASCĂ cosmosul românesc este etic în măsura în care este estetic De data aceasta, esteticul este cel care implică eticul Numai o astfel de implicaţie dublă putea să producă, în imaginarul colectiv românesc, un personaj de tipul Sfintei Vineri, care combină în mod original austeritatea monahală (rigorismul moral) cu prerogativele zeiţei frumuseţii (estetismul) Simion Mehedinţi şi coincidenţa dintre frumos şi bine NOTE Simion Mehedinţi, Creştinismul românesc: adaos la caracterizarea etnografică a poporului român, Bucureşti, Cugetarea – Georgescu Delafras, , cap X Marcel Olinescu, Mitologie românească, ediţie critică şi prefaţă de I Oprişan, Bucureşti, Saeculum I O, [ ], p Antologie de folclor din Maramureş, vol I, Poezia, redactor responsabil Ion Chiş Şter, Cuvânt înainte de Mihai Pop, Baia Mare, Asociaţia Etnografilor şi Folcloriştilor din Judeţul Maramureş, , p Dochiţa Împărătiţa, Bucureşti, Minerva, , pp – Ovidiu Papadima, O viziune românească a lumii: studiu de folclor, Bucureşti, „Bucovina” I E Toroutiu, , cap „Puritate” Folclor din Oltenia şi Muntenia, I, Cuvânt înainte de Tudor Arghezi, Bucureşti, Editura pentru Literatură, , p Folclor din Transilvania, III, Bucureşti, ELU, , p Fluierul fermecat, păstorul liturgic şi ideea de rânduială De la ordinea umană la ordinea divină n vechi model de explicare a culturilor recurge la distincţia dintre apolinic şi dionisiac, introdusă de Nietzsche în Naşterea tragediei Conform acestei înţelegeri dihotomice, culturile apolinice (numite astfel de la Apollo, zeul soarelui) s-ar caracteriza prin raţiune, autocontrol, ordine, în vreme ce culturile dionisiace (Dionysos fiind zeul vegetaţiei) pun accentul pe iraţional, pe instinctual şi pe anarhic În termenii psihologiei, culturile apolinice se situează preponderent în planul luminos al conştiinţei, în timp ce culturile dionisiace valorizează mai curând zonele tenebroase ale inconştientului Reconstituind povestea fluierului în cultura arhaică românească, prin comparaţie cu destinul lui în Grecia antică, ceea ce obţinem este o imagine inegală Deşi ambele culturi pot fi considerate, U TEME FILOSOFICE ÎN CULTURA POPULARĂ ROMÂNEASCĂ conform înţelegerii simplificate de mai sus, predominant apolinice, percepţiile lor asupra fluierului sunt mai degrabă opuse În cultura română veche, fluierul pare a fi un instrument solar, în vreme ce în cultura greacă antică muzica auletică ţine de resorturile întunecate ale inconştientului O primă posibilă explicaţie a acestei aprecieri opuse rezidă, cred eu, în provenienţa elementului cultural, reglementată la nivel mitologic Cea mai veche referire grecească la fluier se găseşte în Iliada [X], unde instrumentul se face auzit din tabăra adversă, a troienilor Fluierul este, aşadar, un obiect de import, nu în ultimul rând – instrumentul muzical al inamicului, un obiect străin şi neliniştitor Nici acest element cultural nu a fost cruţat, din câte se pare, de acea tendinţă care, în raportul dintre „noi” şi „ceilalţi”, alungă în zona iraţionalului şi a dezordinii comportamentul străin ce nu se conformează schemelor „noastre” – considerate raţionale –, adică ordinii noastre Într-o comunitate tradiţională, atât invenţiile culturale, cât şi elementele de împrumut sunt, în general, validate la nivel mitic Mitul poate legitima elementul cultural sau, dimpotrivă, îl poate submina Discursul mitic este la fel de străveziu ca discursul copiilor: nu ştie să mintă El, de regulă, discreditează elementul străin care nu îşi găseşte loc în schema tradiţională, adică în modelul dominant de autopercepţie – în setul de opinii pe care cultura şi le-a construit despre ea însăşi Iar cultura greacă veche, prin curentele ei dominante de gândire, se plasa în zonele raţionale, ale spiFluierul fermecat ritului Nu este de neînţeles, aşadar, că fluierul a fost evacuat din cetatea raţiunii şi izgonit pe maidanele trăirilor primitive Asociat cu zeul trac Dionysos şi cu frenezia bahică, fluierul a ajuns să fie considerat un instrument al senzorialului dezlănţuit, judecat prin contrast cu lira lui Apollo, care era prin excelenţă un instrument al raţiunii, al ordinii, al frumuseţii pure În Republica [III, e, a], Platon nu îngăduie prezenţa fluierului în cetate, aşa cum nu o îngăduie nici pe cea a poeţilor În discuţia despre muzică, Socrate îi spune lui Glaucon: „beţia, moliciunea, trândăvia sunt cât se poate de nepotrivite pentru paznici [ ] Te-ai sluji de astfel de armonii, prietene, pentru oamenii războinici?” Statutul declasat al fluierului în cultura greacă antică se regăseşte în chiar miturile sale etiologice Pindar, în Odele pythianice [XII], povestea, de pildă, cum fluierul a fost inventat de zeiţa Athena, din dorinţa de a imita plânsul strident al lui Euryale, una dintre gorgone, la moartea surorii sale Medusa – creatura htoniană decapitată de Perseu Fluierul este, astfel, conectat la lumea subpământeană, dar este asociat şi cu bocetul În lexiconul său din secolul V î Hr , Hesychios din Alexandria explică cuvântul trac „torélle” ca fiind: epiphónema threnetikón syn aulo Thrakikón (cântec trac de jale cu fluier) Iată de ce Socrate îi spune lui Glaucon: „nu ne trebuie bocete TEME FILOSOFICE ÎN CULTURA POPULARĂ ROMÂNEASCĂ şi jelanii în rostire” [III, d] După ce Athena s-a debarasat de fluier, nemulţumită de faptul că îi contorsiona figura, instrumentul este găsit de satirul frigian Marsyas, care se încumetă să îl provoace pe Apollo la o competiţie: fluier contra liră Arbitri le-au fost muzele, care se declară încântate de ambele prestaţii În final însă, Apollo propune o probă suplimentară: Marsyas trebuie să procedeze asemenea lui, adică să cânte în acelaşi timp şi din voce, şi din instrument Marsyas pierde şi este pedepsit cu cruzime Fluierul este un instrument străin folosit în cultul unui zeu de import, Dionysos, iar unul dintre însoţitorii dezlănţuiţi ai acestuia, satirul Marsyas, a avut neobrăzarea să creadă că se poate întrece cu lira apoliniană Este un instrument iraţional, necontrolat, asociat cu extazul mistic, cu bucuria simţurilor şi cu cântecul de jale al tracilor Dispreţuind fluierul, Platon nu este original defel, după cum singur mărturiseşte: „Nu facem nimic nou, prietene, [ ] judecându-l pe Apollon şi instrumentele sale mai presus de Marsyas şi instrumentele lui” [ e] În spiritul aceleiaşi tradiţii, Aristotel, în Politica [ a– b], este de părere că fluierul nu trebuie introdus în educaţie, iar asta întrucât nu conduce la virtute Deşi se spune că zeiţa inteligenţei a aruncat instrumentul datorită faptului că îi distorsiona frumoasele trăsături, e mult mai probabil, crede Aristotel, să-l fi aruncat datorită faptului că educaţia muziFluierul fermecat cală prin intermediul fluierului nu produce inteligenţă Ceva mai târziu, de la Aristides Quintilianus aflăm că Pitagora şi-ar fi sfătuit discipolii ca atunci când aud un aulos să-şi spele urechile pentru a-şi curăţa sufletele de impulsurile iraţionale Fluierul, ar fi spus Pitagora, slujeşte acel lucru care ne stăpâneşte partea cea mai de jos, în timp ce lira este iubită de cel care se îngrijeşte de natura sa raţională La urma urmei, întrecerea dintre Apollo şi Marsyas, cu final dramatic pentru silen, exprimă o veche tensiune, cea dintre raţiune şi emoţie, precum şi preferinţa culturii greceşti pentru zonele raţionale şi clare ale fiinţei umane, pentru echilibru şi autocontrol Am văzut, aşadar, cum obiectul străin, asociat cu un zeu de import (Dionysos) şi cu alaiul destrăbălat al acestuia, este compromis la nivel mitologic întrucât nu se încadrează în modelul cultural dominant, al frumuseţii, armoniei şi raţionalităţii Deşi „invenţia” Atenei a făcut din aulos un instrument grecesc, nu a reuşit să facă din el şi unul raţional Dispreţul zeiţei pentru propria-i născocire, care îi urâţea trăsăturile, spune că obiectul nu poate fi asociat nici cu frumuseţea, nici cu înţelepciunea Mitologia românească oferă o cu totul altă perspectivă asupra fluierului Conform unei legende , instrumentul a fost creat de Dumnezeu însuşi, atunci când era păstor pe pământ, şi a fost ascuns sub lâna oii pentru a fi găsit de ciobani la vremea tunsului Fluierul este, astfel, plasat printre lucrurile divine, iar atribuţiile lui sacre sunt validate de o varietate de mituri etiologice Prin faptul că Dumne TEME FILOSOFICE ÎN CULTURA POPULARĂ ROMÂNEASCĂ zeu a fost cândva cioban, ocupaţia păstorului este ea însăşi sacralizată, de unde şi reglementarea acesteia printr-o serie de interdicţii care promovează castitatea De pildă, între Sfântul Gheorghe şi Sf Ilie, ciobanii aveau interdicţia de a coborî în sat pentru a se atinge de femei Puritatea ciobanului trebuia să asigure fertilitatea oilor, iar această reglementare nu are nicio legătură cu practicile dionisiace de fertilizare, în cadrul cărora se practica promiscuitatea ritualică Dacă în Grecia antică se considera că fluierul acţionează împotriva celor cereşti şi pure, conform credinţelor românilor acesta este singurul instrument permis în postul mare, când petrecerea şi cântecul sunt prohibite: „Numai a cânta din fluier, zice că nu e păcat”, citim în culegerea Elenei Niculiţă-Voronca O a doua posibilă explicaţie pentru valorizările opuse ale fluierului în Grecia şi în cultura arhaică românească ţine de religie O analogie precum cea amintită anterior, între păstorul lumesc şi Păstorul ceresc, nu a funcţionat în religia grecilor, chiar dacă avem şi acolo un păstor al turmelor divine: Hermes Există însă un mit secundar, care spune că Hermes ar fi inventat nu numai lira, ci şi fluierul, pe care i l-ar fi cumpărat Apollo, dându-i în schimb caduceul Dar acest mit, deşi apare în imnurile homerice, nu a câştigat mare audienţă, şi numai accidental îl găsim pe Hermes în compania fluierului, într-o situaţie care are legătură cu inconştientul, iar nu cu raţiunea: zeul, deghizat în păstor, se foloseşte de instrument pentru a-l adormi pe Argus şi a o fura pe Io La români, caFluierul fermecat racterul sacru al fluierului este dat, prin urmare, de faptul că Dumnezeu însuşi l-a creat şi îl întrebuinţează O „Colindă a Păcurariului” spune: „Da’ la oi cine şedea? Şedea Dzeu şi Dumnezeu, Cu fluierul pe tureac Şi cu mâna la baltag” Aşa cum lira era, la greci, marca lui Apollo, aşa este aici fluierul semnul distinctiv al lui Dumnezeu Într- o legendă populară , Eva îşi blestemă feciorul, spunându- i că îl va ierta abia atunci când va reuşi să se coboare în adâncul pământului şi să se ridice în înaltul cerului Ca semn că a reuşit să ajungă atât de sus, cel blestemat îi aduce mamei sale fluierul de aur de pe masa lui Dumnezeu Ea recunoaşte obiectul, şi fiul este iertat Acest instrument dionisiac anarhic, privit cu dispreţ de zeii olimpieni şi cu circumspecţie de filosofi, la români este un obiect sacru, un obiect care, în anumite situaţii, poate deveni chiar un substitut al crucii Într-o baladă culeasă în Ţara Zarandului, Păcurari străini, care urmează scenariul Mioriţei, ciobănaşul care îşi organizează ultimul rit de trecere dă următoarea dispoziţie: „Şi-n loc de cruciţă, Puneţi fluieriţă” Asemenea crucii, fluierul are competenţe apotropaice La Marcel Olinescu citim că era folosit în ajun de Sfântul Gheorghe pentru a alunga duhurile rele şi TEME FILOSOFICE ÎN CULTURA POPULARĂ ROMÂNEASCĂ a feri vitele de vrajă Asimilarea crucii cu fluierul nu este nici întâmplătoare, nici deplasată câtă vreme acesta din urmă stă în folclorul românesc drept un veritabil simbol axial, un intermediar între lumi: cântecul fluierului mijloceşte între om şi divinitate, între om şi entităţile htoniene, între om şi animale, între cei vii şi cei morţi Fluierul face din posesorul său un individ iniţiat, căruia i s-au deschis lumi invizibile, magice sau inaccesibile O legendă spune că Sfântul Ilie, emisar al lui Dumnezeu, umbla prin lume după diavol, să-l deposedeze de un tun cu care acesta producea pagube, dar nu reuşea să-l vadă, întrucât diavolul are capacităţi criptice, se ascunde până şi în piatră Îl vede însă un cioban care cântă din fluier Aici, fluierul nu este un simplu accesoriu muzical, ci este chiar organul clarviziunii Tot un cioban care cântă din fluier este cel care îi indică lui Negru-Vodă locul de mănăstire şi de pomenire pe care acesta îl căuta Mitul grecesc secundar, în subtilitatea sa, arată că Hermes ar fi primit în schimbul fluierului tocmai caduceul, adică simbolul puterilor sale mijlocitoare – o axis mundi în mâna zeului psihopomp Fluierul însuşi se bucură în folclorul românesc de prestigiul unui mediator axial între cele trei regiuni ontice principale: lumea infernală, lumea oamenilor şi lumea divină El mijloceşte relaţia individului cu spiritele infernale, cu dracii, cu ielele, dar şi cu divinitatea În legenda cu caracter etiologic Tămâia şi fluierul, antologată de Elena Niculiţă-Voronca , Dumnezeu este practic constrâns de legile dăruirii să-i cedeze Fluierul fermecat protagonistului fluierul, după ce acesta descoperise tămâia şi i-o oferise în dar Ofranda eroului către Dumnezeu este tămâia, iar contradarul lui Dumnezeu este fluierul Cele două, tămâia şi fluierul, au rolul de a stabili şi consfinţi legătura dintre om şi divinitate O altă caracteristică a fluierului, care ţine tot de virtuţile sale mediatoare, este aceea că reconstituie starea primordială, starea de graţie, prin asocierea simbolică (o asociere care se produce chiar la nivelul obiectului) a elementului masculin cu cel feminin Se spunea ironic despre Krishna că ademeneşte ţărăncuţele cu fluierul De fapt, prin cântecul său, Krishna evoca unitatea stării de graţie, unitatea primordială dintre Shiva şi Shakti, principiul masculin şi principiul feminin Asemenea ţărăncuţelor fermecate de fluierul păstorului divin, care lucra în numele unui panerotism, al unui atracţii de nivel cosmic, personajele feminine ale basmelor româneşti sunt uneori confiscate iremediabil de un fluier – de pildă în Ciobănaşul cel isteţ sau în Palatul de cleştar, unde împăratului i se prescrie să-şi mărite fata doar cu acel fecior care, zicând din fluier, îi va preschimba acesteia părul în aur Fluierul este un obiect solar în folclorul românilor, deşi efectele pe care le produce în jur sunt misterioase, inexplicabile pe calea raţiunii, aşa cum misterioase sunt, în acelaşi folclor, şi raţiunile lui Dumnezeu Cântecul său orfic nu putea fi bine primit într-o cetate în care nu se caută muzica cea mai plă TEME FILOSOFICE ÎN CULTURA POPULARĂ ROMÂNEASCĂ cută, ci muzica cea mai corectă [Legile II: b] Dacă Platon nu a permis accesul poeziei în cetatea sa ideală este şi din cauza faptului că prin gura poetului vorbeşte zeul, aşa cum spunea Socrate în Ion Poetul nu are ce căuta într-o astfel de citadelă a raţiunii: el nu îşi mai aparţine, este purtătorul adormit al unei forţe impenetrabile Dar aceasta nu înseamnă că ţăranul român nu s-ar conduce, precum Platon, după un model al măsurii şi raţiunii Ambii sunt seduşi de ordine, cu diferenţa că ceea ce propune Platon în Republica este ordinea umană, în vreme ce mentalitatea populară românească se lasă condusă de ceea ce consideră că este ordinea divină, care nu poate fi întotdeauna înţeleasă prin procedeele raţiunii umane Poate fi şi acesta unul dintre motivele pentru care miturile Greciei şi filosofii ei au discreditat fluierul trac: se supunea unui alt tip de raţiune şi propunea un alt tip de ordine Găsim însă, la Pausanias , o elegantă soluţie de reconciliere a fluierului cu zeul-soare: fluierul căzut din mâna celui ucis este purtat pe apele fluviului Marsyas (rezultat, după Ovidius, din lacrimile nimfelor care au plâns moartea silenului), până când, în cele din urmă, este găsit de un păstor şi oferit ca jertfă lui Apollo, într-un templu din Sicyon Fluierul fermecat NOTE Modelul a fost speculat, printre alţii, de Ruth Benedict: Patterns of Culture, Boston, Houghton Mifflin, [ ], în special cap IV şi VI „Aulos”/„auloi” (lat „tibia”) denumeşte în limba greacă un tip special de fluier, prevăzut lateral cu patru sau mai multe găuri (trémata) Adesea este constituit din două tuburi Pentru informaţii privind tipurile de aulos şi semnificaţia lui culturală, vezi: Thomas J Mathiesen, Apollo’s Lyre: Greek music and music theory in antiquity and the Middle Ages, University of Nebraska Press, , pp – Pasajele din Republica urmează ediţia Platon, Opere V, în traducerea lui Andrei Cornea, Bucureşti, Editura Ştiinţifică şi Enciclopedică, Hesichii Alexandrini Lexicon, Editionem minorem, curavit Mauricius Schmidt, Jenae, Sumptibus Hermanni Dufftii (Libraria Maukiana), , p Preferinţa grecilor pentru muzica vocală ţine şi de faptul că aceasta, spre deosebire de cea pur instrumentală, este capabilă să producă un discurs inteligibil, adresat raţiunii Pentru versiunile cele mai cunoscute ale întrecerii dintre Apollo şi Marsyas: Diodor Siculus, Bibliotheca, III, – ; Ovidius,Metamorfoze, VI, – De Musica [II, : – ], în Greek Musical Writings, vol II, Harmonic and Acoustic Theory, edited by Andrew Barker, Cambridge, Cambridge University Press, , p TEME FILOSOFICE ÎN CULTURA POPULARĂ ROMÂNEASCĂ Ovidiu Bârlea, Mică enciclopedie a poveştilor româneşti, Bucureşti, Editura Ştiinţifică şi Enciclopedică, , p Elena Niculiţă-Voronca, Datinele şi credinţele poporului român, vol I, ediţie îngrijită de Victor Durnea, Studiu introductiv de Lucia Berdan, Iaşi, Polirom, [ ], p Ovidius,Metamorfoze, I, – Elena Niculiţă-Voronca, Datinele şi credinţele poporului român, vol I, ed cit , p Elena Niculiţă-Voronca, Datinele şi credinţele poporului român, vol II, ed cit , p Ioan Şerb şi Domiţian Cesereanu, Folclor din Ţara Zarandului, în Folclor din Transilvania Texte alese din colecţii inedite, I, Cuvânt înainte de Mihai Beniuc, Bucureşti, Editura pentru Literatură, Marcel Olinescu,Mitologie românească, ediţie critică şi prefaţă de I Oprişan, Bucureşti, Saeculum I O , [ ], p Elena Niculiţă-Voronca, Datinele şi credinţele poporului român, vol I, ed cit , p Elena Niculiţă-Voronca, Datinele şi credinţele poporului român, vol II, ed cit , pp – Pausanias, Descrierea Greciei, „Revenirea dintru fiinţă” şi basmele nemuririi la români inereţe fără bătrâneţe şi viaţă fără de moarte”, în varianta consemnată de Ispirescu, este, după Noica , basmul care exprimă în modul cel mai adecvat fiinţa ca arhetip în versiune românească şi, totodată, contrastul dintre devenirea oarbă – devenirea pentru devenire – şi devenirea cu sens, devenirea întru fiinţă Dar Noica a ales acest basm – singurul fără „final fericit” din folclorul local – şi pentru a ilustra, cred eu, o teză secundară, anume imposibilitatea întoarcerii de la Fiinţă la existenţă Odată revenit în existenţă, Făt-Frumos devine obiect al regresului, al decrepitudinii şi al pieirii Se întâmplă astfel întrucât în sistemul ontologic al devenirii întru fiinţă, odată fiinţa dobândită, întoarcerea la existenţă înseamnă, în fond, involuţie la stadiul de natură brută, supusă unei deveniri iraţionale, obscure În acest caz, Făt-Frumos, odată ce a dobândit Fiinţa, este pierdut „T TEME FILOSOFICE ÎN CULTURA POPULARĂ ROMÂNEASCĂ pentru lume Miza mea este evaluarea unui posibil cadru teoretic care să-i permită eroului arhetipal întoarcerea în lume cu tot cu Fiinţa pe care tocmai a dobândit-o – obiectiv în vederea căruia voi recurge la conceptul de „revenire dintru fiinţă”, propus de Alexandru Surdu în Comentarii la rostirea filosofică * Traseul circular al eroului arhetipal se compune din cinci secvenţe standard, care se regăsesc în basmele româneşti şi (parţial) în literatura mitologică a lumii Concepţia miraculoasă anunţă un destin exemplar Conform acestui motiv de largă ocurenţă în mitologii şi în religii, cel încă nenăscut îşi datorează prezenţa unei conjuncturi magice, supranaturale, care se sustrage legilor firii Copilul urmează să se nască fie din fecioară, fie dintr-un cuplu care a depăşit demult vârsta procreării, cum este cazul lui Ioan Botezătorul, fie prin intermediul unui vis (de pildă, regina Mahā Māyā, mama lui Buddha, visează că un elefant alb, coborât din cer, pătrunde în trupul ei prin partea dreaptă ) Concepţia miraculoasă se poate produce şi prin ingestia unor fructe care simbolizează fertilitatea (rodiile sau migdalele), cum este cazul naşterii lui Attis, în mitul frigian În mitologia chineză, foarte mulţi zei, semizei şi eroi s-au născut după ce mamele lor au experimentat un fenomen neobişnuit Acestea au rămas însărcinate în diferite „Revenirea dintru fiinţă” şi basmele nemuririi moduri inexplicabile în ordine naturală: au mâncat un ou, s-au expus la soare, au băut apă divină, au înghiţit perle, au mâncat anumite fructe (măceşe), au visat că mănâncă din soare, au întâlnit un animal divin (dragonul), au atins un anumit copac ş a m d În basmele românilor, protagonistul (protagonista) este adesea conceput(ă) într-un mod straniu, misterios În „Ciobănaşul cel isteţ sau ţurloaiele blendei”, împărăteasa rămâne însărcinată în timp ce visează că mănâncă un măr În „Făt Frumos cel rătăcit”, femeia sterilă intră în posesia mărului prin intermediul unui vrăjitor În „George cel viteaz”, împărăteasa visează un balaur care goneşte o porumbiţă În fine, în „Tinereţe fără bătrâneţe şi viaţă fără de moarte”, cuplul imperial recurge la leacurile unui vraci În culisele acestui motiv se află ideea că cel care urmează să vină în lume este scos de sub legile existenţei, ale naturii în primul rând, întrucât traseul său duce la împlinire un plan divin, soteriologic Chiar în condiţiile în care copilul nu este o hierofanie propriu-zisă, concepţia miraculoasă reprezintă indiciul învestirii sale în calitate de model exemplar pentru toţi ceilalţi membri ai comunităţii Cea de a doua secţiune a basmului, revolta prenatală, este, din câte se pare, un motiv străin altor mitologii Copilul nenăscut refuză să intre în lume în lipsa unui scop corespunzător, adică în lipsa a ceea ce ar putea să confere un sens superior existenţei sale Există, ce-i drept, relatări mitologice potrivit că TEME FILOSOFICE ÎN CULTURA POPULARĂ ROMÂNEASCĂ rora eroul îşi organizează el însuşi modul în care urmează să apară pe lume Mwindo, eroul comunităţii Nyanga din Africa Centrală, refuză să se nască în manieră tradiţională, alegând să călătorească prin trupul mamei sale şi să se ivească prin degetul mijlociu al mâinii ei drepte În mod similar, un mit al comunităţii Tlingit din Alaska relatează că tricksterul Yêl (Corbul) îşi programează minuţios atât concepţia (miraculoasă), cât şi ambianţa naşterii, refuzând să vină pe lume până nu îşi vede condiţiile îndeplinite O legendă tibetană spune că învăţatul yogin Thangtong Gyalpo s-a opus naşterii sale vreme de de ani, datorită ignoranţei acestei lumi, pe care o cunoştea din existenţele anterioare În prelungita perioadă intrauterină, el ar fi meditat pentru bunăstarea tuturor fiinţelor din lume S-a născut totuşi, la vârsta de de ani, cu părul alb, după care a început imediat să-şi transmită învăţăturile În nici unul dintre cazurile relatate anterior copilul nu solicită o promisiune existenţială în schimbul venirii sale pe lume Revolta prenatală nu este însoţită şi de o constrângere a ursitei, aşa cum se întâmplă în basmul românesc comentat de Noica, unde eroul acceptă să se nască numai în urma promisiunii ferme conform căreia va primi nemurirea Analog, într-un basm atestat în Muntenia şi antologat de Ovidiu Bârlea (Cu Cazarkina) , sarcina împărătesei depăşeşte cu mult cele nouă luni decente, dar copilul nu vrea să se nască, în ciuda tuturor doctorilor, moaşelor şi babelor la care a recurs cuplul imperial Nu se va naşte până când împăratul, „Revenirea dintru fiinţă” şi basmele nemuririi sfătuit de o bătrână cu puteri magice, nu îi promite ceea ce are el însuşi pe suflet Împăratul este invitat, aşadar, la introspecţie, iar fiul este predestinat să continue şi să împlinească destinul tatălui Motivul copilului care refuză naşterea, deşi se regăseşte – sporadic – în alte mitologii, nu conţine, aşadar, momentul-cheie al târgului şi făgăduielii existenţiale Nici în literatura străină lucrurile nu stau diferit Motivul rebeliunii prenatale se conturează cu cazul lui Tristram Shandy, eroul lui Laurence Sterne din , care reuşeşte să se nască abia în volumul al treilea dintre cele nouă rezervate vieţii şi reflecţiilor sale – The Life and Opinions of Tristram Shandy, Gentleman Subiectul revine în literatura germană, în episodul naşterii lui Oskar, eroul romanului lui Günter Grass din , Die Blechtrommel Oskar acceptă să vină pe lume numai în momentul în care mama sa îi promite o tobă de tinichea E drept că personajul consimte la propria-i naştere doar în urma unei promisiuni ferme, dar această făgăduială nu este una de natură să-l angajeze total, existenţial În plus, obiectul promisiunii nu suprimă legile existenţei înseşi, aşa cum o face nemurirea În momentul în care îşi primeşte jucăria, la cea de-a treia aniversare, Oskar ia decizia să nu mai crească, să rămână, aşadar, la vârsta de trei ani Dintr-un simbol al ludicului şi al copilăriei eterne, toba de tinichea devine, astfel, un substitut al infantilismului şi al manipulării Motivul copilului refractar la lume este prelucrat până la ultimele sale consecinţe, destul de sordide, în TEME FILOSOFICE ÎN CULTURA POPULARĂ ROMÂNEASCĂ literatura franceză, la Pascal Bruckner, în romanul Le divin enfant ( ) O viitoare mamă decide că timpul este un element mult prea preţios pentru a-şi lăsa copiii nenăscuţi să lenevească în perioada prenatală Aceştia sunt educaţi intrauterin, prin metode tehnice sofisticate, şi asistaţi de cei mai prestigioşi oameni de ştiinţă ai lumii Citind ziarele şi informându- se asupra lumii în care urmează să se nască, Louis decide că nu dispune de o motivaţie suficient de puternică să-şi părăsească actualul sediu protejat şi să vină pe lume Timp de câţiva ani – vreme în care mama sa trebuie să-i suporte, în mod concret, fizic, expansiunea –, Louis se antrenează în polemici cu lumea academică; ajuns la o formă stranie de înţelepciune, consideră că viaţa nu merită trăită şi pledează pentru întoarcerea întregii omeniri în uterul matern, pe care el nu are de gând să-l părăsească vreodată Louis gândeşte, raţionează, este considerat chiar un geniu, el este, dar nu este în lume, de vreme ce nu a experimentat-o niciodată cu simţurile Bizara sa „trăire” ia sfârşit în momentul în care se îndrăgosteşte de o fată căreia îi dădea meditaţii Căzut în senzorial, dar într-un senzorial grosier, primitiv, lipsit de ceremonia emoţiei, Louis îmbătrâneşte instantaneu şi piere, resorbindu-se în uterul matern Numai în versiunile româneşti ale acestui motiv eroul nenăscut îşi constrânge ursita, mai mult, o constrânge în vederea obţinerii unui destin excepţional, care nu i-a mai fost dat vreunui muritor Tatăl este presat să încheie o învoială care, pentru feciorul său, „Revenirea dintru fiinţă” şi basmele nemuririi are toate caracteristicile unui târg existenţial Făt- Frumos acceptă să intre în existenţă numai în schimbul a ceva ce contrazice existenţa însăşi: nemurirea Faptul ar merita o atenţie specială În cele trei cazuri amintite anterior, copilul refuză să vină în lume datorită unui viciu al lumii înseşi: Tristram nu vrea să se nască în „cea mai rea dintre lumile posibile” (trimitere ironică la formula lui Leibniz); Oskar are ghinionul de a se naşte în perioada expansiunii naziste, iar Louis este nemulţumit de violenţele şi barbariile despre care citeşte prin ziare Toţi trei s-ar fi născut fără scandal dacă lumea li s-ar fi părut cât de cât convenabilă; „lumea” – în sens de existenţă transformată de om: structuri sociale, instituţii, sisteme politice, tehnică ş a m d Doar în cazul basmului românesc întâlnim situaţia în care alcătuirea lumii – rea sau bună – nu interesează Copilul care refuză să se nască nu vine cu problema situării sale în lume, într-o alcătuire umană provizorie şi precară, oricum failibilă, ci a situării sale în kosmos (în sensul grecesc al termenului) – într-o ordine care o reflectă pe cea supraumană Tristram Shandy, nenăscut, considera că lucrurile ar fi fost mult mai simple şi mai plăcute dacă ar urma să se nască într-o familie cu ranguri şi bogăţie Făt-Frumos, nenăscut, rămâne indiferent la promisiunile de rang şi avere, adică la puterea lumească Ceea ce îl interesează este împlinirea sa la nivel de predestinare kosmică Aceasta este, de altfel, şi principala preocupare a gândului românesc, aşa cum transpare el din basmele fantastice, unde atitu TEME FILOSOFICE ÎN CULTURA POPULARĂ ROMÂNEASCĂ dinea socială este absentă sau ocupă un loc cel mult secundar Cea de-a treia secvenţă a basmului este constituită de traseul iniţiatic al eroului exemplar, itinerar care, în termenii lui Noica, porneşte de la existenţă pentru a ajunge la Fiinţă Este, de fapt, drumul devenirii întru fiinţă, căci eroul străbate lumea devenirii oarbe, a devenirii întru devenire, cu care se confruntă şi pe care o învinge, dar fără să o distrugă Eroul pleacă dintr-un spaţiu efemer, perisabil, în care fiinţa este precară, în calitate de fiinţă a lucrurilor, pentru a dobândi fiinţa statornică, fiinţa ca fiinţă Faptul că Făt-Frumos, plecând la drum, îşi împarte averea soldaţilor semnifică renunţarea nu la bogăţie, ca atare, ci la persona, la masca socială, un motiv recurent al tuturor mitologiilor Pentru a ajunge la esenţe, eroul trebuie să se debaraseze de aparenţe Ghilgameş, de pildă, plecat în căutarea nemuririi, renunţă la avere şi la glorie Reprezentările eroului gol, în lupta cu monstrul, semnifică acelaşi lucru: Tezeu, de exemplu, în reprezentări din secolul î Hr se confruntă gol cu Minotaurul La fel este reprezentat Heracles, căsăpind Hydra De asemenea, Sigurd, în confruntarea cu dragonul Fafnir Când intră în trupul zeiţei Hine-nuite- po (Marea Fiică a Nopţii) pentru a-i smulge inima, adică nemurirea, Māui, eroul trickster polinezian, trebuie să-şi abandoneze hainele Eroul se dezbracă, aşadar, de masca socială pentru că ceea ce urmează să dobândească în urma itinerarului său nu are „Revenirea dintru fiinţă” şi basmele nemuririi legătură cu bunurile şi fala lumii Acesta este motivul pentru care Făt-Frumos nu porneşte la drum ca fiu de împărat Intenţia sa este contrară faţă de cea a lui Peer Gynt, de exemplu, care pleacă de acasă cu scopul precis de a deveni împăratul lumii, şi chiar reuşeşte (În cele din urmă însă, Peer Gynt se va întoarce acasă cu mâinile goale, dar împărat peste el însuşi ) Cea de-a patra secvenţă este fiinţarea propriuzisă Obţinerea nemuririi sau a fiinţei ar fi trebuit să fie, după Noica, staţia terminus a întregului efort Traiectul eroului s-a încheiat, strădania i-a fost răsplătită (mission accomplie) Dar lumea fiinţei, în concepţie românească, nu este nici ea fără fisură, nu este stabilă din toate punctele de vedere, de vreme ce îngăduie apariţia unui element dizolvant: dorul Făt-Frumos încalcă interdicţia şi este pierdut pentru lumea spiritului În mod analog, în Ţara Visului , un basm din Rădăuţi, eroul se scaldă în apa interzisă, numită Vama Dragostei, fapt care îl expulzează din lumea Fiinţei şi îl redă devenirii oarbe Tot dorul este cel care îl izgoneşte pe eroul irlandez Oisín (Ossian), ajuns în Tir-na n-Óg (Tărâmul tinereţii) În mitologia românească, dorul pare a fi un daimon de graniţă cu veleităţi psihopompe, care propulsează individul dintr-o lume în alta Pe de o parte, în „lumea de aici”, îl poate duce pe om la moarte („numai dorul nu mai trece,/ până omu-i mort şi rece;/ numai dorul pe pământ/ te duce pân’ la mormânt” ); pe de altă parte, întâlnit în lumea arhetipală, îl azvârle pe indi TEME FILOSOFICE ÎN CULTURA POPULARĂ ROMÂNEASCĂ vid înapoi, în „lumea de aici” Locul interdicţiei funcţionează ca loc al epifaniei, loc în care se arată dorul În basmul românesc, locul oprit – prohibit tocmai pentru că este un loc impur, în care graniţele dintre lumi sunt labile –, datorită statutului său ontologic incert, face posibilă apariţia acestei semidivinităţi eoliene (analogă, oarecum, lui Eros/Cupidon – puer alatus) Când eroul nesocoteşte prohibiţia (şi întotdeauna o face), este amendat şi constrâns (din interior) să se întoarcă în lumea pe care a părăsit-o, unde fie va pieri (cum se întâmplă în Tinereţe fără bătrâneţe şi viaţă fără de moarte), fie se va înscrie în ordinea firească şi casnică a lucrurilor, însurându-se cu o muritoare şi trăind cât îi este dat (ca în Ţara Visului) Dar în ambele situaţii, el se întoarce în lumea devenirii Prin neascultare, aşadar, Făt-Frumos este retrogradat de la o condiţie spirituală (căci fiinţa este o căutare a spiritului) la o condiţie sufletească – ţinta dorului fiind sufletul, al cărui neajuns este Neajuns, întrucât reprezintă, prin simpla sa prezenţă, o neîmplinire Făt-Frumos se împlineşte la nivel spiritual – obţine Fiinţa, dar nu şi sufletesc, iar asta tocmai pentru că, plecând după nemurire, a avut ceva de sacrificat în ordinea sufletului (locul de baştină, familia, neamul) Încălcarea interdicţiei nu face altceva decât să scoată la iveală fisura dintre spiritul şi sufletul său Întoarcerea acasă, traseul invers, este cea de-a cincea secvenţă a basmului În logica discursului lui Noica, odată fiinţa dobândită, întoarcerea la existenţă „Revenirea dintru fiinţă” şi basmele nemuririi nu mai este posibilă decât cu riscul morţii Făt-Frumos se întoarce acasă şi piere Ceea ce a obţinut nu poate fi adus în lume În mod similar, în momentul în care găseşte potirul sfânt, Sir Galahad, cel mai pur dintre cavalerii Graalului, părăseşte această lume, ridicat fiind de îngeri la cer Ossín, întors şi el în lume mânat de dorul de casă, cade de pe calul năzdrăvan în momentul în care eliberează nişte oameni de sub povara unui bolovan greu pe care încercau să îl mute din loc Chiar dacă nu piere imediat, Ossín îmbătrâneşte instantaneu, revine, adică, în lumea devenirii Şi pentru Māui obţinerea nemuririi a fost ultima lui aventură După ce smulge nemurirea din trupul zeiţei şi dă să iasă cu ea în lume, una dintre păsările care îl însoţeau începe să râdă; zeiţa se trezeşte şi suprimă pe loc intrusul Pasărea, adică până şi existenţa simplă, râde de pretenţia eroului de a introduce în lume ceva ce nu se cuvine acesteia În contextul sistemului lui Noica, revenirea dintru fiinţă nu este posibilă, traseul devenirii fiind unidirecţional: existenţa devine întru fiinţă, adică se ridică la fiinţă O întoarcere nu poate fi gândită decât sub forma regresului şi a morţii, iar „Tinereţe fără bătrâneţe şi viaţă fără de moarte”, în varianta lui Ispirescu, ilustrează convingător această situaţie * „Revenirea dintru fiinţă” devine însă posibilă în condiţiile în care este scoasă din sistemul ontologic TEME FILOSOFICE ÎN CULTURA POPULARĂ ROMÂNEASCĂ noician şi situată în unul dialectico-speculativ, în care fiinţa nu mai reprezintă un capăt de drum fără întoarcere Sistemul propus de Alexandru Surdu are la bază o compartimentare pentadică: Subsistenţa, Existenţa, Fiinţa, Realitatea şi Existenţa reală (sau lumea) Subsistenţa (lat subsisto, – istere = a sta ferm dedesubt, a susţine) este ceea ce stă la baza Existenţei, ceea ce o susţine într-un fel sau altul făcând-o posibilă Ideile de Big Bang, de haos primordial şi de pulsaţie cosmică sunt, de pildă, metafore ale Subsistenţei, care nu este perceptibilă prin intermediul simţurilor Existenţa (lat exsisto, – ere = a apărea, a se ivi, a se arăta) este lumea obiectelor naturale, compusă din ceea ce poate fi experimentat cu simţurile Ea este situată în spaţiu şi în timp, fiind perceptibilă senzorial Fiinţa este gândirea însăşi, în virtutea unei echivalenţe fiinţă/ gândire care debutează în filosofia occidentală cu Parmenide Fiinţa este ceea ce este, prin contrast cu ceea ce există Obiectele există, dar nu sunt Fiinţa este, dar nu există, întrucât nu este perceptibilă senzorial Odată cu Fiinţa, se face trecerea de la cele ce există la ceea ce poate fi gândit despre cele ce există Realitatea este concepţia despre Existenţă prin intermediul Fiinţei Fiinţa se întoarce asupra Existenţei şi emite judecăţi despre aceasta Realitatea presupune, prin urmare, o revenire dintru Fiinţă, dar cu Fiinţă cu tot Ea înseamnă orientarea Fiinţei către Existenţă, dar nu o întoarcere propriu-zisă în aceasta, în existenţa brută Realitatea, cu teoriile şi disciplinele ei, cuprinde, aşadar, printre altele, idei referitoare la adevăr, frumos, „Revenirea dintru fiinţă” şi basmele nemuririi bine, dreptate, libertate În cele din urmă, Existenţa (existenţa brută) este transformată prin intermediul Fiinţei şi al Realităţii în Existenţă reală, cel de-al cincilea compartiment Altfel spus, Existenţa reală este Existenţa transformată de om prin intermediul Fiinţei (al gândirii) şi al Realităţii (al ideilor şi teoriilor despre Existenţă) Dacă Existenţa este populată de obiecte (de ceea ce este dat), Existenţa reală este populată de lucruri (obiecte prelucrate de om) Revenirea dintru fiinţă înseamnă, la urma urmei, trecerea de la Fiinţă la Realitate, şi apoi la Existenţa reală (la lume), cu fiinţă cu tot Subsistenţa sub +sistere; ceea ce stă dedesubt, la baza existenţei (principiul, cauza, fundamentul) Existenţa ex + sistere; ceea ce se arată (natura, existenţa brută, aşa cum este experimentată senzorial); totalitatea obiectelor Fiinţa Gândirea Realitatea Produsele gândirii, raportată la subsistenţă şi la existenţă (idei, teorii etc ) Existenţa reală Lumea; existenţa modificată de om în conformitate cu ideile şi teoriile Realităţii; totalitatea lucrurilor (artefactelor) Cele cinci secvenţe ale basmului „Tinereţe fără bătrâneţe şi viaţă fără de moarte” se suprapun peste cele cinci categorii ale sistemului pentadic dialecticospeculativ Concepţia miraculoasă ţine de Subsistenţă, de ceea ce produce Existenţa, o generează sau, pur şi simplu, stă la baza ei Revolta prenatală, cu TEME FILOSOFICE ÎN CULTURA POPULARĂ ROMÂNEASCĂ constrângerea ursitei, vine dinspre existenţa brută care tinde să se depăşească pe ea însăşi prin ceva care îi este superior Traseul iniţiatic este drumul către Fiinţă Dar în momentul în care Făt-Frumos pleacă în căutarea Fiinţei, într-un fel o găsise deja Pascal spusese: „Console-toi: Tu ne me chercherais pas si tu ne m’avais trouvé!” (Pensées, , Section VII, „La morale et la doctrine”), adică: „Nu m-ai căuta dacă nu m-ai fi găsit” – una dintre zicalele preferate ale lui Noica Nu poţi să cauţi în afara ta ceea ce nu ai găsit deja în interiorul tău La capătul traseului iniţiatic, eroul dispune, aşadar, de Existenţă şi de Fiinţă, dar încă nu are Realitatea, întrucât aceasta presupune o interpretare ideală a Existenţei prin intermediul Fiinţei Este ceea ce obţine în cea de-a patra secvenţă a basmului, fiinţarea propriu-zisă, căreia îi corespunde aici Realitatea Eroul vede Existenţa în perspectiva unor noţiuni desăvârşite de Bine, Adevăr, Frumos ş a m d , adică se raportează la Existenţă cu ajutorul Fiinţei Realitatea rămâne însă un teritoriu ideal Eroul nu se situează (încă) în lume Abia în momentul în care încalcă interdicţia se insinuează, odată cu dorul, chemarea Existenţei reale, a lumii Prin urmare, cea de-a cincea secvenţă a basmului, întoarcerea acasă, corespunde Existenţei reale Dacă Realitatea este interpretarea Existenţei prin intermediul Fiinţei, Existenţa reală este schimbarea acesteia din perspectiva Realităţii Revenirea dintru fiinţă se opreşte însă, în acest caz, în teritoriul Realităţii În „Tinereţe fără bătrâneţe şi viaţă fără de „Revenirea dintru fiinţă” şi basmele nemuririi moarte”, versiunea lui Ispirescu, eroul arhetipal eşuează în Existenţa reală, iar aceasta întrucât nu a aşezat nicio punte între Realitate şi lume Avem însă la dispoziţie şi o altă versiune a acestui tip de basm (pe care îl numesc convenţional „basmul nemuririi”), culeasă în Stejăreni, Basarabia: „Luceafărul de seară şi Luceafărul de zi” Povestea, în linii mari, este similară Fiul de împărat porneşte în căutarea Tărâmului fără de moarte Pe drum însă, sfătuit fiind de un sihastru, el nu scoate sabia, ci îşi soluţionează problemele cu existenţa brută recurgând la idei de Bine, de Frumos etc De pildă, balaurul fioros care păzeşte intrarea în palat este întâmpinat cu „Bună-ziua”, iar acesta, de bucurie, întoarce capul şi-l lasă pe erou să treacă Şi în acest caz neascultarea conduce la dor, iar dorul îl azvârle pe erou în Existenţa reală, în lume Dar aici există deja o punte între Realitate şi Existenţa reală, pe care eroul însuşi a creat-o acţionând asupra existenţei brute conform principiilor ideale ale Realităţii: Binele, Frumosul etc Spre deosebire de Făt-Frumos, care a încercat să-şi obţină nemurirea din goana calului său năzdrăvan, fără să lase amprente în lume, fiul de împărat, în traiectul său către Tărâmul fără de moarte, se implică activ în Existenţă: plantează o ghindă, în loc să o lase să îngheţe, ajută viţa de vie să se înmulţească ş a m d Astfel, în momentul în care îşi întâlneşte moartea şi fuge de ea, toate aceste existenţe pe care le-a ajutat (şi în care a intervenit) îi pun la dispoziţie artefacte, adică elemente ale Existenţei TEME FILOSOFICE ÎN CULTURA POPULARĂ ROMÂNEASCĂ reale (un toiag de fier, o sabie ş a ), cu care reuşeşte să ţină moartea la distanţă În final, urmărit, se întoarce la poarta Nemuririi, unde devine obiect al disputei între prinţesa cu care se căsătorise şi Moarte, între fiinţă şi nefiinţă Cele două se iau la întrecere, pentru a vedea cui i se cuvine, de fapt, eroul Mai isteaţă, de vreme ce locuieşte în împărăţia Fiinţei, a gândirii înseşi, fata îl transformă într-un măr de aur şi-l aruncă în cer, unde rămâne pentru totdeauna, preschimbat în Luceafărul de seară Spre deosebire de personajul basmului care a inspirat „Luceafărul” lui Eminescu, presat să coboare şi să părăsească lumea fiinţei pentru lumea devenirii, protagonistul basmului din Basarabia urmează în final un traiect invers, al ascensiunii (dar o ascensiune pe care şi-a câştigat-o singur) Fata este, şi de această dată, cea care îl aduce în lumea ei, dar lumea ei nu mai este aici existenţa efemeră, ci fiinţa, spiritul însuşi Amintind întrucâtva de ridicarea lui Sir Galahad la cer (cu deosebirea că vrednicul cavaler, intrând în Paradis, iese din lume), proiectarea feciorului de împărat pe boltă, ca Luceafăr, nu dă seamă, în logica populară românească, de o corupere a identităţii sale iniţiale, ci de o transformare existenţială menită să-l instituie ca model exemplar în ordinea lumii Un basm asemănător – în linii mari, până la un punct – există şi în folclorul unguresc: „Prinţul care căuta Nemurirea” Aşa cum se prezintă textul în versiunea antologată de Andrew Lang, nu regăsim aici implicarea morală a eroului în existenţa brută, „Revenirea dintru fiinţă” şi basmele nemuririi dar, ceea ce este mai important, finalul are o cu totul altă semnificaţie Mânat de dorul lumii părăsite (o melancolie care nu are de-a face cu încălcarea vreunei interdicţii, aşa cum nu are nici în legenda ossianică), prinţul nu pleacă din lumea Fiinţei cu mâinile goale: regina tărâmului, partenera lui, avusese grijă să-i strecoare o sticluţă cu apă vie şi o alta, cu apă moartă Dotat astfel prin exclusiva preocupare a animei, prinţul îşi asigură un drum comod şi o întoarcere convenabilă Odată revenit la poarta Nemuririi, Regina şi Moartea îşi dispută soarta flăcăului, aşa cum se întâmplă şi în povestea din Basarabia Conform pariului dintre cele două, protagonistul va fi azvârlit în sus, iar locul în care urmează să cadă (în Tărâmul Nemuririi sau în afara acestuia) decide apartenenţa eroului „Îl voi arunca sus, în cer – spune Regina –, tocmai până la Luceafărul de dimineaţă, iar dacă va cădea în cetatea mea, al meu să fie Dacă însă va cădea în afara zidurilor, să fie al tău ” Până în acest moment, cele două versiuni ale convenţiei finale (ungurească şi românească) se suprapun Aici însă, eroul revine pe pământ în cădere liberă În momentul în care, purtat de o pală firavă de vânt, voinicul părea să cadă în afara cetăţii, „Regina făcu un salt, îl prinse în braţe şi îl azvârli în palat Apoi le porunci slujitorilor să o alunge pe Moarte din cetate” Finalul fericit este obţinut, astfel, de regina cea voluntară, care îl scoate pe protagonist de sub fatum, corectând în forţă şi cu maximă eficienţă afacerile firii De altfel, basmul unguresc, de la cap la TEME FILOSOFICE ÎN CULTURA POPULARĂ ROMÂNEASCĂ coadă, pare să pună chestiunea nemuririi pe temeiul simplei voinţe, o voinţă îndârjită, obsesivă, de a realiza ceea ce este irealizabil în ordinea firii Fiul de împărat nu este predestinat acestei căutări, nu avem de-a face cu un blestem sau cu o vocaţie, aşa cum se petrec lucrurile în cele două variante româneşti discutate El nu face altceva decât să-i comunice tatălui său, împăratul, o hotărâre luată în urma unei constatări simple: „Ceea ce mă face atât de mohorât este gândul, care mă urmăreşte zi şi noapte, că toţi oamenii, chiar şi regii, trebuie să moară Nu îmi voi regăsi fericirea până ce nu voi afla un ţinut care nu cunoaşte moartea Şi sunt hotărât să nu-mi aflu liniştea până când nu voi descoperi Tărâmul Nemuririi” Traiectul său este lipsit de inerentele încercări ale unui traseu iniţiatic, iar făgăduinţa nemuririi este o chestiune prozaică ce ţine de decizie şi de determinare Voinţa înverşunată, rudimentară este, în acest caz, ceea ce îl mână pe protagonist spre ţelul său Eroul vrea nemurirea, şi prin simplul fapt că o vrea cu tărie o şi obţine Mai mult, o şi păstrează De aceea, finalul însuşi, deşi spectaculos şi cu efecte speciale, ca un happy end de la Hollywood, este lipsit de subtilitate metafizică Să fie, oare, în basmul românesc, transformarea eroului în Luceafăr o întoarcere la existenţa brută? Amendarea unui hybris? Ar putea fi dacă basmul s-ar încheia aici, iar protagonistul, în chip de obiect al naturii, ar deveni „etern” doar la nivelul existenţei simple, al existenţei lipsite de Fiinţă Dar logica naraţiu„ Revenirea dintru fiinţă” şi basmele nemuririi nii înaintează spre exigenţa refacerii cuplului Prin urmare, fata însăşi, ducându-se după protagonist, rămâne pe boltă în chipul Luceafărului de zi Gestul este arhetipal; el ţinteşte reinstituirea cuplului erotic, şi chiar mai mult decât atât: refacerea androginiei primordiale – dacă ţinem seama de faptul că Luceafărul de seară şi Luceafărul de zi, deşi distincte în percepţia folclorică, denumesc, de fapt, unul şi acelaşi corp ceresc (planeta Venus) De reţinut este faptul că personajul reuşeşte aici să reconstituie drumul invers, de la Fiinţă la Existenţă, păstrându-şi însă Fiinţa Că decizia de refacere a cuplului originar aparţine Fiinţei, iar nu protagonistului, lucrul nu este de mirare, de vreme ce Fiinţa este compartimentul gândirii Dar Fiinţa nu e un decor exterior, este a eroului, îi aparţine Ca atare, dincolo de „refacerea androginiei primordiale”, văd în acest act arhetipal semnificaţia unei reîntregiri: individului i se restituie Fiinţa Ce a făcut să merite această gratificaţie, câtă vreme, ştim prea bine, omologul său din „Tinereţe fără bătrâneţe şi viaţă fără de moarte” este sancţionat fără nicio indulgenţă? În vreme ce Făt-Frumos a plecat să-şi cucerească nemurirea din goana murgului fermecat, protagonistul basmului basarabean, ajutat de un sihastru (instanţă a unei etici, aşadar), tratează existenţa simplă, viaţa naturală, pe temeiul unor principii de ordin moral În versiunea lui Ispirescu, Făt-Frumos, călare, trece în zbor pe deasupra pădurii locuite de înfricoşătoarele jivine, şi fără să se confrunte cu acestea În versiunea basarabeană, fe TEME FILOSOFICE ÎN CULTURA POPULARĂ ROMÂNEASCĂ ciorul de împărat, pedestru şi lipsit, în această etapă, de asistenţă supranaturală, are la dispoziţie nimic mai mult decât modestul sfat al pustnicului (o veritabilă reprezentare a arhetipului Spiritului, în sensul lui Jung): „Treci pădurea aceasta deasă şi întunecoasă În pădure ai să întâlneşti tot felul de jivine, pe la toate să mergi, să le dai bună ziua! La urmă ai să ajungi la un palat, dinaintea acestui palat stă culcat un balaur cu capul pe prag, îi dai şi lui bună ziua; el de bucurie are să întoarcă capul într-o parte, şi ai să treci” Metaforic vorbind, chiar şi existenţa brută, lipsită de gândire, se bucură atunci când este frumos tratată, arătându-se recunoscătoare Dacă Făt-Frumos a dispus din capul locului de susţinere magică, feciorul de împărat a obţinut-o numai în momentul în care a meritat-o, prin comportament frumos şi conduită morală Altfel spus, achiziţiile spiritului (Fiinţa) nu pot fi păstrate în lipsa dezvoltării unor calităţi corespunzătoare la nivelul sufletului În basmele românilor, nimic nu poate obţine eroul exemplar fără ca mai întâi să-şi probeze virtuţile morale În „Plugul cu boii de aur” , de pildă, Zâna Lacurilor, transformată într-o bătrână neajutorată, îi spune flăcăului: „Ţi-am ieşit în cale numai să-ţi încerc inima” [subl mea] Feciorul de împărat îşi câştigă, aici, nemurirea pe baza principiilor etice pe care le regăsim în compartimentul Realităţii Pentru un studiu de etnopsihologie comparată, nu ar fi lipsită de interes cercetarea unui amănunt din finalul legendei ossianice, al cărei erou îşi pierde nemurirea în „Revenirea dintru fiinţă” şi basmele nemuririi momentul în care, întors în lume, se opreşte să dea o mână de ajutor unor oameni aflaţi în pericolul de a fi striviţi sub greutatea unei stânci uriaşe, prilej cu care alunecă din şaua calului său năzdrăvan şi este livrat devenirii În mitologia românească nu întâlnim o astfel de distincţie tranşantă între exigenţele spiritului şi cele ale sufletului În varianta basarabeană a basmului nemuririi, traiectul eroului arhetipal nu se mai împiedică, aşadar, între Realitate şi Existenţa reală Spre deosebire de protagonistul versiunii consemnate de Ispirescu, care nu trece testul Existenţei reale, feciorul de împărat traversează, la întoarcerea în lume, o Existenţă Reală în care el însuşi se implicase în mod etic, pe care o modificase conform ideilor de Bine şi Frumos (cele două fiind corelate în folclorul românesc) Mai mult, cu ajutorul Fiinţei, transformat pe veci în Luceafăr, izbuteşte, în mod simbolic, să triumfe asupra morţii înseşi, adică asupra devenirii oarbe, în termenii lui Noica În consecinţă, ideea de „revenire dintru fiinţă” poate fi acceptată în condiţiile în care este preluată de o altă convenţie sistemică – în cazul acesta, de sistemul pentadic dialectico-speculativ conceput de Alexandru Surdu şi definit ca fiind teoria trecerii de la Subsistenţă şi Existenţă, prin intermediul Fiinţei şi al Realităţii, la Existenţa reală TEME FILOSOFICE ÎN CULTURA POPULARĂ ROMÂNEASCĂ NOTE Constantin Noica, „Basmul fiinţei şi «tinereţe fără bătrâneţe»”, în Sentimentul românesc al fiinţei, Bucureşti, Humanitas, , pp – Alexandru Surdu, „Devenirea întru fiinţă şi revenirea dintru fiinţă”, în Comentarii la rostirea filosofică, Braşov, Kron-Art, , pp – Buddhacarita, I, , ; Nidāna-Kathā, Translated from Prof V Fausböll’s edition of the Pali text by T W Rhys Davids, în Buddhist Birth-Stories (Jataka Tales), London, George Routledge & Sons Ltd, New York, E P Dutton & Co, s a [ ?], orig , pp – Pausanias, Hellados periegesis, , XVII; Pausanias’ Description of Greece, Translated into English with Notes and Index by Arthur Richard Shilleto, vol II, London, George Bell and Sons, , p Lihui Yang, Deming An, Jessica Anderson Turner, Handbook of Chinese Mythology, Santa Barbara/ Denver/ Oxford, ABCCLIO, , pp , , , , – etc Cele trei basme amintite fac parte din colecţia Ispirescu The Mwindo Epic from the Banyanga (Congo Republic), Edited and translated by Daniel Biebuyck and Kahombo C Mateene, Berkeley, University of California Press, , p John Reed Swanton, Tlingit Myths and Texts, Forgotten Books, (orig ), p Manfred Gerner, Chakzampa Thangtong Gyalpo: Architect, Philosopher and Iron Chain Bridge Builder, Thimphu, The Centre for Buthan Studies, „Revenirea dintru fiinţă” şi basmele nemuririi Ovidiu Bârlea, Antologie de proză populară epică, vol II, Bucureşti, E P L , W D Westervelt, Legends of Maui – A Demi-God of Polynesia and of his mother Hina, Honolulu, The Hawaiian Gazette Co , Ltd , , cap XI Basmul este antologat în Dochiţa împărătiţa Basme şi poezii populare din Ţara de Sus, Bucureşti, Minerva, Micheal Coimin, Laoi Oisin ar Thir na n-Og / The lay of Oisin in the land of youth, edited with revised text, literal translation, new metrical version notes and vocabulary by Tomas O Flannghaile (Thomas Flannery), M H Gill, (orig poemului, ); P W Joyce, Old Celtic Romances, cap „Oisin in Tir-na n-Óg”, London, David Nutt, Dochiţa împărătiţa Basme şi poezii populare din Ţara de Sus, Bucureşti, Minerva, , p King Arthur: Tales of the Round Table, cap „The Quest of the Holly Graal”, XI, „How Sir Galahad found the Graal and died of that finding”, Edited by Andrew Lang, Illustrated by H J Ford, London, Longmans, Pe lângă cap cit din Comentarii la rostirea filosofică, a se vedea şi: Alexandru Surdu, Filosofia pentadică, I, Problema Transcendenţei, Bucureşti, Editura Academiei Române, Grigore Botezatu, Făt-Frumos şi Soarele Poveşti populare din Basarabia, Cuvânt înainte de Iordan Datcu, Bucureşti, Minerva, , pp – The Crimson Fairy Book, edited by Andrew Lang, Kessinger Publishing, [ ], pp – Folclor din Transilvania, III, Bucureşti, Editura pentru Literatură, 